ആനക്കിടാവിരുത്തി പാടത്ത് പുളിയിളകി നെല്‍കൃഷി നശിച്ചു; ആശങ്കയിൽ കർഷകർ |\nആനക്കിടാവിരുത്തി പാടത്ത് പുളിയിളകി നെല്‍കൃഷി നശിച്ചു; ആശങ്കയിൽ കർഷകർ\nEdathua, First Published 24, Jan 2020, 11:12 PM\nവിതയിറക്കിന് ശേഷം രണ്ട് പ്രാവശ്യം വളമിടീലും, പറിച്ചുനടീലും കഴിഞ്ഞ പാടത്താണ് നിനച്ചിരിക്കാതെ പുളിയിളക്കം അനുഭവപ്പെട്ടത്. പുളിയിളക്കം കണ്ടതോടെ കര്‍ഷകര് നീറ്റ്കക്ക ഇട്ടെങ്കിലും ഫലം കണ്ടില്ല.\nഎടത്വാ: ആനക്കിടാവിരുത്തി പാടത്ത് പുളിയിളകി അമ്പത്താറ് ദിവസം പിന്നിട്ട നെല്‍കൃഷി പൂര്‍ണ്ണമായി നശിച്ചു. തലവടി കൃഷിഭവന് പരിധിയില്‍പ്പെട്ട ആനക്കിടാവിരുത്തി പാടത്തെ അന്‍പത് ഏക്കര് സ്ഥലത്തെ നെല്‍കൃഷിയാണ് നശിച്ചത്. തലവടി തൈച്ചിറ സുഗുണന്, നെടുംകളം ചന്ദ്രമതി, ഇടയത്ര ചെറിയാന് ജോര്‍ജ്ജ്, പുത്തന്‍ചിറ ഷീലമ്മ, പാടശേഖര സെക്രട്ടറി പി.കെ. സുന്ദരേശന് എന്നിവരുടെ പാടത്തെ കൃഷിയാണ് നശിച്ചത്.\nനെല്‍ചെടി പൂര്‍ണമായി അഴുകി തുടങ്ങി. മുന്നൂറ് ഏക്കര് വിസ്തൃതിയുള്ള പാടത്തെ മറ്റ് കര്‍ഷകര്‍ക്കും പുളിയിളക്കം അനുഭവപ്പെട്ട് തുടങ്ങിയിട്ടുണ്ട്. വിതയിറക്കിന് ശേഷം രണ്ട് പ്രാവശ്യം വളമിടീലും, പറിച്ചുനടീലും കഴിഞ്ഞ പാടത്താണ് നിനച്ചിരിക്കാതെ പുളിയിളക്കം അനുഭവപ്പെട്ടത്. പുളിയിളക്കം കണ്ടതോടെ കര്‍ഷകര് നീറ്റ്കക്ക ഇട്ടെങ്കിലും ഫലം കണ്ടില്ല.\nകൃഷിഭവന്റെ നിര്‍ദ്ദേശ പ്രകാരം നാനോസിലിക്ക പ്രയോഗിച്ചപ്പോഴും ഇതേ അവസ്ഥയാണ്. കഠിനചൂടാണ് പുളിയിളക്കത്തിന് കാരണമായി ഉദ്യോഗസ്ഥര് ചൂണ്ടിക്കാട്ടുന്നത്. തലവടി പഞ്ചായത്തിലെ ഒട്ടുമിക്ക പാടശേഖരങ്ങളിലും പുളിയിളക്കം കണ്ടുതുടങ്ങിയിട്ടുണ്ട്.\nLast Updated 24, Jan 2020, 11:12 PM


"ഹിതൊക്കെയെന്ത്!" ഹാര്‍ഡ്‌ലി ഡേവിഡ്‌സണില് ഒറ്റയടിക്ക് 2000 കിലോമിറ്റര്; സ്ത്രീകള് വീട്ടില്‍നിന്ന് പുറത്തുവരണമെന്ന് നേവിയുടെ സ്വന്തം യാത്രക്കാരി | Reporter Live\n“ഹിതൊക്കെയെന്ത്!” ഹാര്‍ഡ്‌ലി ഡേവിഡ്‌സണില് ഒറ്റയടിക്ക് 2000 കിലോമിറ്റര്; സ്ത്രീകള് വീട്ടില്‍നിന്ന് പുറത്തുവരണമെന്ന് നേവിയുടെ സ്വന്തം യാത്രക്കാരി\nBy Web Desk\tMay 16, 2017 11:42 pm A+ A-\nഹാര്‍ഡ്‌ലി ഡേവിഡ്‌സണില് ലോകം കാണുകയാണ് പൂജ രജ്പുത് എന്ന നേവി ഉദ്യോഗസ്ഥ. വെറുതെ നാടുകാണാന് വേണ്ടി മാത്രമല്ല ഈ യാത്ര, ഒരു ശക്തമായ സന്ദേശവും കൂടി പകരാനാണ്. സ്ത്രീ ശാക്തീകരണമാണ് ഇതുകൊണ്ട് നേവിയുടെ സ്വന്തം യാത്രക്കാരി ഉദ്ദേശിക്കുന്നത്. സ്ത്രീകള് വീടിന് വെളിയില് വന്ന് ഇത്തരം കാര്യങ്ങള് ചെയ്യണമെന്നും അവര് ആവശ്യപ്പെടുന്നു.\nഒറ്റയ്ക്ക് യാത്ര ചെയ്യുന്നതുകൊണ്ടുതന്നെ ചില മുന്നൊരുക്കങ്ങള് ഇതില് ആവശ്യമുണ്ട്. കാരണം ഇങ്ങനെ ഒരു യുവതി ചെയ്യുന്നതുകണ്ടാല് സദാചാര പൊലീസ് എങ്ങനെ സഹിക്കും? കത്തിയും ഇരുമ്പുവടിയും കുരുമുളക് സ്‌പ്രേയും എപ്പോഴും കയ്യില് കരുതും. നാവിക സേനയിലെ പരിശീലനം ഇത്തരം കാര്യങ്ങള് ഏറ്റെടുക്കാന് സഹായകമായെന്നും പൂജ പറയുന്നു.\nഇക്കഴിഞ്ഞ ഏപ്രില് 8 മുതല് 15 വരെ ഒന്നു കറങ്ങാന് ഇറങ്ങിയ പൂജ കറക്കം നിര്‍ത്തിയത് വെറും 2000 കിലോമീറ്റര് ചുറ്റിയാണ്. ഗോവയില് തുടങ്ങിയ പൂജ കേരളത്തിലുമെത്തി. കോഴിക്കോടും മുഴുപ്പിലങ്ങാടിയിലും ഹാര്‍ഡ്‌ലി ഡേവിഡ്‌സണ് പറപറന്നു. ഊട്ടി ഹെയര്‍പിന് വളവുകള് ഡ്രൈവിംഗ് കഴിവുകള് പരീക്ഷിച്ചു. ഇതൊന്നും പൂജ രജ്പുതിനെ പിന്നോട്ടടിച്ചില്ല. അവര് യാത്ര തുടങ്ങുന്നതേയുള്ളൂ.\nപെണ്‍കുട്ടികള് ആറ് മണിക്ക് മുന്‍പ് ഹോസ്റ്റലുകളില് കയറുന്നതാണ് നല്ലതെന്ന് വനിതാ ശിശുക്ഷേമ മന്ത്രി…\nവീടിനകത്ത് പാര്‍ക്ക് ചെയ്ത കാര് അപകടങ്ങളില് നിന്നും സുരക്ഷിതമാണ്; സ്ത്രീകളെ കാറിനോട് ഉപമിച്ച്…\nഉടല്‍പരപ്പിനപ്പുറത്തെ ചൈനീസ് പെണ്ണ്\nസ്ത്രീകളെക്കുറിച്ചുള്ള തന്റെ ചിന്തകള് കവിതയുടെ രൂപത്തില് അവതരിപ്പിച്ച് ഷാരൂഖ് ഖാന്; വീഡിയോ\n‘സ്ത്രീശക്തി’യുടെ ഐശ്വര്യത്തില് നബീസ ബീവിക്ക് ഒരു കോടി


Q1.തന്നിരിക്കുന്ന ബദലുകളിൽ നിന്ന് ബന്ധപ്പെട്ട അക്ഷരങ്ങൾ തിരഞ്ഞെടുക്കുക.\nQ2.തന്നിരിക്കുന്ന ബദലുകളിൽ നിന്ന് ഒറ്റപ്പെട്ട വാക്കായ ജോഡി തിരഞ്ഞെടുക്കുക .\n(b) എണ്ണ- മൺ വെളിച്ചം\nQ3.ഒരു പരമ്പര നൽകിയിരിക്കുന്നു ,എന്നാൽ അതിൽ ഒരു നമ്പർ കാണുന്നില്ല . പരമ്പര പൂർത്തിയാക്കുന്ന തന്നിരിക്കുന്നവയിൽ നിന്ന് ശരിയായ ബദൽ ഏതെന്ന് തിരഞ്ഞെടുക്കുക.\nQ4. ?എന്ന സ്ഥലത്ത് എന്ത് വരും എന്ന് കണ്ടെത്തുക .\nQ5. ഒരു ഫാമിൽ ചില മൃഗങ്ങളും തൊഴിലാളികളും ഉണ്ട്. തലകളുടെ ആകെ എണ്ണം 120 ആണ്, എന്നാൽ മൊത്തം പാദങ്ങളുടെ എണ്ണം 340 ഉം .എങ്കിൽ മൃഗങ്ങളുടെ എണ്ണം കണ്ടെത്തുക.\nQ6. ഇനിപ്പറയുന്ന വാക്കുകൾ അർത്ഥവത്തായ ക്രമത്തിൽ ക്രമീകരിക്കുക:\n(1) അമ്മ (2) ശിശു\n(3) പാൽ (4) കരച്ചിൽ\nQ7. എല്ലാ വർഷവും ലോക പരിസ്ഥിതി ദിനം വെള്ളിയാഴ്ച ആഘോഷിച്ചു.എന്നാൽ അതേ വർഷം ഏത് ദിവസമാണ് ശിശുദിനം ആഘോഷിക്കുന്നത്?\n(b) ചൊവ്വാഴ്ച .\n(c) ശനിയാഴ്ച .\n(d) ബുധനാഴ്ച .\nQ8.ലോകേഷിന്റെ വീട്ടിൽ നിന്ന് 15 കിലോമീറ്റർ വടക്കോട്ട് പോയി. പിന്നെ അവൻ പടിഞ്ഞാറോട്ട് തിരിഞ്ഞ് 10 കിലോമീറ്റർ പിന്നിട്ടു. പിന്നെ, അവൻ തെക്കോട്ട് തിരിഞ്ഞ്5കിലോമീറ്റർ പിന്നിട്ടു. ഒടുവിൽ, അവൻ കിഴക്കോട്ട് തിരിഞ്ഞ് 10 കിലോമീറ്റർ പിന്നിട്ടു.എങ്കിൽ ഇപ്പോൾ അവൻ അവന്റെ വീട്ടിൽ നിന്ന് ഏത് ദിശയിലാണെന്ന് കണ്ടെത്തുക.\nQ9.വേദിയിലുള്ള ഒരാളെ ചൂണ്ടിക്കാണിച്ച് രാശി പറഞ്ഞു, “അവൻ എന്റെ ഭർത്താവിന്റെ ഭാര്യയുടെ മകളുടെ സഹോദരനാണ്” . വേദിയിലുള്ള മനുഷ്യൻ എങ്ങനെയാണ് രാശിയുമായി ബന്ധപ്പെട്ടിരിക്കുന്നത്?\nQ10.ഒരു നിശ്ചിത കോഡ് ഭാഷയിൽ, COMPUTER എന്നത് RFUVQNPC എന്ന് എഴുതിയിരിക്കുന്നു . ആ കോഡിൽ MEDICINE എന്നത് എങ്ങനെ എഴുതാം?


സ്വര്‍ണക്കടത്ത്: പ്രതിഷേധവുമായി കോൺഗ്രസും യുഡിഎഫും : Deepika.com Nattu Visesham\nFriday, July 10, 2020 12:17 AM IST\nകൊച്ചി: സ്വര്‍ണക്കടത്ത് സംഭവത്തില് പിണറായി വിജയന് മുഖ്യമന്ത്രിപദം ഒഴിയണമെന്ന് ആവശ്യപ്പെട്ട് കോൺഗ്രസും യുഡിഎഫും വിവിധ കേന്ദ്രങ്ങളിൽ മാർച്ചും ധർണയും നടത്തി.\nഐഎന്‍ടിയുസി പ്രവര്‍ത്തകര് എറണാകുളം കച്ചേരിപ്പടിയിലെ ഗാന്ധി പ്രതിമയ്ക്കു മുന്‍പില് പ്രതിഷേധ ധര്‍ണ നടത്തി. ഐഎന്‍ടിയുസി സംസ്ഥാന സെക്രട്ടറി ഷരീഫ് മരയ്ക്കാര് മുഖ്യ പ്രഭാഷണം നടത്തി.\nയുഡിഎഫ് വെങ്ങോല മണ്ഡലം കമ്മിറ്റിയുടെ ആഭിമുഖ്യത്തിൽ ധർണ നടത്തി. വെങ്ങോല വില്ലജ് ഓഫീസിന്‍റെ മുന്നിൽ നടന്ന ധർണ മുസ്‌ലിം ലീഗ് ജില്ല വൈസ് പ്രസിഡന്‍റ് എം.യു. ഇബ്രാഹിം ഉദ്‌ഘാടനം ചെയ്തു.\nഅശമന്നൂർ മണ്ഡലം കോൺഗ്രസ് കമ്മിറ്റിയുടെ നേതൃത്വത്തിൽ ഓടക്കാലിയിൽ പ്രതിഷേധ ധർണ നടത്തി. കെപിസിസി ജനറൽ സെക്രട്ടറി ടി.എം. സക്കീർ ഹുസൈൻ ഉദ്ഘാടനം ചെയ്തു. മണ്ഡലം പ്രസിഡന്‍റ് പി.എസ്. രാജൻ അധ്യക്ഷത വഹിച്ചു.\nവാഴക്കുളം ഗ്രാമപഞ്ചായത്ത് ഒാഫീസിന് മുമ്പിൽ ധർണ നടത്തി. കോൺഗ്രസ് നോർത്ത് മണ്ഡലം പ്രസിഡന്‍റ് ഷെമീർ തുകലിൽ അധ്യക്ഷത വഹിച്ചു.\nയുഡിഎഫ് മണ്ഡലം കമ്മിറ്റിയുടെ നേതൃത്വത്തിൽ കുന്നുകര വില്ലേജ് ഓഫീസിലേക്ക് മാർച്ചും ധർണയും നടത്തി. കോൺഗ്രസ് ബ്ലോക്ക് വൈസ് പ്രസിഡന്‍റ് എം.എ. സുധീർ ഉദ്ഘാടനം ചെയ്തു. മണ്ഡലം പ്രസിഡന്‍റ് സി.യു. ജബ്ബാർ അധ്യക്ഷനായിരുന്നു.\nയൂത്ത് കോണ്‍ഗ്രസ് മഞ്ഞള്ളൂര് മണ്ഡലം കമ്മറ്റിയുടെ നേതൃത്വത്തില് വഴക്കുളത്ത് പിണറായി വിജയന്റെ കോലം കത്തിച്ച് പ്രതിഷേധ പ്രകടനം നടത്തി. പ്രതിഷേധ സമരം ഡികെടിഎഫ് സംസ്ഥാന പ്രസിഡന്റ് ജോയി മാളിയേക്കല് ഉദ്ഘാടനം ചെയ്തു.\nയുഡിഎഫ് പൈങ്ങോട്ടൂര് മണ്ഡലം കമ്മിറ്റിയുടെ നേതൃത്വത്തില് കടവൂര് വില്ലേജ് ഓഫീസിനു മുന്‍പില് നടത്തിയ പ്രതിഷേധ ധര്‍ണ കെപിസിസി ജനറല് സെക്രട്ടറി ഡോ. മാത്യു കുഴല്‍നാടന് ഉദ്ഘാടനം ചെയ്തു. കോണ്‍ഗ്രസ് മണ്ഡലം പ്രസിഡന്റ് ലുഷാദ് ഇബ്രാഹിം അധ്യക്ഷത വഹിച്ചു.


നോർത്ത് ഈസ്റ്റ് യുണൈറ്റഡ് ക്യാമ്പിൽ കൊവിഡ് ബാധ\nഈ മാസം 21നാണ് നോർത്ത് ഈസ്റ്റിൻ്റെ ആദ്യ മത്സരം. കൊവിഡ് ബാധയുടെ പശ്ചാത്തലത്തിൽ മുംബൈ സിറ്റിക്കെതിരായ ഈ മത്സരവും അനിശ്ചിതത്വത്തിലായിരിക്കുകയാണ്. അതേസമയം, ക്ലബിൻ്റെ പരിശീലനം പുനരാരംഭിച്ചു എന്ന് നോർത്ത് ഈസ്റ്റ് അറിയിച്ചു. കൊവിഡ് ബാധയേറ്റ താരങ്ങളെ പ്രത്യേക ഹോട്ടലിലേക്ക് മാറ്റിയെന്നും ക്ലബ് അറിയിച്ചു.\nനോർത്ത് ഈസ്റ്റ് യുണൈറ്റഡ് ക്യാമ്പിൽ കൊവിഡ് ബാധ.ഐഎസ്എൽ ആരംഭിക്കാൻ2ദിവസം കൂടി ബാക്കി നിൽക്കെയാണ് കൊവിഡ് ബാധ റിപ്പോർട്ട് ചെയ്തിരിക്കുന്നത്. താങ്ങളെല്ലാം സ്വയം ഐസൊലേഷനിലാണ്.രണ്ട് താരങ്ങൾക്കാന് കൊവിഡ് ബാധിച്ചത്. ടീം അംഗങ്ങളെല്ലാം ബയോ ബബിളിനുള്ളിൽ ഉണ്ടായിരുന്നിട്ടും കൊവിഡ് റിപ്പോർട്ട് ചെയ്തത് ആശങ്കയ്ക്ക് ഇടയാക്കിയിരിക്കുകയാണ്. താരങ്ങൾ കൃത്യമായ പരിശോധനകൾക്ക് വിധേയരായിരുന്നു എന്നും എങ്ങനെ കൊവിഡ് ബാധിച്ചു എന്നതിനെപ്പറ്റി ധാരണയില്ലെന്നും ടീം ഒഫീഷ്യൽ അറിയിച്ചു. ഐഎസ്എൽ നിയമം അനുസരിച്ച് കൊവിഡ് സ്ഥിരീകരിക്കുന്ന താരങ്ങൾ ക്വാറൻ്റീനിൽ കഴിയുകയും രണ്ട് കൊവിഡ് ടെസ്റ്റുകൾ നെഗറ്റീവ് ആകണം .


സൂപ്പര്‍കപ്പ് യോഗ്യതാ മത്സരം: കിസേക്കയുടെ ഇരട്ട ഗോളില് നോര്‍ത്ത് ഈസ്റ്റിനെ തകര്‍ത്ത് ഗോകുലം | Reporter Live\nസൂപ്പര്‍കപ്പ് യോഗ്യതാ മത്സരം: കിസേക്കയുടെ ഇരട്ട ഗോളില് നോര്‍ത്ത് ഈസ്റ്റിനെ തകര്‍ത്ത് ഗോകുലം\nBy Web Desk\tMarch 15, 2018 11:04 pm A+ A-\nഭുവനേശ്വര്: സൂപ്പര് കപ്പിനുള്ള യോഗ്യതാ മത്സരത്തില് നോര്‍ത്ത് ഈസ്റ്റ് യുണൈറ്റഡിനെ എതിരില്ലാത്ത രണ്ട് ഗോളുകള്‍ക്ക് തകര്‍ത്ത് ഗോകുലം എഫ്‌സി. ഹെന്റി കിസേക്കയുടെ ഇരട്ട ഗോളുകളാണ് ഗോകുലത്തിന് വിജയം സമ്മാനിച്ചത്.\nഐഎസ്എല് ടീമായ നോര്‍ത്ത് ഈസ്റ്റിനെതിരെ 43, 74 മിനുട്ടുകളിലായിരുന്നു കിസേക്കയുടെ തകര്‍പ്പന് ഗോള് പിറന്നത്. നോര്‍ത്ത് ഈസ്റ്റിന് ഒരു ഗോള് പോലും നേടാനായില്ല. നോക്കൗട്ട് മത്സരത്തില് കരുത്തരായ ബംഗളുരു എഫ്‌സിയാണ് ഗോകുലത്തിന്റെ എതിരാളികള്. കേരള ബ്ലാസ്‌റ്റേഴ്‌സിന് പുറമെ ഗോകുലം കൂടി പ്രഥമ സൂപ്പര്‍കപ്പിന് യോഗ്യത നേടിയപ്പോള് കേരളത്തിന് അത് ഇരട്ടി മധുരമാണ്. ഏപ്രില് ഒന്നിന് ബംഗളുരുവുമായാണ് ഗോകുലത്തിന്റെ ആദ്യമത്സരം. സൂപ്പര്‍കപ്പില് നേരിട്ട് യോഗ്യത നേടിയ കേരളാ ബ്ലാസ്‌റ്റേഴ്‌സ് നേരിടേണ്ടത് ഐലീഗിലെ രണ്ടാം സ്ഥാനക്കാരായ നെറോക്ക എഫ്‌സിയെയാണ്.\nസൂപ്പര് കപ്പ് എന്ന ഈ ഫുട്‌ബോള് ഉത്സവം ഒരു ലീഗല്ല. ഒരു നോക്കൗട്ട് ടൂര്‍ണമെന്റ്. അതായത് ഒരു കളി തോറ്റാല് പുറത്ത്. ഐഎസ്എല്ലില്‍നിന്നും ഐലീഗില്‍നിന്നും ആദ്യ ആറ് സ്ഥാനത്തെത്തുന്ന ടീമുകളാണ് നേരിട്ട് പ്രവേശിക്കുക. ബാക്കിയുള്ള നാല് ഐഎസ്എല് ടീമുകളും നാല് ഐലീഗ് ടീമുകളും തമ്മില് ഏറ്റുമുട്ടും. ഇതില് വിജയിക്കുന്ന നാല് ടീമുകള് അടുത്ത ഘട്ടത്തിലേക്ക് കടക്കുകയും ചെയ്യും. അങ്ങനെ മൊത്തം പതിനാറ് ടീമുകള്. ഇവര് എട്ട് ടീമുകളുള്ള രണ്ട് ഗ്രൂപ്പുകളായി തിരിഞ്ഞ് പരസ്പരം ഏറ്റുമുട്ടുകയും അതില് എട്ട് ടീമുകള് അവശേഷിക്കുകയും ചെയ്യും. പിന്നീട് ഈ എട്ട് ടീമുകള് തമ്മില് ഏറ്റുമുട്ടി നാല് ടീമുകളാവുകയും ഈ കളികളില് ജയിക്കുന്നവര് ഫൈനലിസ്റ്റുകളാവുകയും ചെയ്യും.\nഇത്തരത്തില് ഐഎസ്എല്ലിലും ഐലീഗിലും അവസാന നാല് സ്ഥാനത്ത് എത്തിയവര് തമ്മിലുള്ള ഷെഡ്യൂള് അനുസരിച്ച് കേരളത്തിന്റെ ഐലീഗ് ടീമായ ഗോകുലം എഫ്‌സി ഇപ്പോള് ഐഎസ്എല് ടീമായ നോര്‍ത്ത് ഈസ്റ്റ് യുണൈറ്റഡിനെ പരാജയപ്പെടുത്തി ആദ്യഘട്ട യോഗ്യത നേടിക്കഴിഞ്ഞു. രണ്ടാം ഘട്ട ഷെഡ്യൂളില് ഏപ്രില് ഒന്നിന് ബംഗളുരു എഫ്‌സി ഗോകുലത്തെ നേരിടും. ആറാം തീയതിയാണ് ബ്ലാസ്റ്റേഴ്‌സ്-നെറോക്ക എഫ്‌സി പോരാട്ടം.\nMar 15, 2018 11:04 pm\nഐഎസ്എല് അവസാനിക്കുമ്പോള് ആരംഭിക്കാന് സൂപ്പര്‍കപ്പ്; മത്സരങ്ങളും ക്രമീകരണങ്ങളും ഇങ്ങനെ


ആവുന്നെങ്കിൽ പ്രവാസിയുടെ ഭാര്യ ആവണം എന്ന് പറഞ്ഞു നീ എഴുതിയ ചെറിയ കത്ത് ആ കത്ത് ഞാനടക്കമുള്ള പ്രവാസിയുടെ നെഞ്ചൊന്ന് പിടപ്പിച്ചപ്പോൾ ഞങ്ങളെ മനസാ പെണ്ണേ നീ അറിയാതെ പോയത്… | ViralKerala.in\nHome Latest ആവുന്നെങ്കിൽ പ്രവാസിയുടെ ഭാര്യ ആവണം എന്ന് പറഞ്ഞു നീ എഴുതിയ ചെറിയ കത്ത് ആ കത്ത്...\nആവുന്നെങ്കിൽ പ്രവാസിയുടെ ഭാര്യ ആവണം എന്ന് പറഞ്ഞു നീ എഴുതിയ ചെറിയ കത്ത് ആ കത്ത് ഞാനടക്കമുള്ള പ്രവാസിയുടെ നെഞ്ചൊന്ന് പിടപ്പിച്ചപ്പോൾ ഞങ്ങളെ മനസാ പെണ്ണേ നീ അറിയാതെ പോയത്…\nപ്രവാസി ഭാര്യക്ക് ഒരു കത്ത്\nവായിച്ചിരുന്നു പെണ്ണെ നിന്റെ കത്ത് ,\nആവുന്നെങ്കിൽ പ്രവാസിയുടെ ഭാര്യ ആവണം എന്ന് പറഞ്ഞു നീ എഴുതിയ ചെറിയ കത്ത് ആ കത്ത് ഞാനടക്കമുള്ള പ്രവാസിയുടെ നെഞ്ചൊന്ന് പിടപ്പിച്ചപ്പോൾ ഞങ്ങളെ മനസാ പെണ്ണേ നീ അറിയാതെ പോയത് .\nകാത്തിരുന്ന് ഖഫീലിന്റെയോ മാനേജരുടെയോ കയ്യും കാലും പിടിച്ചു കിട്ടുന്ന ലീവിന് നാട്ടിലേക്ക് പുറപ്പെടുമ്പോൾ\nനിന്റെയും മക്കളുടെയും തിളങ്ങുന്ന കണ്ണ് കാണാനാ പെണ്ണെ .\nഒന്നും കൊണ്ട് പോവില്ല\nഎന്ന് ജാടക്ക് പറയുന്ന ഞങ്ങൾ\nകൊണ്ട് വരാൻ പറ്റുന്നതിൽ കൂടുതൽ സാധനം വാങ്ങി വരുന്നത്.\nനാട്ടിലെത്തിയാൽ വീടും തൊടിയും ചുറ്റിപ്പറ്റി നിൽക്കുന്നത്\nകവലകളിൽ പോയി നിരങ്ങാൻ അറിയാഞ്ഞിട്ടോ ബൈക്കും എടുത്ത് ചുറ്റാൻ അറിയാഞ്ഞിട്ടോ അല്ല പെണ്ണെ .\nനാളെ തിരിച്ചു പോയാൽ ഒറ്റമുറിക്കുള്ളിലെ ഇരുമ്പ് കട്ടിലിൽ കിടന്ന് നിന്നോടും മക്കളോടും ഒപ്പമുള്ള നിമിഷം മനസ്സിൽ കണ്ട് കൊണ്ട് സന്തോഷിക്കാനാ .\nലീവ് തീരാറായി എന്ന് അറിയുന്ന നീ\nഅത് നീട്ടി കിട്ടുമോ എന്ന് ചോദിച്ചു കണ്ണ് നിറയ്ക്കുമ്പോൾ\nഒന്നും പറയാതെ മുറ്റത്തെക്ക് ഇറങ്ങി നടക്കുന്നത്\nകണ്ണിലെ നനവ് നീ കാണാതിരിക്കാനാ പെണ്ണെ\nഎപ്പാ വന്നതെന്നും ,എപ്പാ പോന്നതെന്നും നാട്ടുകാരുടെ സ്ഥിരം ചോദ്യത്തിന് സങ്കടം ഉള്ളിലൊതുക്കി ചിരിച്ചും കൊണ്ട് മറുപടി കൊടുക്കുന്ന ഞങ്ങൾ.\nഇടവഴിയിൽ കാണുന്ന പല മുഖങ്ങളും തിരിച്ചറിയാൻ കഴിയാതെ,\nസ്വന്തം വീട്ടുകാർക്ക് വിരുന്ന് കാരനായി,\nമക്കൾക്ക് കളിപ്പാട്ടം കൊണ്ട് വരുന്ന ആളായി\nനാട്ടുകാർക്ക് ഗൾഫുകാരനായി അങ്ങനെ പലപേരിലും ഞങ്ങൾ ജീവിക്കുന്നു .\nതിരിച്ചു പോരുമ്പോൾ അഴിച്ചു വെച്ച ഷർട്ട് ഓർമ്മക്കായി നിങ്ങൾ എടുത്ത് വെക്കുമ്പോൾ\nഒരു കഷ്ണം തുണി പോലും\nഞങ്ങൾ കൊണ്ട് വരാറില്ല .\nപകരം നിങ്ങളോട് ഒന്നിച്ചു ചിലവിട്ട ദിവസങ്ങളിലെ ഓർമ്മയാണ് പെണ്ണെ .\nഞങ്ങൾ പ്രവാസികളുടെ ഖൽബിലെ കുളിര്\nപടി ഇറങ്ങുബോൾ നിന്റെ\nകവിളിൽ നിനക്ക് മുത്തം തരുന്നത് എന്തിനാണ് എന്ന് അറിയോ പെണ്ണെ നിനക്ക് .\nനാള ഒരു പക്ഷേ ആണി അടിച്ച പെട്ടിയിലാ മടക്കമെങ്കിൽ പിന്നെ ഒരു മുത്തം തരാൻ ഞങ്ങൾക്ക് കഴിയില്ലല്ലോ എന്ന് ഓർത്തിട്ടാ .\nപടിയിറങ്ങുന്ന ഞങ്ങടെ കണ്ണ് നിറഞ്ഞു നീ കാണില്ല പെണ്ണെ കാരണം അപ്പോഴേക്കും\nഞങ്ങടെ മനസ്സ് ഞങ്ങൾ കരിങ്കല്ല് ആക്കി മാറ്റിയിട്ടുണ്ടാവും .\nനിന്റെ കയ്യിലടിച്ചു ചെയ്ത സത്യങ്ങൾ എല്ലാം പാലിച്ചാലും വല്ലപ്പോഴും ഒരു\nസിഗരറ്റിന് തീ കൊളുത്തുന്നത് നിന്നെയും മക്കളെയും പിരിഞ്ഞതിന്റെ വിഷമം മാറ്റാനാ പെണ്ണെ.\nതിരിച്ചു വന്നാൽ തടി മെലിഞ്ഞുപോയി എന്ന് പറഞ്ഞു നിങ്ങടെ കൈ കൊണ്ട് വിളമ്പി തരുമ്പോൾ ആണ് പെണ്ണെ\nമരുഭൂമിയിലെ ചൂടിൽ വെന്തൊരുകിയ ഞങ്ങടെ ശരീരം ഒന്ന് പുഷ്ടിപ്പെടുന്നത്.\nഒഴിവ് കിട്ടുന്ന സമയത്തെല്ലാം\nമാറിൽ തലചായ്ച്ചു നിങ്ങൾ മയങ്ങുബോൾ\nഇട നെഞ്ചിലേക്ക് നിങ്ങടെ കണ്ണ് നീരിന്റെ\nചൂട് പടരുമ്പോൾ . ഞങ്ങടെ കണ്ണ് നനയാത്തത് പെയ്തൊഴിയാൻ കണ്ണ് നീര് ബാക്കി ഇല്ലാത്തത് കൊണ്ടാണെന്ന് നീ മനസ്സിലാക്കണം പെണ്ണെ.\nപോവാതിരുന്നോടെ എന്നും നാട്ടിൽ എന്തേലും\nപണിക്കു പോയ്ക്കൂടേ എന്നും നിങ്ങൾ ചോദിക്കുമ്പോൾ…\nമനസ്സിൽ ഞങ്ങളും ചോദിക്കാറുണ്ട് പെണ്ണെ\nആർക്ക് വേണ്ടിയാണ് ഞങ്ങളീ കടല് കടക്കുന്നത് എന്ന്.\nപ്രവാസി ആവാൻ വിധിക്കപ്പെട്ടതിന്റെ പേരിൽ\nഅറിയാതെ ഈ പ്രവാസത്തെ ഇഷ്ടപ്പെടുന്നത് തന്റെ കുടുംബം അല്ലലില്ലാതെ കഴിയുന്നത് കാണാനാ പെണ്ണെ.\nഅതിനി പ്രവാസിയായിട്ടെങ്കിൽ അങ്ങനെ നാടനായിട്ടെങ്കിൽ അങ്ങനെ……\nജരാ നരകൾ ബാധിച്ച്\nചണ്ടിയായ ശരീരവും കൊണ്ട്\nഞങ്ങൾ കടല് കടന്ന് വരുമ്പോൾ മനസ്സില് പോലും പറയല്ലേ പെണ്ണെ .\nഇത്രയും കാലം നിങ്ങൾ\nഎന്ത് ഉണ്ടാക്കി എന്ന് .\nവേദന മാത്രം തിന്ന് ജീവിച്ച ഈ ശരീരം\nഅത് താങ്ങി എന്ന് വരില്ല ……\nഇരു ലോഘത്തും വിജയം നൽകി മുന്ത് ഹബീബ് ﷺയുടെ കൂടെ സ്വർഗത്തിൽ ഒരുമിച്ചുകൂട്ടി അനുഗ്രഹിക്കണെ സുബ്ഹാനേ…\nരചന ; സുബിൻ\nPrevious article‘ഉണ്ണീ…. ശ്രീകുട്ടന്റെ കൈ വിടാതെ മുറുകെ പിടിച്ചോണം കേട്ടോ.. അച്ഛൻ ഇല്ലാതായാലും നീ അതിന്റെ കുറവ് അവനെ അറിയിക്കരുത്.’\nNext articleക്ഷെ ഇന്ന് അവള് നിങ്ങളുടെ മാത്രം ഭാര്യയല്ല എന്ന് ദയവായി മനസിലാക്കുക. പല പുരുഷന്മാരുമായും അവള്‍ക്ക് രഹസ്യബന്ധം ഉണ്ട്


/sexual-assault-police-case | ലൈംഗികാതിക്രമ ഇരയുടെ വൈദ്യപരിശോധനയ്ക്ക് പൊലീസ് കേസ് നിർബന്ധമല്ല; എഫ്.ഐ.ആറും കേസും നിർബന്ധമാണെന്ന വ്യവസ്ഥ ഒഴിവാക്കി; ഇരയുടെയോ അവരെ ഹാജരാക്കുന്ന രക്ഷിതാക്കളുടെയോ രേഖാമൂലമുള്ള സമ്മതംമാത്രം മതി; ഇരയെ പരിശോധിക്കാതെ ഒഴിഞ്ഞു മാറാനോ ഗൈനക്കോളജിസ്റ്റ് ഇല്ലെന്നു പറഞ്ഞു മറ്റിടങ്ങളിലേക്ക് അയക്കാനോ പാടില്ല; കുട്ടികളുടെ ശരീരപരിശോധന രക്ഷിതാക്കളുടെ സാന്നിധ്യത്തിൽ മാത്രം; സ്ത്രീകളെ പരിശോധിക്കുന്നത് വനിതാഡോക്ടർ ആയിരിക്കണം; വൈദ്യപരിശോധനയ്ക്കുള്ള നിർദ്ദേശങ്ങൾ കർശനമാക്കി സർക്കാർ - MarunadanMalayali.com\nലൈംഗികാതിക്രമ ഇരയുടെ വൈദ്യപരിശോധനയ്ക്ക് പൊലീസ് കേസ് നിർബന്ധമല്ല; എഫ്.ഐ.ആറും കേസും നിർബന്ധമാണെന്ന വ്യവസ്ഥ ഒഴിവാക്കി; ഇരയുടെയോ അവരെ ഹാജരാക്കുന്ന രക്ഷിതാക്കളുടെയോ രേഖാമൂലമുള്ള സമ്മതംമാത്രം മതി; ഇരയെ പരിശോധിക്കാതെ ഒഴിഞ്ഞു മാറാനോ ഗൈനക്കോളജിസ്റ്റ് ഇല്ലെന്നു പറഞ്ഞു മറ്റിടങ്ങളിലേക്ക് അയക്കാനോ പാടില്ല; കുട്ടികളുടെ ശരീരപരിശോധന രക്ഷിതാക്കളുടെ സാന്നിധ്യത്തിൽ മാത്രം; സ്ത്രീകളെ പരിശോധിക്കുന്നത് വനിതാഡോക്ടർ ആയിരിക്കണം; വൈദ്യപരിശോധനയ്ക്കുള്ള നിർദ്ദേശങ്ങൾ കർശനമാക്കി സർക്കാർ\nOctober 11, 2019 | 08:48 AM IST | Permalink\nതിരുവനന്തപുരം: ലൈംഗികാതിക്രമ ഇരകളെ വൈദ്യപരിശോധനയ്ക്കു വിധേയരാക്കുന്നതിനു മുന്നോടിയായി എഫ്.ഐ.ആറും കേസും നിർബന്ധമാണെന്ന വ്യവസ്ഥ സർക്കാർ ഒഴിവാക്കി ലൈംഗികാതിക്രമങ്ങൾക്ക് ഇരയാകുന്നവരുടെ വൈദ്യപരിശോധനയ്ക്കുള്ള നിർദ്ദേശങ്ങളിൽ സർക്കാർ പുതുതായി പരിഷ്‌കരിച്ചവയിൽ ഉൾപ്പെടുത്തിയിരിക്കുന്നത് കർശന നിർദ്ദേശങ്ങൾ. ഇരയുടെയോ അവരെ ഹാജരാക്കുന്ന രക്ഷിതാക്കളുടെയോ രേഖാമൂലമുള്ള സമ്മതംമാത്രം മതിയെന്നു സംസ്ഥാനസർക്കാർ പുതുക്കിയിറക്കിയ മെഡിക്കോ ലീഗൽപ്രാട്ടോക്കോൾ പറയുന്നു. ആൺകുട്ടികളോ പുരുഷന്മാരോ ആണ് അതിക്രമങ്ങൾക്ക് ഇരയായതെങ്കിൽ അവരെ കാഷ്വാലിറ്റി മെഡിക്കൽ ഓഫീസറാണു പരിശോധിക്കേണ്ടത്. ട്രാൻസ്ജെൻഡറാണ് ഇരയെങ്കിൽ പുരുഷഡോക്ടറോ വനിതാ ഡോക്ടറോ പരിശോധിക്കേണ്ടതെന്ന് അവർക്കുതന്നെ തീരുമാനിക്കാം.\nഇരയെ പരിശോധിക്കുന്നതിൽനിന്ന് ആശുപത്രികൾക്ക് ഒഴിഞ്ഞുമാറാനാകില്ല. ഗൈനക്കോളജിസ്റ്റ് ഇല്ലെന്ന കാരണത്താൽ പരിശോധനയ്ക്കായി മറ്റൊരു ആശുപത്രിയിലേക്ക് അയക്കാൻ പാടില്ലെന്നും നിർദ്ദേശമുണ്ട്. ലൈംഗികാതിക്രമങ്ങൾക്കിരയായി പരിശോധനയ്ക്ക് എത്തിക്കുന്നവർക്ക് സൗജന്യമായി അടിയന്തര ചികിത്സയും കൗൺസലിങ്ങും നൽകേണ്ടത് ആശുപത്രികളുടെ ഉത്തരവാദിത്വമാണ്.ഒരുതരത്തിലുള്ള കാലതാമസവും ഉണ്ടാകാതെ പരിശോധന നടത്തേണ്ട ഉത്തരവാദിത്വം ആശുപത്രി മേധാവികൾക്കാണ്. പരിശോധിക്കേണ്ട ഡോക്ടർ മറ്റേതെങ്കിലും ആളുടെ ജീവൻരക്ഷാ ചികിത്സയിലാണെങ്കിൽ പകരം ഡോക്ടറെ നിയോഗിക്കേണ്ട ഉത്തരവാദിത്വവും സ്ഥാപനമേധാവിക്കാണെന്നും നിർദ്ദേശമുണ്ട്.\nലൈംഗിക കേസുകളിലെ മാധ്യമ റിപ്പോർട്ടിംഗിലെ പ്രശ്‌നങ്ങൾ ചൂണ്ടിക്കാട്ടി മുഖ്യമന്ത്രിയെ കണ്ട് വനിതാ പത്രപ്രവർത്തക കൂട്ടായ്മ; ആക്രമിക്കപ്പെട്ട നടിയുടെ സ്വകാര്യതയിൽ കടന്നുകയറുന്ന റിപ്പോർട്ടുകൾ ചൂണ്ടിക്കാട്ടി മുഖ്യമന്ത്രിക്ക് നിവേദനം; ഇര വീണ്ടും ക്രൂശിക്കപ്പെടുന്നുവെന്നും വിമൻ ഇൻ മീഡിയ\nവിദേശികൾക്ക് അഞ്ചു വർഷത്തിലൊരിക്കൽ നിർബന്ധിത വൈദ്യപരിശോധന; നടപടി സർക്കാർ പരിഗണനയിൽ\nസ്ത്രീകൾക്കായി നവോത്ഥാന മതിൽ പണിയുന്ന സിപിഎം ഇടതു അദ്ധ്യാപക സംഘടന നേതാവിനെ പോക്സോ കേസിൽ നിന്നും രക്ഷിക്കാൻ നടത്തുന്നത് ഗൂഢതന്ത്രങ്ങൾ; കുട്ടിയുടെ മൊഴിയും കൗൺസിലർമാരുടെ റിപ്പോർട്ടും തള്ളി ലൈംഗിക ചൂക്ഷണ ത്വരയുള്ള അദ്ധ്യാപകനെ സംരക്ഷിച്ച് പൊലീസ്; ഉന്നത സമ്മർദ്ദം ശക്തമായതോടെ പിൻവലിഞ്ഞ് ഇരയുടെ കുടുംബം; കുഞ്ഞുങ്ങളെ പീഡിപ്പിക്കുന്നവർക്ക് കഴുമരം വിധിക്കാൻ കേന്ദ്രസർക്കാർ തയ്യാറെടുക്കുമ്പോൾ ഇവിടെ സിപിഎം നേതാവിന് വേണ്ടി കള്ളക്കള്ളി; പൊലീസിന്റെ ഒത്തുകളിയിൽ അന്വേഷണത്തിന് ഉത്തരവ്\nവൈദ്യപരിശോധനാ കേന്ദ്രങ്ങളിൽ ക്രമാതീതമായ തിരക്ക്; ഗാർഹിക തൊഴിലാളികൾക്ക് ഇഖാമ പുതുക്കാൻ വൈദ്യപരിശോധന വേണമെന്നുള്ള നിർദ്ദേശം മരവിപ്പിച്ച് മന്ത്രാലയം\nമരങ്ങാട്ടുപിള്ളിയിൽ സംഘർഷത്തിൽ അയവ്; സിബിയുടെ മൃതദേഹവുമായുള്ള നാട്ടുകാരുടെ പൊലീസ് സ്‌റ്റേഷൻ ഉപരോധം അവസാനിച്ചു; നഷ്ടപരിഹാരം ഉറപ്പ് നൽകി കളക്ടർ; പൊലീസിന്റെ വീഴ്ച റിപ്പോർട്ട് ചെയ്യുമെന്ന് ഐജിയും; മദ്യപാനികളെ കസ്റ്റഡിയിലെടുക്കും മുമ്പ് വൈദ്യപരിശോധന നടത്തണമെന്ന് ഡിജിപിയുടെ സർക്കുലർ\nഅതിക്രമം അതിജീവിച്ചവർക്ക് പരമാവധി ബുദ്ധിമുട്ടുണ്ടാകാത്ത തരത്തിലാക്കണം പരിശോധനകളും തുടർചികിത്സകളും നിർദ്ദേശിക്കേണ്ടത്. ഒരു തെളിവും കിട്ടാൻ സാധ്യതയില്ലാത്ത സാഹചര്യത്തിൽ അതിക്രമത്തിന്റെ സ്വഭാവത്തിനനുസരിച്ചുള്ള പരിശോധനകളും തെളിവുശേഖരണവും മാത്രം നടത്തി മുതിർന്നയാളുകളെ ബുദ്ധിമുട്ടുകളിൽനിന്ന് ഒഴിവാക്കണം.കുട്ടികളുടെ ശരീരപരിശോധന അവരുടെ രക്ഷിതാക്കളിൽ ആരുടെയെങ്കിലും സാന്നിധ്യത്തിലാകണം. രക്ഷിതാക്കളുടെ അഭാവത്തിൽ, കുട്ടി വിശ്വാസമർപ്പിക്കുന്ന ആളിന്റെ സാന്നിധ്യമുണ്ടാകണം. ഇവരാരുമില്ലെങ്കിൽ സ്ഥാപനമേധാവിക്ക് മറ്റൊരു സ്ത്രീയെ നിർദ്ദേശിക്കാം. കുട്ടികളാണ് ഇരയെങ്കിൽ അവർക്കു മതിയായ സുരക്ഷിതത്വം ഒരുക്കണം.\nഅതിക്രമങ്ങൾക്കിരയായ സ്ത്രീകളെ പരിശോധിക്കുന്നത് വനിതാഡോക്ടർ ആയിരിക്കണമെന്നും പ്രോട്ടോക്കോൾ നിർദ്ദേശിക്കുന്നു. 18 വയസ്സിൽ താഴെയുള്ള പെൺകുട്ടികളുടെ കാര്യത്തിൽ ഇത് നിർബന്ധവുമാണ്. അതിക്രമങ്ങൾക്കിരയായ സ്ത്രീയുടെ രഹസ്യഭാഗങ്ങളുടെ പരിശോധനയ്ക്ക് ഡ്യൂട്ടിയിലുള്ള ഗൈനക്കോളജിസ്റ്റിനെ നിയോഗിക്കേണ്ടത് സ്ഥാപനമേധാവിയുടെ ഉത്തരവാദിത്വമാണ്. ഗൈനക്കോളജിസ്റ്റ് ആശുപത്രിയിലില്ലാത്തതിനു മതിയായ കാരണങ്ങളുണ്ടെങ്കിൽ വനിതാഡോക്ടറെ ചുമതലപ്പെടുത്തണം.


Indian Army set upahospital within two days: 'രണ്ട് ദിവസം കൊണ്ട് ഇന്ത്യന് സൈന്യം 1000 പേര്‍ക്ക് കിടക്കാൻ സൗകര്യമുള്ള ആശുപത്രി നി‍ർമ്മിച്ചു'; എന്നാല് സത്യം എന്ത് ? - fact check on indian army set upathousand bed hospital within two days for covid patients | Samayam Malayalam\nfact check on indian army set upathousand bed hospital within two days for covid patients\n'രണ്ട് ദിവസം കൊണ്ട് ഇന്ത്യന് സൈന്യം 1000 പേര്‍ക്ക് കിടക്കാൻ സൗകര്യമുള്ള ആശുപത്രി നി‍ർമ്മിച്ചു'; എന്നാല് സത്യം എന്ത് ?\nGokul Murali | Samayam Malayalam | Updated: 26 Mar 2020, 05:17:00 PM\nരോഗബാധിതരുടെ എണ്ണം ദിവസവും വർദ്ധിക്കുന്നതിന്റെ അടിസ്ഥാനത്തിലാണ് ഇത്തരത്തിൽ ഒരു ആശുപത്രി നിർമ്മിച്ചിരിക്കുന്നത്. മൂന്ന് ചിത്രങ്ങളാണ് ഇത്തരത്തിൽ പ്രചരിപ്പിക്കുന്നത്.\nകൊറോണ വൈറസ് ബാധയെത്തുടര്‍ന്ന് നിരവധി വ്യാജവാര്‍ത്തകളാണ് ദിനം പ്രതി റിപ്പോര്‍ട്ട് ചെയ്യുന്നത്. അത്തരത്തില് ദിവസങ്ങളായി സമൂഹമാധ്യമങ്ങളില് പ്രചരിക്കുന്ന ഒരു വാര്‍ത്തയാണ്, രോഗബാധിതര്‍ക്കായി ഇന്ത്യന് സൈന്യം ആശുപത്രി നിര്‍മ്മിച്ചു നല്‍കിയെന്നത്.\nAlso Read : 'ഇറ്റലിയിലെ തെരുവുകളില് ആളുകള് കൂട്ടത്തോടെ മരിച്ചു വീഴുന്നു' fact Check\nഈ ആശുപത്രിയ്ക്കും ചില പ്രത്യേകതകളുണ്ട്. ആയിരം കിടക്ക സൗകര്യമുള്ള ഈ ആശുപത്രി വെറും രണ്ട് ദിവസം കൊണ്ടാണ് നിര്‍മ്മിച്ചിരിക്കുന്നത് എന്നാണ് പ്രചരണം. തെളിവിന് മൂന്ന് ചിത്രങ്ങള് സഹിതമാണ് വാട്സാപ്പിലൂടെ ഇത്തരത്തിൽ പ്രചരിപ്പിക്കുന്നത്.\nഇന്ത്യന് സൈന്യം ബാര്‍മെറില് ആയിരം പേര്‍ക്ക് കിടക്കാവുന്ന അത്യാധുനിക സൗകര്യങ്ങളോടുകൂടിയ ആശുപത്രി രണ്ട് ദിവസങ്ങള് കൊണ്ട് നിര്‍മ്മിച്ച് രാജസ്ഥാന് സര്‍ക്കാരിന് കൈമാറി. നമ്മുടെ ഇന്ത്യന് സൈന്യത്തിന്റെ അര്‍പ്പണത്തിന് മുന്നില് സല്യൂട്ട് ചെയ്യുന്നുവെന്ന് ഹിന്ദിയില് എഴുതിയ അടിക്കുറിപ്പിനൊപ്പമാണ് ഈ ചിത്രങ്ങള് പ്രചരിക്കുന്നത്.\nഇതേ ചിത്രങ്ങള് ഉപയോഗിച്ച് ട്വിറ്ററിലും സമാനമായ പ്രചരണങ്ങള് നടക്കുന്നുണ്ട്. രാജ്യത്തെ കൊവിഡ് രോഗികളുടെ എണ്ണത്തിലെ വര്‍ദ്ധനവ് കണ്ടാണ് ഇത്തരത്തില് ഒരു നടപടിയെന്നും ടീറ്റുകളില് പറയുന്നു.\nഎന്നാല്, ഇത്തരത്തില് സൈന്യം ആയിരം പേര്‍ക്ക് കിടക്കാവുന്ന തരത്തില് ഒരു ആശുപത്രി നിര്‍മ്മിക്കുകയോ അത് രാജസ്ഥാന് സര്‍ക്കാരിന് കൈമാറുകയോ ചെയ്തിട്ടില്ല.\nAlso Read : ഭക്ഷണമില്ലാതെ നടന്നത് 135 കിലോമീറ്റര്; ഗ്രാമത്തിലേക്ക് എത്താന് യുവാവിന്റെ യാത്ര ഇങ്ങനെ\nഇന്ത്യന് സൈന്യം കൈകാര്യം ചെയ്യുന്ന ട്വിറ്ററിലൂടെ ഇക്കാര്യം അറിയിക്കുകയും ചെയ്തിരുന്നു. മാര്‍ച്ച് 23നാണ് ഇത്തരത്തില് പ്രചരിക്കുന്നത് വ്യാജവാര്‍ത്തയാണെന്ന് പറഞ്ഞ് സൈന്യം തന്നെ രംഗത്തുവന്നത്.\nചില വ്യാജമായ ചിത്രങ്ങളുടെ അടിസ്ഥാനത്തില് ഇന്ത്യന് സൈന്യം ബാര്‍മറില് ആയിരം പേരെ കിടത്തുവാന് സൗകര്യം നിര്‍മ്മിച്ചുവെന്ന സമൂഹമാധ്യമങ്ങളില് പ്രചരിക്കുന്നുണ്ട്. ഇത് അസത്യമാണ്. എന്നായിരുന്നു സൈന്യത്തിന്റെ ട്വീറ്റ്.\nനിലവില് രാജ്യത്ത് രണ്ട് സ്ഥലങ്ങളിലാണ് സൈന്യം നേരിട്ട് ക്വാറന്റൈന് സൗകര്യം ഉണ്ടാക്കി കൊടുത്തത്. ഒന്ന് മനേസറിലും മറ്റൊന്ന് ജെയ്സാല്‍മീറിലുമാണുള്ളത്.\nFact Check: കത്തി അമരുന്നതിന് തൊട്ടുമുന്‍പുള്ള ചിത്രം; ...\nFact Check:'കൈക്കുഞ്ഞുമായി ബോഗികൾക്കിടയിൽ ദുരിത യാത്ര';...\nFact Check: ക്വാറൻ്റൈൻ കേന്ദ്രത്തിൽ ദളിത് സ്‌ത്രീ തയ്യാ...\nFact Check: കുടിയേറ്റ തൊഴിലാളികള്‍ക്കായി പ്രിയങ്ക ഗാന്ധ...\nനിരത്തിലെ സിംഹം, കരയുന്ന ഇറ്റാലിയൻ പ്രസിഡന്റ്; കൊറോണക്കാലത്തെ വ്യാജ വാര്‍ത്തകൾആര്‍ട്ടിക്കിള് ഷോ\nIndian Army set upahospital within two days Indian Army Fact Check covid 19 1000 bed hospital\nWeb Title : fact check on indian army set upathousand bed hospital within two days for covid patients


കളരിയുടെ നാട്ടില് ക്ഷീരോത്സവം; ഇന്ത്യയുടെ പശു വൈവിധ്യം കാണാം | Milk fest | Animal husbandry\nകളരിയുടെ നാട്ടില് ക്ഷീരോത്സവം; ഇന്ത്യയുടെ പശു വൈവിധ്യം കാണാം\nഡെയറി എക്സ്പോ കാണാന് വന്‍തിരക്കാണ് അനുഭവപ്പെട്ടത്. പലപ്പോഴും കാണാനെത്തിയവരുടെ നിര പുറത്ത് മൈതാനത്തേക്ക് നീണ്ടു.\nPublished: Feb 16, 2018, 05:02 PM IST\nകോഴിക്കോട്: കളരിയുടെ നാട് ക്ഷീരോത്സവ ലഹരിയില്. ആദ്യമായി വടകരയില് വിരുന്നെത്തിയ സംസ്ഥാന ക്ഷീരകര്‍ഷക സംഗമത്തെ ജനം നെഞ്ചേറ്റിയെന്നതിന്റെ തെളിവായിരുന്നു ആദ്യദിവസത്തെ ജനപങ്കാളിത്തം. കത്തുന്ന വെയിലിനെ അവഗണിച്ച് നൂറുകണക്കിനാളുകളാണ് ചോമ്പാല മിനി സ്റ്റേഡിയത്തിലേക്ക് ഒഴുകിയത്.\nഡെയറി എക്സ്പോ കാണാന് വന്‍തിരക്കാണ് അനുഭവപ്പെട്ടത്. പലപ്പോഴും കാണാനെത്തിയവരുടെ നിര പുറത്ത് മൈതാനത്തേക്ക് നീണ്ടു. കന്നുകാലി പ്രദര്‍ശനം കാണാനും ഏറെ പേരെത്തി. ക്ഷീരമേഖലയുടെ വൈവിധ്യവും സാധ്യതകളും ജനത്തിനു മുന്നില് തുറന്നിടാന് ആദ്യദിവസം തന്നെ സംഘാടകര്‍ക്ക് സാധിച്ചു.\nകാണാം, പരിചയപ്പെടാം 48 ഇനം തീറ്റപ്പുല്ല്\nതീറ്റപ്പുല്ലിന്റെയും കാലിത്തീറ്റയുടെയും വൈവിധ്യവുമായി ക്ഷീരവികസനവകുപ്പിന്റെ സ്റ്റാള്. സാധാരണയായി കേരളത്തില് കൃഷി ചെയ്യുന്ന സി.ഒ. ഒന്ന് ഇനം മുതല് തായ്ലന്‍ഡില്‍നിന്നും ഗ്വാട്ടിമലയില് നിന്നുമുള്ള ഇനങ്ങള്‍വരെ ചോമ്പാലയില് നടക്കുന്ന ക്ഷീരകര്‍ഷകസംഗമത്തിന്റെ ഭാഗമായുള്ള ഡയറി എക്സ്പോയില് പ്രദര്‍ശിപ്പിച്ചിട്ടുണ്ട്.\nഇതോടൊപ്പം കാലിത്തീറ്റയായി നല്‍കാന് കഴിയുന്ന ഇനങ്ങള്, തീറ്റപ്പുല്ലിന്റെ വിത്തുകള് എന്നിവയും പ്രദര്‍ശനത്തിലുണ്ട്. തൃശ്ശൂര് പട്ടേപ്പടത്തുനിന്നെത്തിയ ജോഷിയുടെ ശേഖരത്തില് 48 ഇനം തീറ്റപ്പുല് ഇനങ്ങളുണ്ട്. തായ്ലന്‍ഡില് നിന്നുള്ള പക്കോങ്, ഗ്വാട്ടിമലയില്‍നിന്നുള്ള എം.പി.3എന്നിവ ഇതില് വ്യത്യസ്തം. ഇവ കേരളത്തിന്റെ മണ്ണില് വളരുമെന്ന് ജോഷി പറയുന്നു. സുപ്രിയ, സുഗുള, തുമ്പൂര്‍മുഴി, അഗത്തി, പീലിവാല, കറുക, ഹ്യൂമിലികോള, കോംഗോ സിഗന്, പരുത്തി തുടങ്ങി ഒട്ടേറെ ഇനങ്ങള് പ്രദര്‍ശനത്തിനുവെച്ചിട്ടുണ്ട്. ഇവ ക്ഷീരകര്‍ഷകരെ പരിചയപ്പെടുത്തുകയാണ് ലക്ഷ്യം. ചോളപ്പൊടി, ഉഴുന്നുപൊടി, കടലത്തൊണ്ട്, അരിത്തവിട് തുടങ്ങിയ തീറ്റകളെയും പരിചയപ്പെടുത്തുന്നു. തീറ്റപ്പുല് കൃഷിയുമായി ബന്ധപ്പെട്ട ഒന്നിലേറെ സ്റ്റാളുകള് മേളയിലുണ്ട്.\nContent highlights: Kozhikode, Dairy expo, Agriculture, Vadakara, Milk fest\nപ്രളയകാലത്ത് വളര്‍ത്തുമൃഗങ്ങള്‍ക്ക് റെഡിമെയ്ഡ് സൈലേജ്\nനല്ല മുട്ടക്കോഴിയെ തിരഞ്ഞെടുക്കാം


malayali jawan died in kupwara | പട്ടാളക്കാരനാകാൻ കൊതിച്ച അക്ഷയ് സൈനിക സർവ്വീസിൽ പ്രവേശിക്കുന്നത് ആറ് വർഷങ്ങൾക്ക് മുമ്പ്; ഓണത്തിന് വീട്ടിൽ വന്നു മടങ്ങിയ അക്ഷയ് വീരമൃത്യു വരിച്ചത് വീണ്ടും നാട്ടിലേക്ക് വരാനിരിക്കവേ; ശ്രീനഗറിൽ നിന്ന് അഹമ്മദാബാദിലേക്ക് സ്ഥലംമാറ്റം ലഭിച്ച വിവരം വീട്ടുകാരെ സന്തോഷത്തോടെ വിളിച്ചറിയിച്ചതിന് പിന്നാലെ എത്തിയത് ദുരന്തവാർത്ത; വീരമൃത്യു ഔദ്യോഗിക ആവശ്യത്തിനായി യാത്ര ചെയ്യവേ; കുപ്വാരയിൽ കുഴിബോംബ് ആക്രമണത്തിൽ കൊല്ലപ്പെട്ട ധീരജവാന് നാളെ ജന്മനാട് വിട നൽകും - MarunadanMalayalee.com\nDecember 25, 201906:17 PM IST Permalink\nതിരുവനന്തപുരം: കാശ്മിരിലെ കുപ് വാരയിൽ കുഴിബോംബ് സ്‌ഫോടനത്തിൽ വീരമൃത്യു വരിച്ച മലയാളി ജവാന് ജന്മനാട് നാളെ വിട നൽകും. തിരുവനന്തപുരം മുക്കോല സ്വദേശിയായ അക്ഷയ് ആണ് തിങ്കളാഴ്‌ച്ച രാത്രിയിലുണ്ടായ സ്‌ഫോടനത്തിൽ കൊല്ലപ്പെട്ടത്. അക്ഷയുടെ മൃതദേഹം ഇന്ന് വൈകീട്ടോടെ തിരുവനന്തപുരം വിമാനത്താവളത്തിൽ എത്തിക്കും നാളെ പൊതുദർശനത്തിന് വെച്ച ശേഷം 12 മണിയോടെ വീട്ടുവളപ്പിൽ സംസ്‌ക്കരിക്കും.\nജമ്മു കാശ്മീരിലെ കുപ്പ് വാരയിൽ വെച്ച് ഉണ്ടായ കുഴിബോബ് ആക്രമണത്തിലാണ് തിരുവനന്തപുരം മുക്കോല സ്വദേശിയായ അക്ഷയ് രക്തസാക്ഷിയായത്. തിങ്കളാഴ്‌ച്ച രാത്രി 12.30 ഓടെയാണ് ആക്രമണം നടന്നത്. ആർമി സപ്ളേകോർ വിഭാഗത്തിലെ ഡ്രൈവറായ അക്ഷയ് ഔദ്യോഗികാവിശ്യത്തിനായി യാത്ര ചെയ്യവേയാണ് അപകടത്തിൽ പെട്ടത് അക്ഷയ് സഞ്ചരിച്ച വാഹനം കുഴിബോംബ് പൊട്ടി തകരുകയാിരുന്നു. അക്ഷയ് സംഭവ സ്ഥലത്തു വെച്ചു തന്നെ മരിച്ചു.\nരാഷ്ട്രീയ റെയ്ഫിൾസിലെ ജവാനായ അക്ഷയ്6വർഷങ്ങൾക്ക് മുൻപാണ് സൈനിക സർവ്വീസിൽ പ്രവേശിക്കുന്നത്. രാജ്യത്തിന് വേണ്ടി സൈനിക സേവനം ചെയ്യാൻ ആഗ്രഹിച്ചിരുന്ന വ്യക്തിയായിരുന്നു അക്ഷയ്. അതിന് വേണ്ടിയുള്ള പരിശ്രമങ്ങൾക്കൊടുവിലാണ് സൈനിക സർവീസിൽ കയറുന്നതും. രാഷ്ട്രീയ റെയ്ഫിൾസിലെ ജവാനായിരുന്ന അക്ഷയ് അടുത്തിടെ നാട്ടിലേക്ക് വരാനിരിക്കവെയാണ് തീവ്രവാദി ആക്രമണത്തിൽ കൊല്ലപ്പെട്ടത്. ശ്രീനഗറിൽ നിന്ന് അഹമ്മദബാദിലേക്ക് സ്ഥലം മാറ്റം ലഭിച്ചിരിക്കവേയാണ് അക്ഷയ് അപ്രതീക്ഷിത ആക്രമണത്തിൽ രാജ്യത്തിന് വേണ്ടി രക്തസാക്ഷിയായത്.\nസ്ഥലം മാറ്റം ലഭിച്ച വിവരം വീട്ടുകാരെ സന്തോഷപൂർവ്വം അറിയിക്കുകയും ചെയ്തിരുന്നു. ഈ കഴിഞ്ഞ ഓണത്തിന് നാട്ടിൽ വന്നിരുന്നു അക്ഷയ്. നാട്ടിൽ വിശാലമായ സൗഹൃദത്തിന് ഉടമ കൂടിയാണ് ഇദ്ദേഹം. അതുകൊണ്ട് തന്നെ അക്ഷയുടെ വിയോഗം സുഹൃത്തുക്കളിലും ബന്ധുക്കളിലും ഞെട്ടൽ ഉളവാക്കിയിട്ടുണ്ട്. വേണു -പ്രിയാ ദബതികളുടെ മകനായ അക്ഷയ് അവിവാഹിതനാണ് .പ്ലസ് ടു വിദ്യാർത്ഥിയായ അർജ്ജുൻ ഏക സഹോദരനാണ്.\nഇന്ന് വൈകിട്ട് 8 മണിക്ക് തിരുവനന്തപുരത്ത് വിമാനത്താവളത്തിൽ മൃതദേഹം എത്തിക്കും. രാഷ്ട്രീയ റെയ്ഫിൾസിലെ ജവാന്മാരും മൃതദേഹത്തെ അനുഗമിക്കും. തുടർന്ന് ഇന്ന്\nആർമി ആശുപത്രിയിലെ മോർച്ചറിയിൽ സൂക്ഷിക്കുന്ന മൃതദേഹം നാളെ വീട്ടിലെത്തിക്കും. ഇവിടെ പൊതുദർശനത്തിന് വെച്ച ശേഷം 12 മണിയോടെ പൂർണ്ണ ഔദ്യോഗിക ബഹുമതികളോടെ സംസ്‌കരിക്കും. സാമൂഹ്യ - രാഷ്ട്രീയ രംഗത്തെ പ്രമുഖർ ധീരജവാന്റെ വിയോഗത്തിൽ അനുശോചനം അറിയിച്ച് വീട് സന്ദർശിച്ചു.\nധീര സൈനികന് ജന്മനാടിന്റെ കണ്ണീരിൽ കുതിർന്ന വിട; വി പി അക്ഷയ് യുടെ സംസ്‌കാരം നടന്നത് പൂർണ ഔദ്യോഗിക ബഹുമതികളോടെ\nഅക്ഷയ് രാധാകൃഷ്ണന്റെ വീരനെ കാണ്മാനില്ല; കണ്ടെത്താൻ സഹായിക്കുന്നവർക്ക് 20000 രൂപ പ്രഖ്യാപിച്ച് താരം; വീരന്റെ അടയാളങ്ങൾ പറഞ്ഞു കൊണ്ട് മിസിങ് പോസ്റ്ററുകളും പുറത്തിറക്കി നടൻ


കൊച്ചി - മൂന്നാർ - തേക്കടി - ആലപ്പുഴ - കന്യാകുമാരി - തിരുവനന്തപുരം\n| ടൂർ കോഡ്: 0143\nപ്രഭാത ഭക്ഷണം കഴിഞ്ഞ് കന്യാകുമാരിയിലേക്ക് (80 കി.മീ. / XNUM മണിക്കൂറുകൾ). പത്മനാഭപുരം കൊട്ടാരം സന്ദർശിക്കുക, ഹോട്ടൽ മാറ്റണം. പ്രാദേശിക സന്ദർശനങ്ങൾ ഗാന്ധി മണ്ഡപം, വിവേകാനന്ദ മെമ്മോറിയൽ, വൈകുന്നേരം സൂര്യാസ്തമയം ആസ്വദിക്കുക. രാത്രി ഒരു കന്യാകുമാരി.\nനേരം പുലരുമ്പോൾ സൂര്യൻ ഉദിക്കുന്നു. പ്രഭാത ഭക്ഷണം കഴിഞ്ഞ് (95 കിമീ. / XNUM മണിക്കൂറുകൾ). ശ്രീ പദ്മനാഭ സ്വാമി ക്ഷേത്രം, നേപ്പിയർ മ്യൂസിയം, മൃഗശാല സന്ദർശിക്കുക. കോവളം ബീച്ചിൽ വൈകുന്നേരം രസകരമാണ്. രാത്രി വൈകി TRIVANDRUM.


Monday, March 08, 2021 06:07:01 AM\nസ്വന്തം ലേഖകൻ: മൂല്യവർധിത നികുതിയിൽ (വാറ്റ്) ഉടൻ മാറ്റംവരുത്താൻ പദ്ധതിയില്ലെന്ന് സൌദി ധനമന്ത്രി മുഹമ്മദ് അൽജദ്ആൻ. തൽക്കാലം അത്തരത്തിൽ ഒരു പദ്ധതിയുമില്ല. സാമ്പത്തികമായി സാഹചര്യങ്ങൾ അനുയോജ്യമാകുമ്പോൾ സർക്കാറിെൻറ ഏതു തീരുമാനവും പുനഃപരിശോധിക്കും. റിയാദിൽ ബജറ്റ് അവലോകന യോഗത്തിൽ സംസാരിക്കുകയായിരുന്നു മന്ത്രി.\nകോവിഡ് മൂലമുണ്ടായ സാമ്പത്തിക പ്രതിസന്ധി മറികടക്കാനാണ് സൌദിയിൽ വാറ്റ് അഞ്ചിൽ നിന്നും 15 ശതമാനമാക്കി ഉയർത്തിയത്. ഇത് അടുത്ത സാമ്പത്തിക വർഷത്തിലെ ആറു മാസത്തേക്ക് പുനഃപരിശോധിക്കാൻ പദ്ധതിയില്ലെന്ന് മന്ത്രി നേരേത്തതന്നെ വ്യക്തമാക്കിയിരുന്നു. അതിന് ശേഷമുണ്ടാകുമോ എന്ന ചോദ്യത്തോടായിരുന്നു മാറ്റം വരുത്താൻ പദ്ധതികളില്ലെന്ന് മന്ത്രിയുടെ പ്രതികരണം. മറ്റേതൊരു രാജ്യത്തെയും പോലെ സൌദി അറേബ്യയും നയങ്ങൾ നിരന്തരം പുനഃപരിശോധിക്കുന്നുണ്ട്.\nസാമ്പത്തിക സാഹചര്യങ്ങൾ അനുയോജ്യമാകുമ്പോൾ ആലോചിക്കും. സർക്കാർ എടുക്കുന്ന ഏതു തീരുമാനവും പുനഃപരിശോധനക്ക് വിധേയമാണ്. കോവിഡ് പ്രതിസന്ധിയിൽ നികുതി ഉയർത്തിയിരുന്നില്ലെങ്കിൽ സർക്കാർ ജീവനക്കാരുടെ വേതനവും അലവൻസുകളും കൊടുക്കാൻ കഴിയില്ലായിരുന്നു. മൂല്യവർധിത നികുതി ഉയർത്തിയശേഷവും സർക്കാർ ചില തീരുമാനങ്ങൾ കൈക്കൊണ്ടു. സ്വകാര്യ മേഖലക്ക് ഉത്തേജക പാക്കേജുകൾ നൽകിയിരുന്നതായും മന്ത്രി ചൂണ്ടിക്കാട്ടി.


Most Expensive Car In The World: ലോകത്തിലെ ഏറ്റവും വിലപിടിപ്പുള്ള 10 കാറുകൾ - top 10 most expensive cars in the world; bugatti la voiture noire, rolls-royce sweptail, bugatti centodieci and others | Samayam Malayalam\ntop 10 most expensive cars in the world; bugatti la voiture noire, rolls-royce sweptail, bugatti centodieci and others\nലോകത്തിലെ ഏറ്റവും വിലപിടിപ്പുള്ള 10 കാറുകൾ\nKen Sunny | Samayam Malayalam | Updated: 04 Jan 2020, 06:00:31 PM\n20 കോടിക്കടുത്ത് വിലയുള്ള ബുഗാട്ടി ഷിറോണിന് ലോകത്തിലെ ഏറ്റവും വിലപിടിപ്പുള്ള 10 കാറുകളുടെ ലിസ്റ്റിൽ സ്ഥാനമില്ല. ഒന്നാമന്റെ വില കേൾക്കണോ? 136 കോടി!\n'Money can’t buy happiness,' പണത്തിന് സന്തോഷം വാങ്ങാൻ പറ്റില്ല. ആഡംബരത്തിനും എക്‌സ്‌ക്ലൂസിവിറ്റിയ്ക്കും ഒരുപാട് പ്രാധാന്യമുള്ള ഇന്നത്തെ ലോക ക്രമത്തിൽ ഈ പറഞ്ഞ വാക്കുകൾ വളെരെയധികം പ്രാധാന്യം അർഹിക്കുന്നതാണ്. എങ്കിലും കുറെയേറെ പണം ഉള്ളവർ അത് ചിലവാക്കാൻ തയ്യാറാണെങ്കിൽ ഒരു കിടിലൻ കാർ വാങ്ങിയാൽ സന്തോഷം ഇരട്ടിക്കും എന്നാണ് വാഹന കമ്പക്കാരുടെ ഇടയിലെ സംസാരം. കുറെയേറെ പണം ഉള്ളവരിൽ പലരും അത് ചിലാവാക്കി എക്‌സ്‌ക്‌ളൂസീവ് കാറുകൾ വാങ്ങാൻ തയ്യാറാണ് എന്നുള്ളതാണ് സത്യം. ലോകത്തിലെ എണ്ണത്തിൽ കുറഞ്ഞ പല കിടിലൻ കാറുകളും ഇത്തരത്തിൽ നല്ല കാശുകാരുടെ 'വട്ടിൽ' നിന്നുണ്ടായതാണ്. അപ്പോൾ പിന്നെ ലോകത്തിലെ ഏറ്റവും വിലപിടിപ്പുള്ള 10 കാറുകളെ പരിചയപ്പെട്ടാലോ? ഉടമകളെ പറ്റി ചോദിക്കരുത്. പലതും സീക്രെട്ട് ആണ്.\n10. ഫെറാറി സെർജിയോ (Ferrari Sergio) - 21.4 കോടി\n2013-ലെ ജനീവ മോട്ടോർ ഷോയിലാണ് ഇറ്റാലിയൻ കാർ ഡിസൈൻ സ്ഥാപനമായ പിനിൻഫാറിനയും ഫെറാരിയും സഹകരിച്ച് സെർജിയോ എന്ന കോൺസെപ്റ്റ് മോഡൽ അവതരിപ്പിച്ചത്. 2015-ലാണ് സെർജിയോ വാണിജ്യാടിസ്ഥാനത്തിൽ നിർമിക്കാൻ ഫെറാറി തീരുമാനിച്ചത്. നാളിതുവരെ6സെജിയോ യൂണിറ്റുകൾ മാത്രമാണ് ഫെറാറി നിർമിച്ചിരിക്കുന്നത്. ഒരെണ്ണത്തിന്റെ വില 21.4 കോടി. എന്നും കരുതി കാശുമായി ഫെറാറി ഡീലർഷിപ്പിൽ ഓടിച്ചെന്നാലൊന്നും സെർജിയോ വാങ്ങാൻ സാധിക്കില്ല. ഫെറാറി സെർജിയോയുടെ ഓരോ ഉടമയെയും ഫെറാറിയാണ് തന്നെയാണ് പ്രത്യേകം സമീപിച്ചത്. ഫെറാറി 458 സ്പൈഡർ അടിസ്ഥാനമാക്കി നിർമിച്ച സെർജിയോയ്ക്ക് പക്ഷെ പൂർണമായും റീഡിസൈൻ ചെയ്‌ത എക്‌സ്റ്റീരിയറുമാണ്. 458 സ്‌പൈഡറിലെ 562 എച്ച്പി പവർ നിർമിക്കുന്ന 4.5 ലിറ്റർ V8 എൻജിൻ തന്നെയാണ് സെർജിയോയ്ക്കും. പക്ഷേ സെർജിയോ 458 സ്‌പൈഡറിനേക്കാൾ ഭാരം കുറവായതിനാൽ ഉയർന്ന വേഗവും കൂടുതൽ മെച്ചപ്പെട്ട ഹാൻഡ്ലിങ്മുണ്ട്.\n9. മാൻസറി വിവിയർ ബുഗാട്ടി വെയ്‌റോൺ (Bugatti Veyron by Mansory Vivere) - 24 കോടി\nബുഗാട്ടിയുടെ വെയ്‌റോൺ ഗ്രാൻഡ് സ്പോർട്ട് എന്ന മോഡലിനെ ആഡംബര കാറുകൾ മോഡിഫൈ ചെയ്യുന്നതിൽ ഉസ്താദായ ജർമൻ സ്ഥാപനം മാൻസറി പണിതിറക്കിയ മോഡൽ ആണ് മാൻസറി വിവിയർ ബുഗാട്ടി വെയ്‌റോൺ. കാർബൺ-ഫൈബർ ബോഡി, പുതിയ സ്‌പോയിലർ പാക്കേജ്, നവീകരിച്ച എൽഇഡി ലൈറ്റുകൾ, പുതുക്കിയ ക്യാബിൻ, റീഡിസൈൻ ചെയ്ത മുൻപിലെ ഗ്രിൽ എന്നിങ്ങനെ വെയ്‌റോണിന്റെ അടിസ്ഥാന ആകാരം ഒഴിച്ച് ബാക്കി എല്ലാ കാര്യത്തിലും മാൻസറി കൈവച്ചിട്ടുണ്ട്. 3.4 മില്യൺ ഡോളർ (ഏകദേശം 24 കോടി രൂപ) മാൻസറി വിവിയർ ബുഗാട്ടി വെയ്‌റോണിനായി ചിലവഴിക്കേണ്ടത്. 8.0-ലിറ്റർ, നാല് ടർബോചാർജറുകളുള്ള W16 എൻജിനാണ് മാൻസറി വിവിയർ ബുഗാട്ടി വെയ്‌റോണിന്റെ ഹൃദയം. 987 എച്ച്പി പവറും 1,250 എൻഎം ടോർക്കും ഉത്പാദിപ്പിക്കും ഈ ഭീമാകാരൻ എൻജിൻ. ബുഗാട്ടിയുടെ മാതൃസ്ഥാപനമായ ഫോക്‌സ്‌വാഗൺ ഗ്രൂപ്പിന്റെ സ്വന്തം ടെസ്റ്റ് ട്രാക്ക് എഹ്‌റ-ലെസ്സിയനിൽ 408.47 kmph ആണ് വെയ്‌റോൺ ഗ്രാൻഡ് സ്പോർട്ടിന്റെ അടയാളപ്പെടുത്തിയിരിക്കുന്ന പരമാവധി വേഗത.\n8. ലൈക്കൻ ഹൈപ്പർസ്‌പോർട്ട് (Lykan Hypersport) - 24 കോടി\nഫാസ്റ്റ് ആൻഡ് ഫ്യൂരിയസ് സിനിമ ശ്രേണിയിലെ ഏഴാം പതിപ്പിൽ ഡൊമിനിക് ടൊറെറ്റോ (വിൻ ഡീസൽ) ദുബായിയിലെ ഒരു കെട്ടിടത്തിൽ നിന്ന് മറ്റൊന്നിലേക്കും അവിടന്ന് മറ്റൊരു കെട്ടിടത്തിലേക്കും ചാടിക്കുന്ന ചുവപ്പു കാർ ഓർമയില്ലേ. അതാണ് ലൈക്കൻ ഹൈപ്പർസ്‌പോർട്ട്. 2012-ൽ ലെബനനിൽ സ്ഥാപിച്ച യുഎഇ ആസ്ഥാനമായ ഡബ്ല്യു മോട്ടോഴ്‌സിന്റെ ലിമിറ്റഡ് എഡിഷൻ ഹൈപ്പർകാർ ആണ് ലൈക്കൻ ഹൈപ്പർസ്പോർട്ട്. ഡബ്ല്യു മോട്ടോഴ്‌സ് ഏഴ് ലൈക്കൻ ഹൈപ്പർസ്പോർട്ട് മാത്രമേ പുറത്തിറക്കുകയുള്ളൂ. ഒരെണ്ണത്തിന്റെ വില 3.4 മില്യൺ ഡോളർ (ഏകദേശം 24 കോടി രൂപ). രന്തങ്ങൾ പതിപ്പിച്ച ഹെഡ്‍ലൈറ്റ്, സിസ്സർ ഡോർ എന്നിങ്ങനെ പോകുന്നു ലൈക്കൻ ഹൈപെർസ്‌പോർട്ടിന്റെ പ്രത്യേകതകൾ. 3.7 ലിറ്റർ ട്വിൻ-ടർബോചാർജ്ഡ് ഫ്ലാറ്റ്-6 എഞ്ചിനാണ് ലൈക്കൻ ഹൈപ്പർസ്പോർട്ടിന്റെ ഹൃദയം. 780 എച്ച്പി പവറും 960 എൻഎം ടോർക്കും ഉത്പാദിപ്പിക്കുന്നു ഈ എൻജിൻ. 2.8 സെക്കൻഡിനുള്ളിൽ 100 കിലോമീറ്റർ വേഗത കൈവരിക്കാൻ സാധിക്കുന്ന ലൈക്കൻ ഹൈപ്പർസ്പോർട്ടിന്റെ പരമാവധി വേഗത 395 kmph ആണ്.\n7. ലംബോർഗിനി സിയാൻ (Lamborghini Sian) - 26 കോടി\nമറ്റുള്ള ലംബോർഗിനിയുടെ സൂപ്പർകാറുകൾ പോലെയല്ല സിയാൻ. ലംബോർഗിനി ആദ്യമായി വിൽപനക്കായി തയ്യാറാക്കിയ ഹൈബ്രിഡ് സ്പോർട്സ് കാർ ആണ് സിയാൻ. 2019-ൽ അവതരിപ്പിച്ച സിയാന്റെ 63 യൂണിറ്റുകൾ മാത്രമേ ലംബോർഗിനി നിർമിക്കൂ. ഇതിനകം എല്ലാ സിയാൻ യൂണിറ്റുകളും വാങ്ങാൻ ആൾക്കാർ എത്തിക്കഴിഞ്ഞു. ഒരു സിയാന് 3.6 മില്യൺ ഡോളർ (ഏകദേശം 26 കോടി) രൂപയാണ് വില. സിയാന്റെ ഹൈബ്രിഡ് പവർ ട്രെയിനും വ്യത്യസ്തമാണ്. എഞ്ചിനും ട്രാൻസ്മിഷനും ഇടയിൽ ഘടിപ്പിച്ചിരിക്കുന്ന 48 വോൾട്ട് ഇലക്ട്രിക് മോട്ടോർ, സാധാരണ ഇലക്ട്രിക് വാഹനങ്ങളിൽ കണ്ടുവരുന്ന ലിഥിയം അയൺ ബാറ്ററി പായ്ക്കിനുപകരം ഒരു സൂപ്പർകാപസിറ്ററിൽ നിന്ന് പവർ സ്വീകരിക്കുന്നത്. പക്ഷെ 819 എച്ച്പി പവർ നിർമിക്കുന്ന സിയാന്റെ ഹൈബ്രിഡ് എൻജിൻ സെറ്റപ്പിൽ 34 എച്ച്പി പവർ മാത്രമാണ് ഇലക്ട്രിക്ക് മോട്ടോർ ഉത്പാദിപ്പിക്കുന്നത്. ബാക്കി 785 എച്ച്പി പവറും നിർമിക്കുന്നത് നാച്ചുറലി അസ്പിറേറ്റഡ് V12 എൻജിനാണ്. 2.8 സെക്കന്റ് മതി ലംബോർഗിനി സിയാന് 100 kmph വേഗം എത്തിപ്പിടിക്കാൻ. 350 kmph ആണ് പരിമിതപ്പെടുത്തിയിരിക്കുന്ന ടോപ് സ്പീഡ്.\n6. ലംബോർഗിനി വെനേനോ (Lamborghini Veneno) - 32 കോടി\nലംബോർഗിനി ബ്രാൻഡ് അൻപതാം വാർഷികം ആഘോഷിച്ച 2013-ലാണ് ആഘോഷങ്ങളുടെ ഭാഗമായി ജനീവ മോട്ടോർ ഷോയിൽ വെനേനോയെ അവതരിപ്പിച്ചത്. നാലേ നാല് വെനേനോ മോഡലുകൾ മാത്രമാണ് ലംബോർഗിനി നിർമിച്ചത്.4യൂണിറ്റും ജനീവയിലെ അവതരണത്തിന് മുൻപ് തന്നെ വിറ്റുപോയി (ഉടമകൾ ആരെന്ന് വ്യക്തമാക്കിയിട്ടില്ല). 4.5 മില്യൺ ഡോളർ (ഏകദേശം 32 കോടി രൂപ) ആണ് ഒരു വെനേനോയുടെ വില. പൊതു നിരത്തിൽ ഓടിക്കാവുന്ന ലംബോർഗിനിയുടെ റേസ് കാർ എന്നുള്ള ആശയത്തിൽ നിന്ന് ഉത്ഭവിച്ചതാണ് വെനേനോ. അവന്റഡോർ അടിസ്ഥാനപ്പെടുത്തി നിർമിച്ച വെനേനോയ്ക്ക് 8,400 ആർ‌പി‌എമ്മിൽ 740 എച്ച്പി പവറും 5,500 അർപിഎമ്മിൽ 690 എൻഎം ടോർക്കും നിർമിക്കുന്ന 6.5 ലിറ്റർ V12 എൻജിനാണ്.3സെക്കൻഡിൽ താഴെ സമയം മതി വെനേനോയ്ക്ക് 100 കിലോമീറ്റർ വേഗം താണ്ടാൻ. 356 kmph ആണ് പരമാവധി വേഗം.\nAlso read: മലയാള സിനിമയിലെ നായകന്മാരുടെ ആഡംബര കാറുകൾ കണ്ടാലോ?\n5. കോനിഗ്‌സെഗ്ഗ് സിസിഎക്‌സ്ആർ ട്രെവിറ്റ (Koenigsegg CCXR Trevita) - 34 കോടി രൂപ\nസ്വീഡിഷ് ഹൈ-എൻഡ് വാഹന നിർമ്മാതാക്കളായ കോനിഗ്സെഗ്ഗിന്റെ മിഡ്-എൻജിൻ സ്പോർട്സ് കാറാണ് സിസിഎക്‌സ്. പക്ഷെ സിസിഎക്‌സ്ആർ ട്രെവിറ്റ സംഭവം വേറെ ലെവൽ ആണ്. രത്നം കൊണ്ടുള്ള പെയിന്റ് കോട്ടിങ് ആണ് സിസിഎക്‌സ്ആർ ട്രെവിറ്റയെ വ്യത്യസ്തവും വിലക്കൂടുതലുമാക്കുന്നത്. ട്രെവിറ്റയ്‌ക്ക് മാത്രമായി കോനിഗ്‌സെഗ്ഗ് പ്രൊപ്രൈറ്ററി ഡയമണ്ട് വീവ് എന്ന പുതിയ എക്സ്റ്റീരിയർ ഫിനിഷ് വാഹന നിർമാതാക്കൾ വികസിപ്പിച്ചു. അതിൽ കാർബൺ ഘടകങ്ങൾക്ക് രത്നം പൊടിച്ചുണ്ടാക്കിയ പെയിന്റ് ഫിനിഷാണ്. രത്നം പൊടിച്ചുണ്ടാക്കിയ ടച്ച്-അപ്പ് പെയിന്റിന് എത്രമാത്രം വിലയുണ്ടാവുമെന്ന് നിങ്ങൾക്ക് ഊഹിക്കാമോ? 4.8 മില്യൺ ഡോളർ, അതായത് ഏകദേശം 34 കോടി രൂപ. 1,004 എച്ച്പി പവർ നിർമിക്കുന്ന 4.8 ലിറ്റർ ഡ്യുവൽ സൂപ്പർചാർജ്ഡ് V8 എൻജിനാണ് കോനിഗ്‌സെഗ്ഗ് സിസിഎക്‌സ്ആർ ട്രെവിറ്റയുടെ ഹൃദയം.\n4. മെഴ്‌സിഡസ്-ബെൻസ് മെയ്ബാക്ക് ഏക്സിലെറോ (Mercedes-Benz Maybach Exelero) - 57 കോടി രൂപ\n2005-ലാണ് മെഴ്‌സിഡസ്-ബെൻസ് മെയ്ബാക്ക് ഏക്സിലെറോയുടെ ജനനം. ജർമൻ ടയർ ഭീമന്മാരായ ഗുഡ്ഇയറിന്റെ സബ്സിഡിയറിയായ ഫുൾഡയും ഡൈംലറും (മെഴ്‌സിഡസ്-ബെൻസിന്റെ മാതൃസ്ഥാപനം) ചേർന്ന് വികസിപ്പിച്ചെടുത്തതാണ് മെയ്ബാക്ക് ഏക്സിലെറോ. ഫുൽഡയുടെ ഹൈ പെർഫോമൻസ് ടയർ ശ്രേണിയായ ക്യാരറ്റ് ഏക്സിലെറോ പരീക്ഷിക്കാനാണ് മെയ്ബാക്ക് ഏക്സിലെറോയെ കമ്മീഷൻ ചെയ്തത്. 2005-ൽ അപ്രാപ്യം എന്ന് തോന്നിയ 350 kmph വേഗം നേടാനായി ജനിച്ച മെയ്ബാക്ക് ഏക്സിലെറോ ഒടുക്കം നാർഡോ, ഇറ്റലിയിൽ നടത്തിയ ടെസ്റ്റിൽ 351.45 kmph വേഗത കൈവരിച്ചു അന്നത്തെ ലോക റെക്കോർഡിനുടമായി. മെയ്ബാക്ക് 57 അടിസ്ഥാനപ്പെടുത്തി നിർമിച്ച മെയ്ബാക്ക് ഏക്സിലെറോയ്ക്ക് 700 എച്ച്പി പവറും 1000 എൻഎം ടോർക്കും ഉത്പാദിപ്പിക്കുന്ന 5.9 ലിറ്റർ എൻജിനാണ്. ഒരൊറ്റ മെഴ്‌സിഡസ്-ബെൻസ് മെയ്ബാക്ക് ഏക്സിലെറോയെ നിർമിച്ചിട്ടുള്ളൂ. വില 8 മില്യൺ ഡോളർ (ഏകദേശം 57 കോടി രൂപ).\nAlso read: ദുബായ് പോലീസിന്റെ കിടിലൻ സൂപ്പർകാറുകൾ\n3. ബുഗാട്ടി ചെൻതോഡിയെച് (Bugatti Centodieci) - 64 കോടി രൂപ\nപേര് കേട്ടു കണ്ണ് ചുളിക്കാൻ വരട്ടെ. ഇറ്റാലിയൻ ഭാഷയിൽ വായിക്കണം. 110 എന്ന സംഖ്യയെ ഇറ്റാലിയൻ ഭാഷയിൽ പറയുന്നതാണു ചെൻതോഡിയെച്. രണ്ടാം ലോക മഹായുദ്ധക്കാലത്ത് അടച്ചുപൂട്ടിയ ബുഗാട്ടി, ഇറ്റാലിയൻ സംഭരംഭകനായ റൊമാനൊ ആർടിയോളിക്ക് കീഴിൽ 1990-ൽ ഉയർത്തെഴുന്നേറ്റപ്പോൾ ആദ്യം അവതരിപ്പിച്ച മോഡലായ EB110-നോടുള്ള ആദരസൂചകമായാണ് ഈ വെറൈറ്റി പേര്. എക്സ്ക്ളൂസീവ് ആണ് ബുഗാട്ടി ചെൻതോഡിയെച്, ആകെ കൂടെ 10 എണ്ണം മാത്രം. 8.9 മില്യൺ ഡോളർ ആണ് ഒരെണ്ണത്തിന് വില (ഏകദേശം 64 കോടി രൂപ). ബുഗാട്ടിയുടെ ഷിറോണിനെ ചലിപ്പിക്കുന്ന 8.0 ലിറ്റർ W16 എൻജിൻ തന്നെയാണ് ചെൻതോഡിയെച്ചിൽ. പക്ഷെ ഷിറോണിന്റെ 1498 എച്ച്പി കരുത്തിനെ കടത്തിവെട്ടി 1599 എച്ച്പി ഈ എൻജിൻ ചെൻതോഡിയെചിൽ ഉല്പാദിപ്പിക്കും. ഭാരംകുറഞ്ഞ വാഹന ഭാഗങ്ങൾ ഉപയോഗിക്കുകവഴി ചെൻതോഡിയെചിന് ഷിറോണിനെക്കാൾ 20 കിലോയോളം ഭാരക്കുറവുമുണ്ട്. ചെൻതോഡിയെചിന് പൂജ്യത്തിൽ നിന്നും 100 കിലോമീറ്റർ സ്പീഡിലെത്താൻ വെറും 2.4 സെക്കന്റ് മതി. 380 കിലോമീറ്റർ ആണ് പരമാവധി വേഗത.\n2. റോൾസ്-റോയ്‌സ് സ്വെപ്‌റ്റെയിൽ (Rolls-Royce Sweptail) - 93 കോടി രൂപ\n'സൂപ്പർ യോട്ടുകളെ (ഒരു തരം ആഡംബര സ്പീഡ് ബോട്ട്) പോലെയൊരു കാർ,' ഇങ്ങനെ ഒരു ആശയവുമായി റോൾസ്-റോയ്സിനെ സമീപിച്ച കീശയ്ക്ക് നല്ല കനമുള്ള ഉപഭോക്താവിനോട് നോ പറയാൻ റോൾസ് റോയ്സിനായില്ല. അങ്ങനെ പിറന്നതാണ് റോൾസ്-റോയ്‌സ് സ്വെപ്‌റ്റെയിൽ. 2017-ൽ അവതരിപ്പിച്ച സ്വെപ്‌റ്റെയിൽ ലോകത്ത് ഒരെണ്ണം മാത്രമേ ഉള്ളൂ. ഉടമയ്ക്ക് തന്റെ വിവരങ്ങൾ രഹസ്യമായി സൂക്ഷിക്കാൻ ആണ് താല്പര്യം. 13 മില്യൺ ഡോളർ (ഏകദേശം 93 കോടി രൂപ) വില വരുന്ന സ്വെപ്‌റ്റെയിൽ ലോഞ്ച് ചെയ്ത സമയത് ലോകത്തെ ഏറ്റവും വില കൂടിയ വാഹനം ആയിരുന്നു. 1920-കളിലും 1930-കളിലും റോൾസ് റോയ്‌സ്സിന്റെ പ്രശസ്തമായ കോച്ച് ബിൽഡിങ് രീതിക്കനുസരിച്ച് പൂർമാണയും കൈകൾ കൊണ്ട് നിർമിച്ചതാണ് റോൾസ്-റോയ്‌സ് സ്വെപ്‌റ്റെയിൽ. 2-ഡോർ ആഡംബര ഗ്രാൻഡ് ട്യൂറെർ ആയ സ്വെപ്‌റ്റെയിലിൽ 453 ബിഎച്ച്പി പവർ നിർമിക്കുന്ന 6.75 ലിറ്റർ V12 എൻജിനാണ്.\nAlso read: എന്തോ കേരളത്തിലെ സിനിമക്കാർക്കൊക്കെ ഓഡിയോടാണ് ഇഷ്ടം\n1. ബുഗാട്ടി ലാ വോയ്ചുർ ന്വാ (Bugatti La Voiture Noire) - 136 കോടി രൂപ\n2019 ജനീവ മോട്ടോർ ഷോയിലാണ് റോൾസ്-റോയ്‌സ് മോഡലിനെപ്പോലും നാണം കെടുത്തി ഫ്രഞ്ച് വാഹന നിർമ്മാതാക്കളായ ബുഗാറ്റി തങ്ങളുടെ 'മാസ്റ്റർസ്ട്രോക്ക്' മോഡൽ ബുഗാട്ടി ലാ വോയ്ചുർ ന്വാ-യെ അവതരിപ്പിച്ചത്. ലാ വോയ്ചുർ ന്വാ എന്നാൽ ഫ്രഞ്ച് ഭാഷയിൽ 'കറുത്ത കാർ' എന്നാണ് അർഥം. ഒരൊറ്റ ലാ വോയ്ചുർ ന്വാ മോഡൽ മാത്രമേ ബുഗാറ്റി നിർമിച്ചിട്ടുള്ളു. ഔദ്യോഗിമായി വില വെളിപ്പെടുത്തിയിട്ടില്ല എങ്കിലും 19 മില്യൺ ഡോളർ (ഏകദേശം 136 കോടി രൂപ) ആണ് ലാ വോയ്ചുർ ന്വാ-ന്റെ പ്രൈസ് ടാഗ് എന്നാണ് റിപ്പോർട്ടുകൾ. ആരാണ് ഉടമ എന്ന ചോദ്യത്തിനും രണ്ടുത്തരമുണ്ട്. ഒന്നുകിൽ ഫോക്‌സ്വാഗൺ ഗ്രൂപ്പ് ബോസ് ഫെർഡിനാൻഡ് പീച്ച് അല്ലെങ്കിൽ സൂപ്പർ ഫുട്ബോളർ ക്രിസ്റ്റിയാനോ റൊണാൾഡോ. ബുഗാട്ടി ഷിറോൺ അടിസ്ഥാനമാക്കി നിർമിച്ച ലാ വോയ്ചുർ ന്വാ-യ്ക്ക് ഷിറോണിലേ അതെ നാല് ടർബോ ചാർജറുള്ള, 8.0 ലിറ്റർ W16 എഞ്ചിനാണ്. 1,500 എച്ച്പി ആണ് ഈ എൻജിൻ ഉത്പാദിപ്പിക്കുന്ന ഔട്പുട്ട്.\nഇന്നോവയെ വെട്ടാൻ കിയ കാർണിവൽ; ലോഞ്ച് തിയതി പ്രഖ്യാപിച്ചു ആര്‍ട്ടിക്കിള് ഷോ\npriciest car Most Expensive Car In The World Most Expensive Car 2020 expensive cars costliest cars in the world\nWeb Title : top 10 most expensive cars in the world; bugatti la voiture noire, rolls-royce sweptail, bugatti centodieci and others


സമൂഹ മാധ്യമങ്ങൾ രണ്ടു മണിക്കൂർ നിശ്ചലo ; വീണ്ടും ക്ഷമ ചോദിച്ച് ഫേസ്ബുക്ക്\nന്യൂഡൽഹി: ജനപ്രിയ സമൂഹ മാധ്യമങ്ങളായ ഫേസ്ബുക്ക്, ഇൻസ്റ്റഗ്രാം അടക്കo ആഗോളതലത്തിൽ വീണ്ടും നിശ്ചലമായി. ശനിയാഴ്ച പുലർച്ചെയാണ് രണ്ടു മണിക്കൂർ സേവനം തടസപ്പെട്ടത്. കോൺഫിഗറേഷൻ അപ്ഡേഷൻ മൂലമാണ് തടസം നേരിട്ടതെന്നാണ് ഫേസ്ബുക്ക് ചൂണ്ടിക്കാട്ടുന്നത് .\nകഴിഞ്ഞ രണ്ടു മണിക്കൂറുകളിൽ നിങ്ങൾക്ക് ഞങ്ങളുടെ ഉൽപ്പന്നങ്ങൾ ഉപയോഗിക്കാൻ കഴിയാത്തതിൽ ഉപഭോക്താക്കളോട് ക്ഷമ ചോദിക്കുന്നതായി ഫേസ്ബുക്ക് സിഇഒ അറിയിച്ചു. അതെ സമയം കഴിഞ്ഞ തിങ്കളാഴ്ചയും ഫേസ്ബുക്ക്, വാട്ട്സ്ആപ്പ്. ഇൻസ്റ്റഗ്രാം സേവനങ്ങൾ മണിക്കൂറുകളോളം തടസപ്പെട്ടിരുന്നു.\nഫേസ്ബുക്ക്7മണിക്കൂർ പണിമുടക്കിയതോടെ സിഇഒ മാർക്ക് സക്കർബർഗിന് 52,000 കോടിയോളം രൂപ നഷ്ടമായതായാണ് റിപ്പോർട്ടുകൾ പുറത്ത് വരുന്നത്. ഫേസ്ബുക്കിന്‍റെ അപ്രതീക്ഷിത പണിമുടക്ക് സക്കർബർഗിന്‍റെ ഗ്രാഫും താഴെ പോയിട്ടുണ്ട് .\n75,000ര‍ൂപ വിലയുള്ള അലങ്കാരത്തത്തകൾ മോഷണം പോയി\nഉടായിപ്പ് പരിപാടികളൊന്നും ഇനി കോണ്‍ഗ്രസില് നടക്കില്ല


സംസ്ഥാനത്ത് ശക്തമായ മഴയ്ക്കും കാറ്റിനും സാധ്യത; ‘മഹാ’ചുഴലിക്കാറ്റ് ശക്തിപ്രാപിക്കും\nകേരളത്തില് ശക്തമായ മഴയ്ക്കും കാറ്റിനും സാധ്യതയുണ്ടെന്ന് കാലാവസ്ഥ നിരീക്ഷണ കേന്ദ്രം മുന്നറിയിപ്പ് നല്‍കുന്നു. തീവ്രമഴ പെയ്യാന് സാധ്യതയുള്ള എറണാകുളം, തൃശൂര്, മലപ്പുറം, കോഴിക്കോട് ജില്ലകളില് ദുരന്തനിവാരണ അതോറിറ്റി ഓറഞ്ച് അലേര്‍ട്ട് പ്രഖ്യാപിച്ചു. അതേസമയം അറബിക്കടലില് രൂപപ്പെട്ട 'മഹാ' ചുഴലിക്കാറ്റ് കൂടുതല് ശക്തിപ്രാപിക്കും. ചുഴലിക്കാറ്റ് ലക്ഷദ്വീപ് തീരത്തേക്ക് അടുക്കുന്നതിനാല് ലക്ഷദ്വീപില് കനത്ത ജാഗ്രതാ നിര്‍ദ്ദേശം നല്‍കിയിട്ടുണ്ട്. മഹാ...\nകേരളത്തെ കൈപിടിച്ചുയർത്തി രാജ്യം\nanu - August 15, 2019 0\nഎഴുപത്തിമൂന്നാമത് സ്വാതന്ത്ര്യ ദിനാഘോഷത്തിലാണ് രാജ്യം. മഴക്കെടുതിയിൽ നാശം വിതച്ച കേരളത്തിൽ സ്വാതന്ത്ര്യദിനത്തോടനുബന്ധിച്ചുള്ള ആഘോഷങ്ങൾ റദ്ദാക്കി. സംസ്ഥാനത്തിന്റെ ചിലയിടങ്ങളിൽ ചെറിയ പരിപാടികൾ സംഘടിപ്പിച്ചിട്ടുണ്ട്. തിരുവനന്തപുരം സെൻട്രൽ സ്റ്റേഡിയത്തിൽ രാവിലെ എട്ടരയ്ക്ക് മുഖ്യമന്ത്രി പിണറായി വിജയൻ പതാക ഉയർത്തി. രാവിലെ ഒമ്പതരയ്ക്ക് രാജ്ഭവനിൽ ഗവർണർ പി സദാശിവം പതാക ഉയർത്തും. അതേസമയം രാജ്ഭവനിൽ നടത്തുന്ന പതിവ് വിരുന്ന് സംസ്ഥാനം നേരിട്ട മഴക്കെടുതിയെത്തുടർന്ന് റദ്ദാക്കിയിട്ടുണ്ട്. വിവിധ...\nരക്ഷാ പ്രവര്‍ത്തനത്തിനിടെ മരണപ്പെട്ട ലിനുവിന്‍റെ കുടുംബത്തിന് വീടു നിര്‍മ്മിച്ചു നല്‍കുമെന്ന് മോഹന്‍ലാലിന്‍റെ വിശ്വാശാന്തി ഫൗണ്ടേഷന്\nമഴക്കെടുതിയില് രക്ഷാപ്രവര്‍ത്തനത്തിനിടെ മരണം കവര്‍ന്ന ലിനുവിന്റെ കുടുംബത്തിന് വീട് നിര്‍മ്മിച്ചു നല്‍കുമെന്ന് മോഹന്‍ലാല് ചെയര്‍മാനായുള്ള വിശ്വശാന്തി ഫൗണ്ടേഷന്. മേജര് രവിയാണ് ഇക്കാര്യം അറിയിച്ചത്. വിശ്വശാന്തി ഫൗണ്ടേഷന്റെ പ്രതിനിധിയായി മേജര് രവി ലിനുവിന്റെ വീട് സന്ദര്‍ശിച്ചു. അടിയന്തര സഹായമായി ലിനുവിന്റെ അമ്മയ്ക്ക് ഒരു ലക്ഷം രൂപയും നല്‍കി. അതേസമയം ലിനുവിന്റെ കുടുംബത്തിന് നടന് ജയസൂര്യ അഞ്ച് ലക്ഷം...\nമഴക്കെടുതി; ജീഷ്മയുടെ പറഞ്ഞുറപ്പിച്ച വിവാഹം മുടങ്ങില്ല, സഹായ ഹസ്തവുമായി സുമനസുകൾ\nanu - August 14, 2019 0\nകോഴിക്കോട്, ചാത്തമംഗലത്തെ രാജശേഖരന്റെ വീട്ടിൽ സന്തോഷത്തിന്റെ ദിനങ്ങളായിരുന്നു...ഇത്രയും നാൾ സ്വരൂക്കൂട്ടി വച്ചതെല്ലാം ചേർത്ത് മകൾ ജീഷ്മയുടെ വിവാഹം നടത്താൻ ഒരുങ്ങുകയായിരുന്നു രാജശേഖരനും ഭാര്യയും. പെട്ടന്നാണ് കഴിഞ്ഞ ദിവസം രാത്രി രണ്ടുമണിയോടെ ചാലിയാറിൽ നിന്നും ഒഴുകിവന്ന ജലം ആറു സെന്റ് ഭൂമിയിൽ ഉണ്ടായിരുന്ന വീടും സ്വരക്കുകൂട്ടിവച്ച സർവ്വതും നശിച്ചത്. ജീവൻ രക്ഷിക്കാനുള്ള ഓട്ടത്തിനിടയിൽ വീട്ടിൽ നിന്ന് ഒന്നും...\nമഴക്കെടുതിയില് ദുരിതമനുഭവിക്കുന്നവര്‍ക്ക് സഹായ ഹസ്തവുമായി നടനും മുന് എംപിയുമായ ഇന്നസെന്റ്. ഒരു വര്‍ഷത്തെ എം പി പെന്‍ഷന് തുകയായ മൂന്ന് ലക്ഷം രൂപയാണ് ഇന്നസെന്റ് ദുരിതാശ്വാസ നിധിയിലേക്ക് സംഭാവന നല്‍കിയത്. ഫെയ്‌സ്ബുക്ക് പേജിലൂടെ ഇന്നസെന്റ്തന്നെ ഇക്കാര്യം വ്യക്തമാക്കുകയും ചെയ്തു. ഇന്നസെന്റിന്റെ ഫെയ്‌സ്ബുക്ക് പോസ്റ്റ് മുഖ്യമന്ത്രിയുടെ ദുരിതാശ്വാസ നിധിയിലേക്ക് ഒരു വർഷത്തെ എം.പി പെൻഷൻ ഞാൻ നൽകുകയാണ്. മുൻ എം.പിയെന്ന നിലയിൽ...\nരക്ഷാപ്രവര്‍ത്തനത്തിനിടെ മരണം കവര്‍ന്ന ലിനുവിന്‍റെ കുടുംബത്തിന് സഹായഹസ്തവുമായി ജയസൂര്യ\nസംസ്ഥാനത്തെ മഴക്കെടുതിയില് രക്ഷാപ്രവര്‍ത്തനത്തിനിടെ മരിച്ച ലിനുവിന്റെ കുടുംബത്തിന് സഹായ ഹസ്തവുമായി നടന് ജയസൂര്യ. ലിനുവിന്റെ അമ്മയുമായി ജയസൂര്യ ഫോണില് സംസാരിക്കുകയും ചെയ്തു. അഞ്ച് ലക്ഷം രൂപയാണ് താരം ലിനുവിന്റെ കുടുംബത്തിന് നല്‍കിയത്. ലിനു ചെയ്തത് മഹത്തരമായ കാര്യമാണെന്നും ഈ സഹായം ഒരു മകന് നല്‍കുന്നതായി കണ്ടാല് മതിയെന്നും ജയസൂര്യ ലിനുവിന്റെ അമ്മയോട് പറഞ്ഞു. ബേപ്പൂരിലാണ് ലിനുവിന്റെ...\nസംസ്ഥാനത്ത് മഴക്കെടുതി മൂലമുണ്ടായ ദുരന്തബാധിതര്‍ക്ക് സര്‍ക്കാര് സഹായം പ്രഖ്യാപിച്ചു. മഴക്കെടുതിയില് ജീവന് പൊലിഞ്ഞവരുടെ ആശ്രിതര്‍ക്ക് നാല് ലക്ഷം രൂപ വീതം നല്‍കും. ദുരിത ബാധിതരുടെ പട്ടിക അടിയന്തരമായി തയ്യാറാക്കാന് വില്ലേജ് ഓഫീസര്‍മാര്‍ക്കും പഞ്ചായത്ത് സെക്രട്ടറിമാര്‍ക്കും നിര്‍ദ്ദേശം നല്‍കിയിട്ടുണ്ട്. Read more:കവളപ്പാറയ്ക്ക് എതിര്‍വശത്തെ മലയില് വിള്ളല്; പ്രദേശവാസികളെ ക്യാമ്പിലേയ്ക്ക് മാറ്റി അതേസമയം മഴക്കെടുതിയില് ദുരിതമനുഭവിക്കുന്നവര്‍ക്ക് ആദ്യ സഹായം എന്ന...\nകേരളത്തില് മഴ ശക്തമാകുന്നു. പലയിടങ്ങളിലും ഇപ്പോഴും കനത്ത മഴ തുടരുകയാണ്. കണ്ണൂര്, കോഴിക്കോട്, മലപ്പുറം ജില്ലകളില് ഇന്ന് റെഡ് അലേര്‍ട്ട് പ്രഖ്യാപിച്ചിട്ടുണ്ട്. അതേസമയം സംസ്ഥാനത്തെ നടുക്കിയ ഉരുള്‍പ്പൊട്ടലുണ്ടായ കവളപ്പാറയ്ക്ക് എതിരെയുള്ള മലയില് വിള്ളല് കണ്ടെത്തി. ഇതേത്തുടര്‍ന്ന് പ്രദേശവാസികളെ മാറ്റി പാര്‍പ്പിച്ചു. വിള്ളല് കണ്ടെത്തിയതിനെതുടര്‍ന്ന് പോത്തുകല് തൊടുമുട്ടി മേഖലയില് നിന്നുമാണ് ആളുകളെ ഒഴിപ്പിച്ചത്. വില്ലേജ് ഓഫീസര് പ്രദേശവാസികള്‍ക്ക്...\nപെയ്‌തൊഴിയാതെ മഴ; മൂന്ന് ജില്ലകളില് ഇന്ന് റെഡ് അലേര്‍ട്ട്\nസംസ്ഥാനത്ത് വിവിധ ജില്ലകളില് കനത്ത മഴ തുടരുകയാണ്. പല ഭാഗത്തും വെള്ളം ഇറങ്ങിയിട്ടില്ല. അതേസമയം കോഴിക്കോടും മലപ്പുറത്തും കണ്ണൂരും ഇന്ന് റെഡ് അലേര്‍ട്ട് പ്രഖ്യാപിച്ചിരിക്കുകയാണ്. ഈ ജില്ലകളില് അതിതീവ്ര മഴ ലഭിയ്ക്കുമെന്നാണ് കാലാവസ്ഥ നിരീക്ഷണ കേന്ദ്രത്തിന്റെ മുന്നറിയിപ്പ്. Read more:ദുരിതാശ്വാസ ക്യാമ്പുകളിലേക്ക് ഫിനോയിൽ നിർമ്മിച്ച് നൽകി കോഴിക്കോട് ശിശുഭവനിലെ കുരുന്നുകൾ അതിശക്തമായ മഴ ലഭിയ്ക്കാന് സാധ്യതയുള്ള ആറ്...\nLemi Thomas - August 13, 2019 0\nഎറണാകുളം ജില്ലയിലെ എല്ലാ വിദ്യാഭ്യാസ സ്ഥാപനങ്ങള്‍ക്കും നാളെ(14-08-2019)ന് കളക്ടര് അവധി പ്രഖ്യാപിച്ചു. പ്രൊഫഷണല് കോളേജുകള്‍ക്കും എല്ലാ സിലബസിലുമുള്ള സ്‌കൂളുകള്‍ക്കും കേന്ദ്രീയ വിദ്യാലയങ്ങള്‍ക്കും അങ്കണവാടികള്‍ക്കും അവധി ബാധകമാണ്. ജില്ലയില് ഇന്ന് റെഡ് അലേര്‍ട്ടും നാളെ യെല്ലോ അലേര്‍ട്ടും പ്രഖ്യാപിച്ചിട്ടുണ്ട്. അതിനാല് മഴ ശക്തിയാകാനുള്ള സാധ്യതയുള്ളതിനാലാണ് അവധി നല്‍കുന്നതെന്നും കളക്ടര് അറിയിച്ചു. ജില്ലാ കളക്ടറുടെ ഫെയ്‌സ്ബുക്ക് പോസ്റ്റ് എറണാകുളം ജില്ലയില്...


നോട്ട് ദുരിതം – എഐടിയുസി പ്രതിഷേധ ധര്‍ണ്ണ – Chavakkad Online\nനോട്ട് ദുരിതം – എഐടിയുസി പ്രതിഷേധ ധര്‍ണ്ണ\nഎസ് ബി ഐ ഐ പ്രതിഷേധ ധര്‍ണ്ണയും മാര്‍ച്ചും സിപിഐ ജില്ലാ എക്‌സി.അംഗം കെ കെ സുധീരന് ഉല്‍ഘാടനം ചെയ്യുന്നു\nBy From the desk\t On Nov 18, 2016\nചാവക്കാട്: പിടിക്കേണ്ടത് കള്ളപ്പണക്കാരെ, ജനങ്ങളോയല്ല ബുദ്ധിമുട്ടിക്കേണ്ടത് എന്നമുദ്രാവാക്യം ഉയര്‍ത്തിപ്പിടിച്ചും, കോര്‍പ്പറേറ്റുകളുടെ കിട്ടാക്കടങ്ങള് എഴുതി തള്ളിയ എന്‍ഡിഎ സര്‍ക്കാരിന്റെ നടപടിയില് പ്രതിഷേധിച്ചും എഐടിയുസി ഗുരുവായൂര് മണ്ഡലം കോ-ഓര്‍ഡിനേഷന് കമ്മറ്റിയുടെ നേതൃത്വത്തില് ചാവക്കാട് എസ് ബി ഐ ശാഖയിലേക്ക് മാര്‍ച്ചും ധര്‍ണ്ണയും നടത്തി. ചാവക്കാട് ബസ് സ്റ്റാന്‍ഡില് നിന്ന് ആരംഭിച്ച മാര്‍ച്ചില് നൂറോളം പ്രവര്‍ത്തകര് പങ്കെടുത്തു. തുടര്‍ന്ന് നടന്ന ധര്‍ണ്ണ സിപിഐ ജില്ലാ എക്‌സി. അംഗം കെ കെ സുധീരന് ഉല്‍ഘാടനം ചെയ്തു.\nഎഐടിയുസി മണ്ഡലം കോ-ഓര്‍ഡിനേഷന് കമ്മറ്റി കണ്‍വീനര് പി കെ രാജേശ്വരന് അദ്ധ്യക്ഷത വഹിച്ചു. സിപിഐ മണ്ഡലം സെക്രട്ടറി അഡ്വ. പി മുഹമ്മദ് ബഷീര്, മഹിളാ സംഘം മണ്ഡലം സെക്രട്ടറി ഗീതാ രാജന്, സിപിഐ നേതാക്കളായ എന് പി നാസര്, കെ എ ജേക്കബ് എന്നിവര് സംസാരിച്ചു.\nFrom the desk 3719 posts0comments\nനോട്ട് ക്ഷാമം – ചാവക്കാട് പ്ലാസ്റ്റിക് മണിയിലേക്ക്\nചാവക്കാട് ഇനി കാല്‍പന്തുകളിയുടെ ചടുലതാളം – പ്രചര അഖിലേന്ത്യാ സെവന്‍സ് ഫുട്‌ബോള് ടൂര്‍ണമെന്റിന് നാളെ തുടക്കം


ഡിഎംകെയില് കൂട്ടരാജി | Upset with highcommand, 25 Kiruttinan supporters quit DMK - Malayalam Oneindia\n8 min ago അമേഠിയിലെ ജനങ്ങളുടെ തീരുമാനത്തെ മാനിക്കുന്നു.! സ്മൃതി ഇറാനിയെ അഭിനന്ദിച്ച് രാഹുല് ഗാന്ധി\n12 min ago തറയിൽ വീണ് താരം, ബെന്നി ബെഹനാനോട് ഇന്നസെന്റ് തോറ്റത് ഒരു ലക്ഷത്തിന് മുകളിൽ വോട്ടുകൾക്ക്!\n19 min ago അക്കൗണ്ട് തുറന്നില്ലെങ്കിലും ബിജെപിക്ക് വോട്ട് കൂടി;2ലക്ഷം കടന്നത്5പേര്\n27 min ago മലപ്പുറം പച്ചക്കോട്ട തന്നെ; കുഞ്ഞാപ്പയുടെ പൊന്നാപുരം കോട്ട, ലോക്‌സഭയിലേക്ക് രണ്ടാം ശക്തന്\nശിവഗംഗ: ഡിഎംകെ നേതാവ് ടി. കിറുട്ടിനനെ വധിയ്ക്കാന് മുന്‍കയ്യെടുത്തുവെന്ന് കരുതുന്ന മകന് അഴഗിരിയെ കരുണാനിധി പിന്തുണയ്ക്കുന്നതിനെതിരെ പാര്‍ട്ടിയില് മുറുമുറുപ്പ്. കരുണാനിധിയുടെ ഈ നടപടിയില് പ്രതിഷേധിച്ച് കിറുട്ടിനന്റെ പക്ഷത്തില് പെട്ട 25 പേര് ഡിഎംകെയില് നിന്നും രാജിവച്ചു.\nകിറുട്ടിനന്റെ കൊലപാതകം സംബന്ധിച്ച് കരുണാനിധിയോ ഡിഎംകെയുടെ ഉന്നതനേതാക്കളോ താല്പര്യമെടുത്തില്ലെന്ന പരാതിയും രാജിവച്ചവര്‍ക്കുണ്ട്. രാജിവച്ചവരില് കിറുട്ടിനന്റെ അടുത്ത അനുയായി ശിവഗംഗ ടൗണ് സെക്രട്ടറി അളഗര്‍സാമിയും ഉള്‍പ്പെടുന്നു.\nകിറുട്ടിനന്റെ കൊലപാതകത്തിന് ശേഷം പൊലീസ് കരുണാനിധിയുടെ മൂത്തമകന് അഴഗിരിയെ അറസ്റ് ചെയ്തിരുന്നു. ശിവഗംഗ മേഖലയില് പാര്‍ട്ടിയുടെ ചുമതലയുണ്ടായിരുന്ന കിറുട്ടിനന് അഴഗിരി വിഭാഗത്തിന്റെ വളര്‍ച്ചയ്ക്ക് തടസ്സം നില്ക്കുന്നതായി പരാതിയുണ്ടായിരുന്നു. ഈ പകയാണ് കിറുട്ടിനന്റെ വധത്തിന് പിന്നിലെന്ന് കരുതുന്നു. അഴഗിരിയേക്കാള് സ്റാലിനോട് കിറുട്ടിനന് പക്ഷപാതം കാട്ടിയിരുന്നതായും അഴഗിരി ആരോപിച്ചിരുന്നു. പക്ഷെ ഇപ്പോള് തിരുച്ചിറപ്പിള്ളി ജയിലില് കഴിയുന്ന അഴഗിരിയെ സ്റാലിന് ജയിലില് പോയി സന്ദര്‍ശിച്ചത് കിറുട്ടിനന് പക്ഷത്തെ ചൊടിപ്പിച്ചിരിയ്ക്കുകയാണ്.\nതമിഴ്‌നാട്ടില് വോട്ടെണ്ണലില് തിരിമറി; ഡിഎംകെ ഹൈക്കോടതിയിലേക്ക്, കമ്മീഷന് കത്തയച്ചു\nകെസിആറിന് പിന്നാലെ ഡിഎംകെയുമായി ചന്ദ്രബാബു നായിഡുവിന്റെ ''രഹസ്യ ചർച്ച''; തിരക്കിട്ട നീക്കങ്ങൾ\ndmk aiadmk stalin azhagiri murder karunanidhi


ദേവ്ധർ ട്രോഫി കിരീടം ഇന്ത്യ ബിക്ക് | Fanport | Cricket News Malayalam\nHome Cricket ദേവ്ധർ ട്രോഫി കിരീടം ഇന്ത്യ ബിക്ക്\nദേവ്ധർ ട്രോഫി കിരീടം ഇന്ത്യ ബിക്ക്\nNovember 4, 2019 - 4:48 PM\nദേവ്ധർ ട്രോഫി കിരീടം സ്വന്തമാക്കി ഇന്ത്യ ബി. ഫൈനലിൽ ഇന്ത്യ സിയെ 51 റൺസിന് തോൽപ്പിച്ചാണ് ഇന്ത്യ ബി കിരീടം ചൂടിയത്. ബാറ്റിങ്ങിൽ മികച്ച പ്രകടനം പുറത്തെടുത്ത കേദാർ ജാദവിന്റേയും ബൗളിങ്ങിൽ മികച്ച പ്രകടനം പുറത്തെടുത്ത ഷഹബാസ് നദീമിന്റെയും പ്രകടനവുമാണ് ഇന്ത്യ ബിക്ക് ജയം എളുപ്പമാക്കിയത്.\nആദ്യം ബാറ്റ് ചെയ്ത ഇന്ത്യ ബി 50 ഓവറിൽ7വിക്കറ്റ് നഷ്ടത്തിൽ 283 റൺസാണ് നേടിയത്. 86 റൺസ് എടുത്ത കേദാർ ജാദവും 54 റൺസ് എടുത്ത ജൈസ്വാളും ചേർന്നാണ് ഇന്ത്യ ബിയെ ബേധപെട്ട സ്‌കോറിൽ എത്തിച്ചത്. അവസാന ഓവറുകളിൽ വെടിക്കെട്ട് പ്രകനവുമായി ശങ്കറും ഗൗതമും മികച്ചു നിന്നതോടെ ഇന്ത്യ ബി സ്കോർ കുതിച്ചു. ശങ്കർ 33 പന്തിൽ 45 റൺസും ഗൗതം 10 പന്തിൽ 35 റൺസുമെടുത്ത് പുറത്താവാതെ നിന്നു. ഇന്ത്യ സിക്ക് വേണ്ടി ഇഷാൻ പോറൽ5വിക്കറ്റ് വീഴ്ത്തി.\nതുടർന്ന് ബാറ്റ് ചെയ്ത ഇന്ത്യ സി 50 ഓവറിൽ 232 റൺസ് മാത്രമേ എടുത്തുള്ളൂ. മുൻ നിര ബാറ്റസ്മാൻമാർ ഫോം കണ്ടെത്താൻ വിഷമിച്ചപ്പോൾ 74 റൺസ് എടുത്ത പ്രിയം ഗാർഗ് മാത്രമാണ് കുറച്ചെങ്കിലും പൊരുതിനോക്കിയത്. വാലറ്റത്ത് അക്‌സർ പട്ടേലും ജലജ് സക്‌സേനയും പൊരുതി നോക്കിയെങ്കിലും ഇന്ത്യ ബിയുടെ സ്കോർ മറികടക്കാൻ ഇന്ത്യ സിക്കയില്ല. അക്‌സർ പട്ടേൽ 38 റൺസ് എടുത്തും മാർക്കണ്ടേ 27 റൺസ് എടുത്തും പുറത്തായപ്പോൾ ജലജ് സക്‌സേന 37 റൺസ് എടുത്ത് പുറത്താവാതെ നിന്നു. ഇന്ത്യ ബിക്ക് വേണ്ടി ഷഹബാസ് നദീം4വിക്കറ്റും മുഹമ്മദ് സിറാജ് രണ്ട് വിക്കറ്റും വീഴ്ത്തി.\nPrevious articleലിവർപൂളിനെതിരെ ഡേവിഡ് സിൽവ കളിക്കില്ല\nNext articleസന്തോഷ് ട്രോഫിയിൽ നാളെ കേരളത്തിന് ആദ്യ അങ്കം


Covid 19: KENYA STORY | കൊറോണയെ പേടിക്കേണ്ടത് രാത്രിയിൽ മാത്രമെന്ന് വിശ്വാസം! ലോക് ഡൗൺ പ്രഖ്യാപിച്ചിരിക്കുന്നത് വൈകിട്ട് ആറ് മുതൽ രാവിലെ ആറ് വരെ; പകൽ എല്ലാവരും ഇടകലർന്ന് ജോലി; താമസസ്ഥലത്ത് എത്തിയാൽ റൂമിൽ 50 പേരോളം; വൃത്തി കണി കാണാൻ പോലും കിട്ടില്ല; ആശുപത്രിയൊക്കെ വെറും സങ്കല്പം; നാഷണൽ സിമന്റ് കമ്പനിയിൽ കൊറോണ ഭീതിയിൽ ജോലി ചെയ്യുമ്പോഴും മോഹം എങ്ങനെയെങ്കിലും നാട്ടിലെത്താൻ; കെനിയയിലെ മലയാളികൾ അടക്കമുള്ള ഇന്ത്യക്കാർ മറുനാടനോട് പങ്കുവച്ച ആശങ്കകൾ - MarunadanMalayali.com\nApril 07, 2020 | 08:14 PM IST | Permalink\nകെനിയ: കെനിയയിൽ ജോലി ചെയ്യുന്ന മലയാളികൾ അടക്കമുള്ള ഇന്ത്യാക്കാർ കൊറോണാ ഭീതിയിൽ. ആഫ്രിക്കൻ രാജ്യങ്ങളിൽപ്പെട്ട കെനിയയിൽ കൊറോണ വന്നാൽ യാതൊരു രക്ഷയും ലഭിക്കില്ലാ എന്നാണ് പൊതുവേയുള്ള വിലയിരുത്തൽ. വൃത്തിയും ശുചിത്വവും പേരിനു മാത്രം. ആശുപത്രി സൗകര്യങ്ങളുമില്ല ഇതാണ് ആഫ്രിക്കൻ രാജ്യങ്ങളിൽ കൊറോണ വന്നാൽ സ്ഥിതി അപകടം എന്ന വിലയിരുത്തലിന് പിന്നിൽ. അതുകൊണ്ട് തന്നെ കെനിയയിൽ നാഷണൽ സിമന്റ് കമ്പനിയിൽ ജോലി ചെയ്യുന്ന ഇന്ത്യക്കാർ അടക്കമുള്ള മലയാളികൾ ആശങ്കയിലാണ്.\nകൊറോണ കാലം ആയതിനാൽ ജോലി നിർത്തിവയ്ക്കണം എന്നാണ് ഇവർ ആവശ്യപ്പെടുന്നത്. ഇവർ ജോലി ചെയ്യുന്ന നാഷണൽ സിമന്റ് കമ്പനി കൊറോണ കാലത്തും ജോലി നിർത്തിവയ്ക്കാൻ തയ്യാറല്ല. ഇന്ത്യാക്കാരെ റിക്രൂട്ട് ചെയ്ത മലയാളി കമ്പനി വേണമെങ്കിൽ ജോലി നിർത്താം എന്ന അഭിപ്രായമുള്ളവരാണ്. പക്ഷെ സിമന്റ് കമ്പനി ജോലി നിർത്തിവയ്ക്കാൻ തയ്യാറല്ല. എന്ത് വന്നാലും ജോലി തുടർന്നേ തീരൂ എന്നാണ് ഇവർക്ക് സിമന്റ് കമ്പനി നൽകിയിരിക്കുന്ന നിർദ്ദേശം. ഇതാണ് മലയാളികൾ അടക്കമുള്ള ഇന്ത്യക്കാരെ ആശങ്കയിലാക്കുന്നത്. കൊറോണ ലോകമാകെ പടരുമ്പോൾ ഭീതി തൊഴിലാളികൾക്കിടയിൽ അമർഷമായി പുകയുകയാണ്. ഒരു റൂമിൽ പത്തമ്പത് പേരാണ് താമസിക്കുന്നത്. ഇങ്ങനെ വിവിധ റൂമുകളിലാണ് ജീവനക്കാർ താമസിക്കുന്നത്. സോഷ്യൽ ഡിസ്റ്റൻസിങ് ഇവിടെ പ്രായോഗികവുമില്ല. അതുകൊണ്ട് തന്നെ ആശങ്ക ഇവർക്കിടയിൽ ശക്തമാവുകയുമാണ്.\n22 കൊല്ലം മുമ്പ് ഔറംഗബാദിൽ വച്ച് ഭക്ഷണം കഴിച്ച വകയിൽ കൊടുക്കാനുള്ള 200 രൂപ കൊടുത്ത് കടം വീട്ടാൻ കെനിയൻ എംപി ഇന്ത്യയിൽ എത്തി; അന്നത്തെ വിദേശ വിദ്യാർത്ഥി ഇന്നത്തെ കെനിയൻ നേതാവായപ്പോഴും പഴയതൊന്നും മറക്കാത്തതിനാൽ മനംനിറഞ്ഞ് മഹാരാഷ്ട്രയിലെ കൊച്ച് ചായക്കടക്കാരൻ\nകെനിയയിലെ ഇമാലിയിൽ നാഷണൽ സിമന്റ് കമ്പനിയിൽ ജോലി ചെയ്യുന്ന മലയാളികളാണ് ആശങ്കയിൽ തുടരുന്നത്. കൊറോണ വന്നാൽ ആരും രക്ഷപ്പെടാൻ സാധ്യതയില്ല എന്ന വിലയിരുത്തലിലാണ് ഈ കമ്പനിയിലുള്ളവർക്ക്. നാല്പത് മലയാളികൾ അടക്കം 250 ഓളം ഇന്ത്യക്കാർ ഈ സിമന്റ് കമ്പനിയിൽ ജോലി ചെയ്യുന്നുണ്ട്. ഗുജറാത്തികളുടെ കമ്പനിയാണിത്. മലയാളികളുടെ കോൺട്രാക്റ്റ് കമ്പനിയാണ് ആളുകളെ റിക്രൂട്ട് ചെയ്തത്. കൊറോണ ലോകമാകെ പടർന്ന അവസ്ഥയിൽ കെനിയൻ മലയാളികളും അസ്വസ്ഥരാണ്. എങ്ങനെയെങ്കിലും ഇന്ത്യയിൽ എത്തിയാൽ മതി എന്നാണ് മലയാളികൾ അടക്കമുള്ളവരുടെ ചിന്ത. കൊറോണ കാരണം വേണമെങ്കിൽ ജോലി നിർത്തിവയ്ക്കാൻ കമ്പനി തയ്യാറാണെങ്കിലും കോൺട്രാക്റ്റ് കമ്പനി അതിനു തയ്യാറല്ല. എങ്ങിനെയും ജോലി മുന്നോട്ടു കൊണ്ട് പോകണമെന്നാണ് ഇവർക്ക് നൽകിയ നിർദ്ദേശം. ലോക്ക് ഡൗൺ ആയതിനാൽ ഇന്ത്യയിലേക്ക് വരാൻ നിവൃത്തിയില്ല. പക്ഷെ തത്ക്കാലം വർക്ക് അവസാനിപ്പിക്കണം. കാരണം കൊറോണ വന്നാൽ ഇവിടെ ആശുപത്രി സൗകര്യങ്ങളില്ല.\nകെനിയയിൽ ആശുപത്രികൾ വളരെ കുറവ്. നിലവിലെ ആശുപത്രിയിൽ ഉള്ളത് നാല്പത് അമ്പത് പേർക്ക് മാത്രമുള്ള സൗകര്യങ്ങളും. കെനിയയിൽ കൊറോണ വന്നാൽ എന്ത് ചെയ്യും എന്ന ചോദ്യത്തിനു കമ്പനി അധികൃതർക്ക് മറുപടിയില്ല. ജീവനക്കാരിൽ നിന്നും എതിർപ്പ് ഉള്ളതിനാൽ ആളുകളെ ഭീഷണിപ്പെടുത്തി സൈറ്റിൽ എത്തിക്കുകയാണ്. കൊറോണ കാരണമുള്ള ലോക്ക് ഡൗൺ കെനിയയിലുമുണ്ട്. അത് പക്ഷെ രാത്രി ആറു മണിമുതൽ രാവിലെ ആറു മണിവരെ മാത്രമാണ്. രാത്രിയിലാണ് കൊറോണ സ്‌പ്രെഡ് ആകുന്നത് എന്നാണ് കെനിയക്കാരുടെ ധാരണ. അതുകൊണ്ട് വൈകീട്ട് ആറു മുതൽ രാവിലെ ആറുവരെയാണ് ലോക്ക് ഡൗൺ. പകൽ സമയം ആളുകൾ ഇടകലർന്നു ജോലി ചെയ്യുന്നു. താമസ സ്ഥലത്ത് എത്തിയാലും ഇത് തന്നെ അവസ്ഥ. ഈ രീതിയാണ് ഭീതി ജനിപ്പിക്കുന്നത്.\nമാർച്ച് അവസാന വാരമാണ് കൊറോണ സംശയിച്ച് തദ്ദേശവാസിയായ യുവാവിനെ കെനിയയിൽ ആൾക്കൂട്ടം മർദ്ദിച്ചു കൊന്നത്. കൊറോണ വൈറസ് ബാധിതനെന്ന് സംശയിക്കപ്പെട്ട് ഇയാൾക്ക് നേരെ ആളുകൾ കല്ലെറിയുകയും മർദ്ദിക്കുകയും ചെയ്തു. പരുക്ക് പറ്റിയ ജോർജ്ജ് കോട്ടിനി ഹെസ്റോൺ ആശുപത്രിയിൽ വച്ച് മരിച്ചു. ഒരു സംഘം യുവാക്കളാണ് ഇയാളെ ആക്രമിച്ചത്. കെനിയയിലെ ക്വാലെ കൗണ്ടിയിലെ എംസാംവേനി ഗ്രാമത്തിലെ ഒരു ബാറിൽ കയറിയ ശേഷം വീട്ടിലേക്ക് പോവുകയായിരുന്നു ജോർജ്ജ് കോട്ടിനി ഹെസ്റോൺ. ഇതാണ് കെനിയയിലെ അവസ്ഥ. ഇതേ കെനിയയിലാണ് മലയാളികൾ അടക്കമുള്ള ഇന്ത്യാക്കാർ തുടരുന്നത്.\nകൊറോണ കാരണം ആഫ്രിക്കയിലാകെ നൂറിൽ താഴെ മരണങ്ങളാണ് ഇതുവരെ റിപ്പോർട്ട് ചെയ്തിട്ടുള്ളത്. ഭൂഖണ്ഡത്തിലാകെ 3,200 കേസുകളും റിപ്പോർട്ട് ചെയ്തിട്ടുണ്ടെന്ന് ആഫ്രിക്കൻ യൂണിയൻ അറിയിച്ചിരുന്നു. കൊറോണാ മുന്നൊരുക്കങ്ങളുടെ ഭാഗമായി പല ആഫ്രിക്കൻ രാജ്യങ്ങളും തങ്ങളുടെ അതിർത്തികൾ അടച്ചിട്ടുണ്ട്. ദക്ഷിണാഫ്രിക്ക, കെനിയ, ഘാന, ഗബോൺ തുടങ്ങിയ രാജ്യങ്ങൾ കോവിഡ് ബാധിത രാജ്യങ്ങളിൽനിന്നുള്ള വിമാനങ്ങൾക്ക് പ്രവേശനാനുമതി നിഷേധിച്ചിട്ടുണ്ട്. റവാൻഡയും മാലിയും കോംഗോയും യാത്രക്കാർക്ക് ക്വാറന്റീൻ ഏർപ്പെടുത്തിയിട്ടുണ്ട്. വൈറസ് ബാധിച്ചവർ സിംബാബ്വെയിൽനിന്ന് രാജ്യത്തേക്കു കടക്കാതിരിക്കാൻ അതിർത്തിയിൽ മതിൽ പണിതുയർത്താൻ ഒരുങ്ങുകയാണ് ദക്ഷിണാഫ്രിക്ക. ചൈനയിലെ കൊറോണ ബാധയെത്തുടർന്ന് കെനിയയുടെ സമ്പദ്വ്യവസ്ഥ ഉലഞ്ഞിട്ടുണ്ട്. ഇതേ പ്രതിസന്ധി അംഗോള, ദക്ഷിണാഫ്രിക്ക, കോംഗോ, തെക്കൻ സുഡാൻ, നമീബിയ, റുവാൻഡ തുടങ്ങിയ രാജ്യങ്ങളെയും ബാധിച്ചിട്ടുണ്ട്. ചൈനയിലേക്ക് നേരിട്ട് എണ്ണയും മറ്റ് ചരക്കുകളും കയറ്റുമതി ചെയ്തിരുന്ന രാജ്യങ്ങളാണിവ.


5 കോടി രൂപ ലഭിക്കാന് ഇതാ ഒരു എളുപ്പമാര്‍ഗ്ഗം! – Media Ink Online\nബെനാമി ഇടപാടുകളെക്കുറിച്ച് ഇന്‍കംടാക്‌സിന് വിവരം നല്‍കൂ. കോടികള് സമ്മാനമായി നേടൂ\nബെനാമി ഇടപാടുകാര്‍ക്കും കള്ളപ്പണക്കാര്‍ക്കും പൂട്ടിടാന് പുതിയ തന്ത്രവുമായി കേന്ദ്ര സര്‍ക്കാര്. ബെനാമി ഇടപാടുകളെക്കുറിച്ചോ ബെനാമി സ്വത്തിനെക്കുറിച്ചോ ആദായനികുതി വകുപ്പിന് രഹസ്യ വിവരം നല്‍കിയാല് നിങ്ങള്‍ക്ക് ഒരു കോടി രൂപ വരെ ലഭിക്കും. ഇനി കള്ളപ്പണത്തെകുറിച്ചാണെങ്കിലോ കിട്ടുന്നത് അഞ്ച് കോടി രൂപയാണ്.\nവിദേശത്ത് പൂഴ്ത്തിവച്ച കള്ളപ്പണമുള്ളവരുടെ വിവരങ്ങള്, ആരുടെയായാലും നിങ്ങള്‍ക്ക് അറിയുമെങ്കില് ഇന്‍കം ടാക്‌സ് വകുപ്പിനെ അറിയിക്കുക. മികച്ച പ്രതിഫലം കിട്ടുമെന്ന് ഉറപ്പ്. ഇതുകൂടാതെ ഇന്‍കം ടാക്‌സ് ഇന്‍ഫോര്‍മന്റ്‌സ് റിവാര്‍ഡ് സ്‌കീമില് ഭേദഗതിയും വരുത്തിയിട്ടുണ്ട് സര്‍ക്കാര്.\nനികുതി വെട്ടിക്കുന്നവരെക്കുറിച്ചോ അനധികൃത ആസ്തി സമ്പാദനത്തെകുറിച്ചോ എല്ലാം ശരിയായ വിവരങ്ങള് നല്‍കിയാല് 50 ലക്ഷം രൂപ വരെ പ്രതിഫലമായി ലഭിക്കും. സെന്‍ട്രല് ബോര്‍ഡ് ഓഫ് ഡയറക്റ്റ് ടാക്‌സസ് ആണ് പുതിയ റിവാര്‍ഡ്‌സ് പദ്ധതിയെക്കുറിച്ച് വെള്ളിയാഴ്ച്ച പ്രഖ്യാപനം നടത്തിയത്.\nജോയിന്റ്/അഡീഷണല് കമ്മീഷണര്‍മാരെ ഇടപാടുകളെ കുറിച്ച് അറിയിക്കാവുന്നതാണ്.\nRelated Topics:income taxlead


സംസ്ഥാനത്ത് ഇന്ന് 111 പേര്‍ക്ക് കോവിഡ് സ്ഥിരീകരിച്ചു; 22 പേര് രോഗമുക്തരായി - Kannur Varthakal Online\nJune 5, 2020 kvonlinekannur\nതിരുവനന്തപുരം∙ സംസ്ഥാനത്ത് ഇന്ന് 111 പേർക്ക്കൂടി കോവിഡ് സ്ഥിരീകരിച്ചതായി മുഖ്യമന്ത്രി പിണറായി വിജയൻ. ഒറ്റദിവസം രോഗികളുടെ എണ്ണം നൂറ് കടക്കുന്നത് ഇത് ആദ്യമാണ്. 50 പേർ വിദേശത്ത് നിന്ന് വന്നവരാണ്. 50, ഇതര സംസ്ഥാനങ്ങളിൽ നിന്നു വന്നവർ – 48. സമ്പർക്കത്തിലൂടെ രോഗബാധിതർ – 10 (3 ആരോഗ്യപ്രവർത്തകർ). മൂന്ന് ആരോഗ്യ പ്രവർത്തകർക്കും രോഗം ബാധിച്ചു. രോഗബാധ സ്ഥിരീകരിച്ച മറ്റു സംസ്ഥാനങ്ങളിൽനിന്നുള്ളവരുടെ കണക്കെടുത്താൽ മഹാരാഷ്ട്ര 25, തമിഴ്നാട് 10, കർണാടക 3, ഉത്തർപ്രദേശ്, ഹരിയാന, ലക്ഷദ്വീപ് 1വീതം, ഡൽഹി 4, ആന്ധ്രപ്രദേശ് 3. 22 പേർ ഇന്ന് കോവിഡ് മുക്തരായി. തിരുവനന്തപുരം 1, ആലപ്പുഴ4, എറണാകുളം 4, തൃശൂർ 5, കോഴിക്കോട് 1, കാസർകോട് 7. 3597 സാംപിളുകൾ ഇന്ന് പരിശോധിച്ചു. 1697 പേർക്ക് ഇതുവരെ രോഗം സ്ഥിരീകരിച്ചു. അതിൽ 973 പേർ ഇപ്പോൾ ചികിൽസയിലാണെന്നും മുഖ്യമന്ത്രി പിണറായി വിജയന് പറഞ്ഞു.\nസംസ്ഥാനത്ത് ഇന്ന് 22 പേർ രോഗമുക്തരായി\n177106 പേരാണ് ഇപ്പോൾ നിരീക്ഷണത്തിലുള്ളത്. 1545 പേർ നിരീക്ഷണത്തിൽ ആശുപത്രികളിൽ. ഇന്ന് മാത്രം 247 പേർ ആശുപത്രികളിലെത്തി. ഇതുവരെ 790074 സാംപിളുകൾ പരിശോധനയ്ക്ക് അയച്ചു. 74769 എണ്ണം രോഗബാധയില്ലെന്ന് ഉറപ്പാക്കി. സെന്റിനൽ സർവയലൻസിന്റെ ഭാഗമായി 19650 സാംപിളുകൾ ശേഖരിച്ചു. 18049 എണ്ണം നെഗറ്റീവായി,. സംസ്ഥാനത്ത് ഇതുവരെ 14045 സാംപിളുകൾ ആകെ പരിശോധിച്ചു. ഹോട്സ്പോട്ടുകൾ 128 ആയി. വയനാട് 3, കണ്ണൂർ1, കോഴിക്കോട് 1 എന്നിങ്ങനെയാണ് പുതിയ ഹോട്സ്പോട്ടുകൾ.\nആന്റിബോ‍ഡി ടെസ്റ്റുകൾ വ്യാപകമായി ആരംഭിക്കുകയാണ്. ഐസിഎംആർ വഴി 14000 കിറ്റ് ലഭിച്ചു. 10000 വിവിധ ജില്ലകൾക്ക് നൽകി. 40000 കിറ്റുകൾ മൂന്ന് ദിവസം കൊണ്ട് കിട്ടും എന്ന് അറിയിപ്പുണ്ട്. ഒരാഴ്ച 15000 വരെ ആന്റിബോഡി നടത്താൻ ഉദ്ദേശിക്കുന്നു. സമൂഹ വ്യാപനം ഉണ്ടോ എന്നു നിരീക്ഷിക്കാനാണിത്. ആന്റിബോഡി ടെസ്റ്റ്ി പോസിറ്റീവ് ആയാൽ പിസിആർ ടെസ്റ്റ് നടത്തും. വിദേശത്തുനിന്നും മറ്റു സംസ്ഥാനങ്ങളിൽനിന്നുമായി 177033 പേരാണ് ഇതുവരെ എത്തിയത്. ഇതിൽ 30363 പേർ വിദേശത്തുനിന്ന് എത്തിയതാണ്. ഇതര സംസ്ഥാനങ്ങളിൽ നിന്ന് 146670 പേർ വന്നു. ഇതിൽ 93783 പേർ തീവ്രരോഗവ്യാപന മേഖലകളിൽനിന്ന് വന്നതാണ്. അതായത് 63 ശതമാനം പേർ. റോഡ് വഴി 79 ശതമാനം പേരും റെയിൽ വഴി 10.8 ശതമാനം ആളുകളും എത്തി.\nPrevious ടാറ്റ റാലിസ് വൃക്ഷ തൈകൾ കൈമാറി\nNext കോവിഡ്: കണ്ണൂർ സ്വദേശി റിയാദിൽ മരിച്ചു


ഹാക്കറുടെ വെല്ലുവിളി നരേന്ദ്രമോദിയോടും; ആധാറില് ന്യായീകരണവുമായി ട്രായ്\nSun Mar 24 2019 23:10:00 GMT+0530 (IST)\nന്യൂഡല്‍ഹി: ട്രായ് ചെയര്‍മാന് ആര് എസ് ശര്‍മയുടെ വിവരങ്ങള് ചോര്‍ത്തിയ ഹാക്കര്‍മാര് പ്രധാനമന്ത്രി നരേന്ദ്രമോദിയെയും വെല്ലുവിളിച്ചു. ഹേയ് നരേന്ദ്രമോദി നിങ്ങളുടെ ആധാര് നമ്പര് പരസ്യമാക്കാന് കഴിയുമോ? നിങ്ങള്‍ക്ക് അങ്ങനെയൊന്ന് ഉണ്ടെങ്കില്’ എന്നായിരുന്നു ഹാക്കറുടെ വെല്ലുവിളി. ട്വിറ്ററിലൂടെയായിരുന്നു ഹാക്കര് നരേന്ദ്രമോദിയെ വെല്ലുവിളിച്ചത്. ആര് എസ് ശര്‍മയുടെ വിവരങ്ങള് പ്രത്യക്ഷപ്പെട്ട എലിയട്ട് ആല്‍ഡേഴ്‌സണ് എന്ന ട്വിറ്റര് അക്കൗണ്ടില് തന്നെയാണ് മോദിയോടുള്ള വെല്ലുവിളിയും വന്നത്. ആധാര് സുരക്ഷിതമാണെന്നും ആധാര് നമ്പര് പുറത്തുവന്നാല് കുഴപ്പമില്ലെന്നും കേന്ദ്രസര്‍ക്കാര് പ്രചരിപ്പിക്കുന്നതിനിടെയാണ് ട്രായ് തലവന്റെ തന്നെ സകല വിവരങ്ങളും ഹാക്കര്‍മാര് ചോര്‍ത്തിയത്.\nഅതേസമയം, ആധാര് വിവരങ്ങള് ചോര്‍ന്നുവെന്ന വാദങ്ങള് ട്രായ് ചെയര്‍മാനും ആധാര് അതോറിറ്റിയും നിഷേധിച്ചു. ശര്‍മയുടെ വിവരങ്ങള് പുറത്തുവിട്ടത് ആധാറിന്റെ അടിസ്ഥാനത്തില് അല്ലെന്നും ആധാര് വിവരങ്ങള് സുരക്ഷിതമാണെന്നുമാണ് ഇവരുടെ വാദം. വിവരങ്ങള് സുരക്ഷിതമാണെന്നും ചിലര് തെറ്റായ വിവരങ്ങള് പ്രചരിപ്പിക്കുകയാണെന്നും പത്രക്കുറിപ്പ് ഇറക്കിയാണ് ആധാര് അതോറിറ്റി തടിയൂരിയിരിക്കുന്നത്.\nശര്‍മയുടെ ആധാര് വിവരങ്ങള് ചോര്‍ത്തിയെന്ന തരത്തിലുള്ള കാര്യങ്ങള് ജനങ്ങള് വിശസിക്കില്ലെന്നും അതോറിറ്റി പറയുന്നു. വിവരങ്ങള് ചോര്‍ത്തിയെന്ന കാര്യം ശര്‍മയും നിഷേധിച്ചു. തന്റെ ജനന തിയ്യതി അടക്കമുള്ള വിവരങ്ങള് സര്‍ക്കാര് വെബ്‌സൈറ്റുകളില് പ്രസിദ്ധീകരിച്ചതാണെന്നാണ് അദ്ദേഹം പറയുന്നത്. അതേസമയം, രാജ്യത്തിന്റെ ഭരണ മേഖലയില് ഇരിക്കുന്ന ഉന്നതര്‍ക്കു പോലും ആധാറിക്കുറിച്ച് ഒരു വിവരവുമില്ലെന്നതാണ് ഇതു തെളിയിക്കുന്നതെന്നാണു വിമര്‍ശനം.


ഡേവിഡ് വൈസ് കൊടുങ്കാറ്റിന്റെ വേഗതയില് പന്തെറിഞ്ഞെന്നോ? – Chandrika Daily\nBy chandrika Sunday November 20, 2016 08:59 am\nഡേവിഡ് വൈസ് കൊടുങ്കാറ്റിന്റെ വേഗതയില് പന്തെറിഞ്ഞെന്നോ?\nദക്ഷിണാഫ്രിക്കന് ആഭ്യന്തര ട്വന്റി ക്രിക്കറ്റില് ടൈറ്റന്‍സും നൈറ്റ്‌സും തമ്മില് നടന്ന മത്സരം വാര്‍ത്തകളിലിടം നേടിയത് ടെക്‌നിക്കല് അബദ്ധത്തിന്റെ പേരില്. ആദ്യ രണ്ട് വിക്കറ്റുകള് 10 റണ്‍സിനിടെ നഷ്ടമായ…\nദക്ഷിണാഫ്രിക്കന് ആഭ്യന്തര ട്വന്റി ക്രിക്കറ്റില് ടൈറ്റന്‍സും നൈറ്റ്‌സും തമ്മില് നടന്ന മത്സരം വാര്‍ത്തകളിലിടം നേടിയത് ടെക്‌നിക്കല് അബദ്ധത്തിന്റെ പേരില്. ആദ്യ രണ്ട് വിക്കറ്റുകള് 10 റണ്‍സിനിടെ നഷ്ടമായ നൈറ്റ്‌സ് ക്യാപ്റ്റന് ഡേവിഡ് മില്ലറുടെ തകര്‍പ്പന് സെഞ്ചുറിയില്(120) 185/6 എന്ന മികച്ച സ്‌കോറാണ് നേടിയത്.\nമില്ലറുടെ സെഞ്ചുറിയിലുപരി ദേശീയ ടീമിലെ സഹതാരം ഡേവിഡ് വൈസാണ് ടെക്‌നിക്കല് അബദ്ധത്തില് വാര്‍ത്തകളിലിടം നേടിയത്. പൊതുവെ 130 കി.മി വേഗതയില് പന്തെറിയുന്ന താരം പക്ഷെ മൂന്നാമത്തെ ഓവറിലെ അവസാന പന്തെറിഞ്ഞത് 173.8 കി.മി വേഗതയില്!!. അതിവേഗ ബൗളര് ഷോയബ് അക്തര് പോലുമെറിഞ്ഞത് 161.3 കിലോമീറ്റര് സ്പീഡില് മാത്രം.\nഎന്നാല് ട്വിറ്ററില് അതിലും വേഗതയിലായിരുന്നു താരത്തിന്റെ പേസ്. ഫിറ്റ്‌നസ് നിലനിര്‍ത്താനുള്ള തന്റെ കഠിന ശ്രമമാണ് ഈ നേട്ടത്തിന് സഹായിച്ചതെന്നായിരുന്നു താരത്തിന്റെ ട്വീറ്റ്.\nനേരത്തെ മോണിമോര്‍ക്കലും ഇത്തരത്തില് ടെക്‌നിക്കല് അബദ്ധത്തില് മാരക പന്തെറിഞ്ഞിരുന്നു. മോര്‍ക്കലിന്റെത് 179.9 കിമി വേഗതയായിരുന്നു. ഏതായാലും മത്സരത്തില് ടൈറ്റന്‍സ് ഹെന്‍ട്രിക് ക്ലാസന്റെ 30 പന്തില് 52 റണ്‍സ് മികവില് മത്സരം സ്വന്തമാക്കി.


പ്രവാസ കവിതകള്: മരണഭയം\nPosted by Jishad Cronic at 11:25 PM\nഇതെന്താ ഇങിനെ ഭയക്കാന്..? കല്യാണം കഴിക്കാന് തീരുമാനിച്ചോ..??\nഹ.. ഹ.. ഹ.. കവിത ഇഷ്ടമായി..!\nമരണം വെറും മാരണം !\nഖാന് ....ഒരു കല്യാണം കഴിച്ച ക്ഷീണം മാറിയില്ല...ഹ... ഹ....ഹ.\nമുരളിയേട്ടാ.... മരണം നമ്മുടെ പിന്നിലും പതുങ്ങി ഇരിക്കുന്നുണ്ട്... എപ്പോള് വേണേലും മുന്നില് വന്നു ചാടും ... പക്ഷെ ആരും അതു ഇഷ്ടപ്പെടുന്നില്ല ..... ഹ .... ഹ ... ഹ...


Saurabh Chaudhary sets new shooting record - Malayalam MyKhel\n» ഷൂട്ടിങ് ലോക ചാമ്പ്യന്‍ഷിപ്പില് പുതിയ റെക്കോര്‍ഡെഴുതി ഇന്ത്യയുടെ സൗരഭ് ചൗധരിക്ക് സ്വര്‍ണം\nഷൂട്ടിങ് ലോക ചാമ്പ്യന്‍ഷിപ്പില് പുതിയ റെക്കോര്‍ഡെഴുതി ഇന്ത്യയുടെ സൗരഭ് ചൗധരിക്ക് സ്വര്‍ണം\nചാങ്‌വോണ്: സൗത്ത് കൊറിയയിലെ ചാങ് വോണില് നടന്നുവരുന്ന ഇന്റര്‍നാഷണില് ഷൂട്ടിങ് സ്‌പോര്‍ട് ഫെഡറേഷന്റെ(ഐഎസ്എസ്എഫ്) ലോക ചാമ്പ്യന്‍ഷിപ്പില് ജൂനിയര് വിഭാഗത്തില് ചരിത്രമെഴുതി ഇന്ത്യന് താരം സൗരഭ് ചൗധരി. പുരുഷന്മാരുടെ 10 മീറ്റര് എയര് പിസ്റ്റള് വിഭാഗത്തില് 245.5 പോയന്റുകളോടെയാണ് സൗരഭ് സ്വര്‍ണം നേടിയത്. കൊറിയയുടെ ലിം ഹോജിന് വെള്ളിയും ഇന്ത്യയുടെതന്നെ അര്‍ജുന് സിങ് ചീമ വെങ്കലവും നേടി.\nഇതേ ഇനത്തില് ജക്കാര്‍ത്ത ഏഷ്യന് ഗെയിംസില് സ്വര്‍ണം നേടിയതിന് പിന്നാലെയാണ് സൗരഭിന്റെ മറ്റൊരുനേട്ടം. ലോക ചാമ്പ്യന്‍ഷിപ്പില് തന്റേതന്നെ മുന് റെക്കോര്‍ഡ് തിരുത്തിയ സൗരഭ് സ്ഥിരയുള്ള പ്രകടനം കാഴ്ചവെക്കുന്നത് ഇന്ത്യയ്ക്ക് പ്രതീക്ഷ നല്‍കുന്നതാണ്. പതിനാറുകാരനായ യുവതാരത്തിന് അടുത്ത ഒളിമ്പിക്‌സില് പങ്കെടുക്കാന് കഴിഞ്ഞാല് മെഡല്‍നേട്ടമുണ്ടാക്കാമെന്ന പ്രതീക്ഷയുണ്ട്.\nകഴിഞ്ഞ ഡിസംബറില് ഏഷ്യന് യൂത്ത് ഒളിമ്പിസ് ക്വാളിഫിക്കേഷനില് 243.1 പോയന്റോടെ സ്വര്‍ണം നേടി സൗരഭ് യൂത്ത് ഒളിമ്പിക്‌സിന് യോഗ്യത നേടിയിരുന്നു. കോമണ്‍വെല്‍ത്ത് ഗെയിംസില് സ്വര്‍ണം നേടിയ പതിനഞ്ചുകാരന് അനീഷ് ഭന്‍വാലയ്ക്കും, പതിനാറുകാരി മനു ഭാക്കര്‍ക്കൊപ്പം ഇന്ത്യയുടെ ഒളിമ്പിക്‌സ് പ്രതീക്ഷയായി സൗരഭും മാറിക്കഴിഞ്ഞു.\nമീററ്റിലെ കലിന ഗ്രാമത്തിലെ ഒരു കര്‍ഷക കുടുംബാംഗമാണ് സൗരഭിന്റേത്. പതിനൊന്നാം ക്ലാസുകാരനായ സൗരഭ് ഭാഗപതിലെ അമിത് ഷിയോറന്റെ അക്കാദമിയിലാണ് പരിശീലനം തേടുന്നത്. പരിശീലനത്തിന് ശേഷം കുടുംബത്തെ സഹായിക്കുകയാണിഷ്ടമെന്ന് സൗരഭ് പറയുന്നു. നീണ്ട പരിശീലനത്തിനുശേഷം അധികം സമയമുണ്ടാകില്ലെങ്കിലും ഫാമിങ് ഏറെ ഇഷ്ടപ്പെടുന്നു. ഗ്രാമത്തില് കുടുംബത്തെ സഹായിക്കുക ഏറെ താത്പര്യമുള്ള കാര്യമാണെന്നും താരം പറഞ്ഞു.\nലോക ചാമ്പ്യന്‍ഷിപ്പില് നിന്നും സൈന പുറത്ത്\nRead more about: world championship shooting ഷൂട്ടിങ് ഇന്ത്യ സ്വര്‍ണം\nStory first published: Thursday, September 6, 2018, 12:16 [IST]


ദ്രാവിഡിന് വന്‍തുക വാഗ്ദാനംചെയ്ത് ബിസിസിഐ; ഉയര്‍ന്ന പ്രതിഫലം വാങ്ങുന്ന ഇന്ത്യന് പരിശീലകനാകുമോ? | Rahul Dravid set to draw staggering amount of money as Team Indias head coach\nOct 16, 2021, 05:02 PM IST\nഇതുമായി ബന്ധപ്പെട്ട് ബിസിസിഐയോ രാഹുല് ദ്രാവിഡോ ഔദ്യോഗിക സ്ഥിരീകരണങ്ങള് നടത്തിയിട്ടില്ല\nരാഹുല് ദ്രാവിഡ് | Photo: AFP\nന്യൂഡല്‍ഹി: ഇന്ത്യന് ക്രിക്കറ്റ് ടീമിന്റെ മുഖ്യ പരിശീലകനാകാന് ഒരുങ്ങുന്ന രാഹുല് ദ്രാവിഡിന്റെ പ്രതിഫലം എത്രയാണെന്ന് അറിയാമോ? 10 കോടി രൂപയാണെന്നാണ് പുറത്തുവരുന്ന റിപ്പോര്‍ട്ടുകള്. ഇതോടെ ഇന്ത്യന് പരിശീലകരില് ഏറ്റവും ഉയര്‍ന്ന പ്രതിഫലം വാങ്ങുന്ന വ്യക്തിയാകും ദ്രാവിഡ്. ഇതുമായി ബന്ധപ്പെട്ട് ബിസിസിഐയോ രാഹുല് ദ്രാവിഡോ ഔദ്യോഗിക സ്ഥിരീകരണങ്ങള് നടത്തിയിട്ടില്ല.\nഐപിഎല് ഫൈനലില് ബിസിസിഐയുടെ ക്ഷണിതാവായി ദ്രാവിഡ് എത്തിയിരുന്നു. ഇവിടെവെച്ച് ദ്രാവിഡുമായി ബിസിസിഐ പ്രസിഡന്ഡറ് സൗരവ് ഗാംഗുലിയും സെക്രട്ടറി ജയ് ഷായും ചര്‍ച്ച നടത്തി. ഒടുവില് പരിശീലകനാകാന് ദ്രാവിഡ് സമ്മതിക്കുകയായിരുന്നു. രണ്ടു വര്‍ഷത്തേക്കാകും ദ്രാവിഡിന്റെ കരാറെന്നാണ് റിപ്പോര്‍ട്ട്.\nയു.എ.ഇയില് ഈ മാസം നടക്കുന്ന ട്വന്റി-20 ലോകകപ്പോടെ ഇന്ത്യന് ടീം പരിശീലകന് രവി ശാസ്ത്രി സ്ഥാനമൊഴിയുന്ന സാഹചര്യത്തിലാണ് ബിസിസിഐ പുതിയ പരിശീലകനായുള്ള തിരച്ചില് ആരംഭിച്ചത്. ഇന്ത്യന് പരിശീലകനെയാണ് ഈ സ്ഥാനത്തേക്ക് പരിഗണിക്കുന്നതെന്നും ബോര്‍ഡ് വ്യക്തമാക്കിയിരുന്നു.\n48-കാരനായ ദ്രാവിഡ് നിലവില് ബെംഗളൂരുവിലെ നാഷണല് ക്രിക്കറ്റ് അക്കാദമി യുടെ തലവനാണ്. ഇതോടൊപ്പം ഇന്ത്യന് അണ്ടര്-19, ഇന്ത്യ എ ടീമുകളുടെ ചുമതലയും ദ്രാവിഡിനാണ്.\nContent Highlights: Rahul Dravid set to draw staggering amount of money as Team Indias head coach


ആത്മീയദർശനത്തിന്റെ തികവിൽ വള്ളുവനാടിന്റെ ഗ്രാമശുദ്ധിയിൽനിന്നും ഒരു കവി – Litart Media\nby litartmedia October 22, 2021 1 Comment\nശിവശങ്കരൻ കരവിൽ | അജയ് നാരായണൻ\nഅജയ് നാരായണൻ: അധ്യാപകൻ, ബാങ്കിലെ ജോലി, എഴുത്ത്, വായന, അവലോകനങ്ങൾ, കവികളെ പരിചയപ്പെടുത്തുന്ന ശക്തമായ വേദി ഇങ്ങനെ എണ്ണിയാലൊടുങ്ങാത്ത തലങ്ങളിലൂടെ സമൂഹത്തോടുള്ള ഉത്തരവാദിത്തം താങ്കൾ നിറവേറ്റുമ്പോൾ, കരവിൽ മാഷ് ‘എന്നെത്തൊട്ടു’ എന്ന് പല എഴുത്തുകാരും പറയുന്നത് ഞാൻ കേട്ടിട്ടുണ്ട്. അങ്ങനെയുള്ള ഒരു മഹത് വ്യക്തിയെ ചോദ്യങ്ങളിലൂടെ ഞാൻ തൊടുമ്പോൾ എന്തുതോന്നുന്നു?\nശിവശങ്കരൻ കരവിൽ: പലപ്പോഴും ഈ മാധ്യമത്തിലെ പ്രതിഭകളെ കണ്ട് അമ്പരക്കാറുണ്ട് ഞാൻ. എനിക്ക് അങ്ങനെ പറയത്തക്ക കേമം ഉണ്ടെന്നു തോന്നാറില്ല. നല്ല എഴുത്തുകളെ, എഴുത്തുകാരെ ആദരിക്കുക, മാറ്റാളുകൾക്ക് പരിചയപ്പെടുത്തുക. അത്രമാത്രം\nഅജയ് നാരായണൻ: കരവിൽ മാഷിനെ ആദ്യം അറിയുമ്പോൾ അത്ഭുതം ആയിരുന്നു. മെല്ലെ അത് ആദരവായി മാറി. വായനയ്ക്ക് ഒരു കാൽപ്പായ (ജാലകം), അക്ഷരത്തിന് ഒരു അരപ്പായ (ഒച്ച) തുടങ്ങിയ താളുകളിലൂടെ നവസാഹിത്യകാരന്മാരെ (സാഹിത്യകാരികളെ) വായനക്കർക്കായി പരിചയപ്പെടുത്തുന്നത് ഒരു പുണ്യമായി മാത്രമേ കാണാൻ സാധിക്കൂ. അതിലൂടെ അവർക്ക് കിട്ടുന്ന പ്രചോദനം വാക്കുകളിൽ ഒതുങ്ങില്ല. ഒരു വള്ളുവനാടൻ /ഏറനാടൻ കാരണവരുടെ കരുതലോടെ കരുത്തോടെ താങ്കൾ മിക്കവാറും എല്ലാ എഴുത്തുകാരേയും ചേർത്തുവയ്ക്കുന്നു.\nഎവിടെനിന്നായിരുന്നു തുടക്കം, എന്തായിരുന്നു പ്രചോദനം?\nശിവശങ്കരൻ കരവിൽ: ഞാൻ ജനിച്ചതും വളർന്നതും വള്ളുവനാട്ടിലാണ്. ഇവിടെ സംസാരപ്രകൃതി ഭിന്നമാണ്. തീർത്തും നിഷ്കളങ്കമായ ഒരു ഭാഷാസംസ്കൃതിയുണ്ട്. അത് ഉത്തമമായല്ല മറിച്ച് ഇവിടത്തുകാരിൽ അലിഞ്ഞു പോയതാണ്. ഉദാഹരണത്തിന്, ചമ്മന്തി എന്ന ശരിയായ പ്രയോഗം തെറ്റിയാണ് ഞങ്ങൾ ‘സമ്മന്തി’ പ്രയോഗിക്കുന്നത്. വന്നിരിക്കുന്നു എന്നുമാറി ‘വന്നണ്ണു ട്ട്വോ’ എന്ന് പറയും. അവനു നിശ്ചയം ഉണ്ടാവില്ല എന്നത് അവനു ‘നിശ്ശം ണ്ടാവില്ല്യ’ എന്നാവും. അങ്ങനെ പോകുന്നു ചില രീതികൾ.\nഅജയ് നാരായണൻ: താങ്കളുടെ എഴുത്തിൽ, പദചാതുരിയിൽ, വാക്യങ്ങളുടെ ഘടനയിൽ കാണുന്ന പ്രാവീണ്യം, പരിശുദ്ധി ഇവയൊന്നും അധികം എഴുത്തുകാരിൽ കാണുന്നതല്ല.\nഅതിനൊരു കാരണം, താങ്കൾ ജനിച്ചുവളർന്ന കാലവും ദേശവും ആകാം. ഉദാഹരണങ്ങൾ അനവധിയുണ്ട് (മല മറിക്കുന്നുണ്ടയാൾ, മതി മെതിക്കുന്നു മാരിയും).\nതാങ്കളുടെ എഴുത്തു വരുന്നവഴി ഒന്നു വിശദമാക്കാമോ?\nശിവശങ്കരൻ കരവിൽ: ജനിച്ച പ്രദേശം, ഇടപഴകുന്ന ആളുകൾ, അനുഭവങ്ങൾ, വീട്ടിലും നാട്ടിലുമുള്ള പ്രയോഗരീതികൾ, നാടൻ വാമൊഴികൾ. ഒക്കെ പറയേണ്ടിവരും.\nഞാൻ ജനിച്ച ഗ്രാമത്തിലെ വായനശാലകൾ, ചർച്ചകൾ, കൂട്ടായ്മകൾ. എല്ലാം പ്രചോദനം തന്നെ. അന്നൊക്കെ കൂട്ടായ്മകളുണ്ടായിരുന്നു നാട്ടിൽ. പാടക്കരയിലെ ഒഴിഞ്ഞ കുന്നിൻചെരുവിലെ പഴയ ഏതോ അമ്പലാവശിഷ്ടങ്ങളുടെ ശിലാപാത്തികളിലും പാറകളിലും ഇരുന്നു വൈകുന്നേരങ്ങളിൽ ചർച്ചകൾ ഉണ്ടാവും. ചിലപ്പോൾ പുതുതായി ഇറങ്ങിയ സിനിമകൾ. സംവിധായകരുടെ വിശേഷസിദ്ധികൾ (ആക്കാലത്ത് ഉത്തരായണം, എസ്തപ്പാൻ, പഥേർ പാഞ്ചാലി, തുടങ്ങിയ സിനിമകൾ. ഗോവിന്ദ് നിഹലാനി, മൃണാൾ സെൻ, അരവിന്ദൻ, അടൂർ, ജോൺ എബ്രഹാം, ഭരതൻ തുടങ്ങിയ പ്രതിഭകൾ) എല്ലാം പറയും. ഓരോ പുസ്തകത്തെ കുറിച്ചാവും ചിലപ്പോൾ ചർച്ച. എം ടി, ബഷീർ, ആനന്ദ്, പൊറ്റക്കാട്, കെ ടി, ഇടശ്ശേരി, വൈലോപ്പിള്ളി, വള്ളത്തോൾ, ചങ്ങമ്പുഴ, വയലാർ അങ്ങനെ നിരകൾ.\nപുതിയ കവിത, കഥ, നാടകം, പ്രഭാഷണം, കഥാപ്രസംഗം ഒക്കെ ചർച്ച ചെയ്യും, ഒരു ദിവസം ഒരു വിഷയം വെച്ച്.\nപട്ടാമ്പി റോഡിലെ പഴയ ഓടിട്ട പുരയാണ് വായനശാല. അവിടെ കവിത ചൊല്ലൽ പുസ്തകം വായിച്ചു കേൾപ്പിക്കൽ കഥ പറയൽ ക്ലാസ് ഒക്കെ ഉണ്ടാവും.\nഅങ്ങനെ ഒരു മൂശയിൽ ഞാൻ വർക്കപ്പെട്ടു എന്നതാവും ശരി.\nഅജയ് നാരായണൻ: ഗദ്യമാവട്ടെ, പദ്യമാവട്ടെ, മറ്റുള്ളവരുടെ എഴുത്തുകളെ വിലയിരുത്തുമ്പോഴുമാകട്ടെ, താങ്കളുടെ എഴുത്തുകളിൽ തെളിഞ്ഞുനിൽക്കുന്ന ആത്മീയതയും ദാർശനീകഭാവവും താങ്കളെ വ്യത്യസ്തനാക്കുന്നു.\nഎഴുതുമ്പോൾ താങ്കളുടെ മനസ്സിൽ അലയടിക്കുന്ന വികാരങ്ങളെ വിചാരങ്ങളെ ഒന്നു സ്വയം വിലയിരുത്താമോ?\nശിവശങ്കരൻ കരവിൽ: എന്നിൽ നിന്നു പുറപ്പെടുന്ന വാക്കുകൾക്ക് എന്റെ യാത്രാദൂരമേ പോവാൻ കഴിയൂ. ദർശനം ഓരോ ആളിലുമുണ്ട്.\nദൈവം ഉണ്ടോ എന്ന് എനിക്ക് ഇപ്പോഴും അറിയില്ല. എന്നാൽ എന്റെ തട്ടകത്തമ്മ (അങ്ങാടിപ്പുറം ഭഗവതി) ഉണ്ട് എന്നു ഞാൻ വിശ്വസിക്കുന്നു. അതൊരു വികാരമായി വള്ളുവനാട്ടുകാരിൽ ഉണ്ട് ജാതിമത ഭേദമില്ലാതെ.\nഡിങ്കഭഗവാനും അങ്ങാടിപ്പുറം ദേവിയും ഒരേസമയം എന്നിൽ വരാറുണ്ട് എന്നൊരു കൗതുകമുണ്ട്. അത് കപട വിശ്വാസിയോ മുനാഫിക്കോ ആയത് കൊണ്ടല്ല. ആത്മീയതയിൽ ചാലിക്കാത്ത ഒരു വിചാരവും മാറ്റത്തെ ഉൾക്കൊള്ളില്ല എന്ന് ഞാൻ കരുതുന്നു. ആത്മീയത കച്ചവടമാവുമ്പോൾ ഈശ്വരൻ മികച്ച ഉൽപ്പന്നമാവുന്നു എന്നതാണ് കാലത്തിന്റെ ഗതികേട്.\nഅജയ് നാരായണൻ: എഴുത്തുകാരിലേക്ക് ചെന്നെത്തുന്ന ഒരു രീതി താങ്കളിൽ ഉണ്ട്. അതുകൊണ്ടുതന്നെ എഴുത്തുകാർ താങ്കളിലേക്കും നീർച്ചാലുകൾ സമുദ്രത്തിലേക്കെന്നതുപോലെ ഒഴുകിയെത്തുന്നു. ഈ പ്രക്രിയയിൽ താങ്കളുടെ ഊർജം ഒന്നുകൂടി വിശദമാക്കുമോ?\nശിവശങ്കരൻ കരവിൽ: നമുക്കൊക്കെ ഒരു സഞ്ചാരദൂരമുണ്ട്. ഒരാൾക്ക് ആ ആളുടെ ദൂരത്തേ പൊയ്ക്കൂടൂ. ആ ദൂരത്ത് വേറെ ഒരാൾക്ക് വയ്യ. എന്നാൽ അത് അയാൾക്ക് പോവുകയും ചെയ്യാം. ദൂരം ആപേക്ഷികമായതിനാൽ ഓരോ ആളും എഴുത്തിൽ അവരുടെ മികച്ച സിദ്ധി പ്രകടമാക്കിപ്പോരും, തീർച്ച.\nഅപ്പോൾ ശ്രദ്ധിക്കേണ്ടത് ഒരാളും വലുതോ ചെറുതോ അല്ല. ഓരോ ആളും മഹത്തും അവനവനിലെ പ്രതിഭയുമാണ്. എന്നേക്കാൾ നല്ല ഒരു രചന കാണുമ്പോൾ അതിനെ നല്ലത് എന്നു പറയാനും അംഗീകരിച്ചു കൊടുക്കാനും എനിക്കു കഴിയണം. ഒന്ന് അഭിനന്ദിക്കാനും ആശംസ പറയാനും എന്തിനാണ് മടി. ഞാൻ എഴുതുന്നുണ്ടാവും. ഞാൻ മാത്രമേ എഴുതുന്നുള്ളൂ എന്നെനിക്കു തോന്നിയാൽ പിന്നെ ഞാൻ തോറ്റു തുടങ്ങുകയായി. കയ്യില്ലാത്ത ഞാൻ വിരലില്ലാത്ത ആളുടെ കുറ്റം കണ്ടു പിടിക്കുന്നു എന്നതാണ് ഇന്നത്തെ ദുരവസ്ഥ.\nഅജയ് നാരായണൻ: ഓരോരുത്തർക്കും അവരവരുടേതായ വൃത്തമുണ്ട്, അതിനുള്ളിൽ ഒരു മൂശയിലെന്നപോലെ സ്വയം വാർത്തെടുക്കുന്ന വ്യക്തിത്വം, താങ്കളത് വളരെ വ്യക്തമായി പറഞ്ഞു. ഇതിൽ താങ്കൾ പുറംലോകത്തെക്കുറിച്ചാണ് പറഞ്ഞത്. നമുക്ക് താങ്കളുടെ ‘അകലോക’ത്തെക്കുറിച്ചും അറിയണമെന്നുണ്ട്.\nഎന്തായിരുന്നു വളർന്നുവന്ന ചുറ്റുപാടുകൾ? എങ്ങനെ അവയെല്ലാം താങ്കളിലെ എഴുത്തുകാരനെ പാകപ്പെടുത്തി?\nശിവശങ്കരൻ കരവിൽ: ഏതൊരു ജീവനും വളർച്ച വികാസം പരിണാമം സമാപ്‌തി എന്നീ നാലു ഘട്ടങ്ങളുണ്ട്. ഞാൻ ജനിച്ചത് അറുപതിലാണ്. അന്ന് നാട്ടിൽ കഷ്ടവും പട്ടിണിയുമുണ്ടായിരുന്നു. സ്നേഹമുണ്ടായിരുന്നു. കൊടുംപക ഇല്ലായിരുന്നു. കുറിയും നെറ്റിത്തഴമ്പും നോക്കില്ലായിരുന്നു.\nഒരു ഓലപ്പുരയിലാണ് ജനിച്ചത്. മണ്ണ് കൊണ്ടുള്ള ചുമർ. ചിമ്മിനിയും പാനീസും വിളക്കുകൾ. കുറച്ചപ്പുറം അച്ഛൻതറവാട്. ഓടിട്ട വലിയ വീട്. അന്നൊക്കെ ഓട്, കൃഷിയുള്ള വീടുകളുടെ നാട്ടു മുഖം ആയിരുന്നു. കന്നുകാലികൾ കോഴി ഒക്കെ വളർത്തുമായിരുന്നു.\nഅടുത്ത് അമ്പലവും കുളവും ഉണ്ടായിരുന്നു. ആ കുളത്തിൽ നീന്തലറിയാതെ മുങ്ങി മരിച്ചെന്നു കരുതി അതിശയം പോലെ രക്ഷപെട്ടതിന്റെ പിറ്റേന്ന് മുതലാണ് തോട്ടിൽ നീന്താൻ പഠിക്കുന്നത്. സ്കൂളിൽ അമേരിക്ക തന്നിരുന്ന മഞ്ഞ ഉപ്പുമാവും പാലും കിട്ടിയിരുന്നു. ആ സ്വാദ് ഇപ്പോഴും നാവിലുണ്ട്. അച്ഛൻ ഉണ്ടായിട്ടും അച്ഛന്റെ വാത്സല്യം കിട്ടാതെ പോയ മക്കളായിരുന്നു ഞങ്ങൾ അഞ്ചു പേരും. വളർന്ന നാടും സ്‌കൂളും കഷ്ടങ്ങളും ഉപ്പുമാവും കുളവും അമ്പലവും താലപ്പൊലിയും ഒക്കെ എന്നെ എഴുത്തിലേക്ക് നയിച്ചിട്ടുണ്ട് എന്നു പറയാം. ഇല്ലാത്ത കാലത്ത് വളർന്നതിന്റെ സ്നേഹം എന്നെ ഇന്നും മൂടുന്നുണ്ട് എന്ന് അഹംഭാവമില്ലാതെ പറയട്ടെ.\nഅജയ് നാരായണൻ: മറ്റുള്ളവരുടെ കഴിവിനെ അംഗീകരിക്കുവാനും ശുദ്ധമായ ഭാഷയിൽ അത് വ്യക്തമാക്കാനും താങ്കളിലെ എഴുത്തുകാരന് ആരാണ്, എന്താണ് മാതൃക?\nശിവശങ്കരൻ കരവിൽ: മാതൃക എന്നൊന്ന് ശരിക്കും അപ്പുറമാണ്. മനസ്സാണ് മാതൃക. ജർമ്മൻ തത്വചിന്തകൻ ആയ ഗെയ്ഥേ പറഞ്ഞിട്ടുണ്ട്, ഞാൻ എഴുതുന്നത് എനിക്കും എന്നെ മനസ്സിലാകുന്നവർക്കും എന്നെ അറിയുന്നവർക്കുമായാണ്. എന്ന മട്ടിൽ. അതിനപ്പുറം ഒരു കീർത്തിയും എനിക്ക് വേണ്ട എന്ന്. നമുക്കും അത് മാതൃകയാക്കാം എന്നു തോന്നുന്നു.\nഅജയ് നാരായണൻ: താങ്കളുടെ എഴുത്തിലൂടെ മുന്നോട്ടുവയ്ക്കുന്ന ചില ദാർശനീക ഭാവങ്ങളിൽ ആത്മീയതയുടെ സ്പർശവുമുണ്ട്. അതോർമ്മിപ്പിക്കുന്നത് ഭക്തിപ്രസ്ഥാനത്തിലെ ചില കവികളെയാണ്.\nകാലികമായ സമൂഹത്തിൽ നടമാടുന്ന സംഘർഷങ്ങളാലും നിരാസങ്ങളാലും കലുഷിതമാക്കപ്പെട്ട മാനവീകതയ്ക്ക് ഒരു പരിഹാരമാണോ താങ്കളുടെ എഴുത്തുകളിൽ കാണുന്ന ഈ ആത്മീയഭാവങ്ങൾ?\nശിവശങ്കരൻ കരവിൽ: പൂന്താനത്തോളം പകിട്ടുള്ള ഒരു കവി ഉണ്ടായിട്ടില്ല എന്നു ഞാൻ പറയും. എന്റെ വീടിനടുത്തുള്ള ഇല്ലത്താണ് കവി ജനിച്ചത്.\nജ്ഞാനപ്പാനയിൽ കിട്ടാത്ത ദർശനം ഏതാണുള്ളത് ലോകത്ത്. മാനവജന്മത്തെ ഇങ്ങനെ ഉരുക്കഴിച്ച കവി വേറെ ഇല്ല. ആത്മീയത ശുദ്ധമാണെങ്കിൽ അവിടെ വിളയാത്ത വിപ്ലവമില്ല.\nഎഴുത്തച്ഛൻ, വാത്മീകി തുടങ്ങി ആത്മീയത ചാലിച്ചു പറഞ്ഞ ഓരോ കൃതികളും പോരാടി തോൽക്കുന്ന മനുഷ്യനു വേണ്ടിയാണ്. വിജയം കൊണ്ടു വൈരം മൂപ്പിക്കുന്ന കലുഷകാലത്തേക്ക് വേണ്ടിയാണ്. ദർശനങ്ങളാണ്. അമേരിക്കയിൽ ചിലയിടത്ത് മാനേജ്‌മെന്റ് സ്റ്റഡീസിൽ നമ്മുടെ ഗീത ഉൾപ്പെടുത്തിയിട്ടുണ്ട് എന്നുകൂടി അറിയുക. ആത്മീയം ശാസ്ത്രീയമായ ഒരു മാനേജ്‌മെന്റ് ഉപകരണമാണ് എന്നർത്ഥം. പരിഹാരമല്ല ഒന്നും ഒന്നിനും ആത്മ പരിജ്ഞാനം ഒരു സംസ്കാരമാണ് എന്നേ അറിയേണ്ടൂ നമ്മൾ. എഴുത്ത് ആ വഴിക്കും പോവണം എന്ന് സാരം.\nഅജയ് നാരായണൻ: താങ്കളുടെ പുതിയ സംരംഭങ്ങളാണല്ലോ പുലരി വാർത്തമാനങ്ങളും അനുഭവകുറിപ്പുകളും.\nഎന്താണ് പുലരി വാർത്തമാനങ്ങൾ എന്നതുകൊണ്ട് ഉദ്ദേശിച്ചത്?\nഒപ്പം ചോദിക്കട്ടെ, ഏതുതരം അനുഭവങ്ങളാണ് താങ്കൾ വായനക്കാരുടെ മുൻപിൽ വയ്ക്കുവാൻ ആഗ്രഹിക്കുന്നത്?\nശിവശങ്കരൻ കരവിൽ: 2010 മുതലാണ് ഞാൻ ഈ മാധ്യമത്തിൽ വരുന്നത്. എനിക്കൊരു ചാർത്തുപട്ടം ഉണ്ടായിരുന്നു, അക്കാലത്ത്. പോസ്റ്റ്‌മാൻ എന്ന്. ദിവസവും നിറയെ പോസ്റ്റുകൾ ഇടുന്ന എന്നെ കളിയാക്കി പറഞ്ഞു ആ പേര്.\nഅന്നുതൊട്ട് ഈ അടുത്ത കാലം വരെ അതിരാവിലെകളിൽ ഏതെങ്കിലും വിഷയം ഞാൻ എന്റെ ശൈലിയിൽ പറയുന്നുണ്ട്. അവ ചിലപ്പോൾ ചിലർക്കെങ്കിലും ഒരു വായനക്ക് പാകപ്പെടട്ടെ എന്നു കരുതിയാണ് പുസ്തകം “എന്റെ പുലരി വാർത്തമാനങ്ങൾ“ എന്ന സാഹസം.\nഅനുഭവങ്ങൾ ട്യൂഷൻ രംഗത്തെയും ബാങ്കിലെയും ആണ്. ഒരുപാട് സങ്കടങ്ങൾ അറിഞ്ഞു ഇടപാടുകാരുടെ പച്ചയായ ജീവിതങ്ങൾ. ട്യൂഷൻ കാലത്തും നൂറുകണക്കിന് ശിഷ്യരുടെ ജയപരാജയങ്ങളുടെ കഥകൾ. ഈ അനുഭവങ്ങൾ ഒരു വായനക്ക് പാകപ്പെടുത്തുകയാണ് ഞാൻ.\nഅജയ് നാരായണൻ: അവസാനമായി, വ്യക്തിപരമായ ഒരു ചോദ്യം കൂടി. കുടുംബത്തേക്കുറിച്ച്, അവർ നൽകുന്ന പ്രോത്സാഹനത്തേക്കുറിച്ച് ഒന്നുപറയാമോ?\nശിവശങ്കരൻ കരവിൽ – ഞാനും മോനും അവന്റെ അമ്മയും ആണ് കുടുംബം. എന്റെ അമ്മയും സഹോദരങ്ങളും നാട്ടിലുണ്ട്. പ്രോത്സാഹനം വേണ്ടത്ര കിട്ടി എന്നു പറഞ്ഞാൽ അതൊരു ഒന്നാന്തരം കള വാകും.\nഎന്നാലും എതിരായി വല്ലാതെ നിന്നിട്ടില്ല എന്നതാവും വസ്തുത. ‘എന്താച്ചാൽ ആയിക്കോളാ ഞങ്ങൾ ആ വഴി ഇല്ലേ’ എന്നൊരു മട്ടുണ്ടല്ലോ. അത് നല്ലതാണ് ജീവിതത്തിൽ എന്നു തോന്നിയിട്ടുണ്ട് എനിക്ക്. കാഴ്ചപ്പാടുകളിൽ വെട്ടിത്തിരുത്തലുകൾ വേണ്ടല്ലോ.\nവായനക്കാർക്കായി മാഷിന്റെ രണ്ടു ചെറിയ കവിതകൾ തരുന്നു.\nഓട്ട വീണിരിക്കുന്നു ഇപ്പോൾ.\nഎന്നിട്ടും ഇടപ്പഴുതുകൾചുരണ്ടി നാം\nഒന്ന് നന്നായിക്കൂടെ നമുക്ക്?!\nശിവൻ തലപ്പുലത്ത് says:\nമനസ്സുനിറയെ അറിവിന്റെ കുത്തൊഴുക്ക് കരക്ക് നിന്ന് ഞാനും കോരുന്നു ചിലത്\nby litartmedia October 22, 2021 3103min read


യുവത്വം നഷ്ടപ്പെടുന്ന കോണ്‍ഗ്രസ്! | | Mora News\nയുവത്വം നഷ്ടപ്പെടുന്ന കോണ്‍ഗ്രസ്!\nകോണ്‍ഗ്രസ് വീണ്ടും ദുര്‍ബലമാവുകയാണോ? സിന്ധ്യയുടെ പാതയാണോ സച്ചിനും പിന്തുടരുന്നത്? ഇന്ത്യന് രാഷ്ട്രീയത്തിലെ ഏറ്റവും പുതിയ ചര്‍ച്ചയ്ക്ക് വഴിതിരfച്ചിരിക്കുകയാണ് സച്ചിന് പൈലറ്റിന്‌റെ പുറത്തുപോക്ക്… സച്ചിന് ബിജെപിയിലേക്ക്, സച്ചിന് പുതിയ പാര്‍ട്ടി ഉണ്ടാക്കും തുടങ്ങിയ അഭ്യൂഹങ്ങള്‍ക്ക് കുറെ ദിവസമായി കാഴ്ച്ചക്കാരാണ് നമ്മള്. കോണ്‍ഗ്രസിന്‌റെ ഭാവിമുഖമെന്ന ടാഗോടെയാണ് സച്ചിനേയും സിന്ധ്യയേയുമെല്ലാം കോണ്‍ഗ്രസ് പരിചയപ്പെടുത്തിയത്. 2019 ലെ ലോക്‌സഭ തെരെഞ്ഞെടുപ്പില് ഏറ്റവും ചര്‍ച്ചയായതും കോണ്‍ഗ്‌സിന്‌റെ ഈ യുവമുഖങ്ങളായിരുന്നു. പ്രചാരണ വേളകളിലും ചര്‍ച്ചകളിലും കോണ്‍ഗ്രസിന് ശക്തി പകര്‍ന്നതും രാഹുലിന് പിന്നില് അണിനിരന്ന ഈ യുവത്വങ്ങളായിരുന്നു. രാഹുലിന്‌റെ ഇരുകൈകളായാണ് ഇരുവരേയും വിശേഷിപ്പിച്ചത് തന്നെ. മുതിര്‍ന്ന നേതാക്കള്‍ക്കൊപ്പം ഈ യുവമുഖങ്ങള്‍ക്ക് പ്രാധാന്യം നല്‍കിയുള്ള നടപടി തെരെഞ്ഞെടുപ്പില് ഏറെ ജനപ്രീതിയും വിശ്വാസ്യതയും കോണ്‍ഗ്രസിന് നേടി കൊടുത്തു.\nഎന്നാല് 2019 ലോക്സഭാ തെരഞ്ഞെടുപ്പിന് ശേഷം പാര്‍ട്ടിയില് നിന്ന് ഈ യുവ നേതൃത്വം പിന്മാറുന്ന കാഴ്ച്ചയാണ് നമ്മള് കണ്ടത്. തെരഞ്ഞെടുപ്പ് പരാജയത്തിന്റെ ഉത്തരവാദിത്വം ഏറ്റെടുത്ത് രാഹുല് അധ്യക്ഷ സ്ഥാനം രാജിവച്ചു. ഏതാനും മാസം മുമ്പ് ഉള്‍പാര്‍ട്ടി പ്രശ്‌നങ്ങള് ആരോപിച്ച് ജ്യോതിരാദിത്യ സിന്ധ്യയും കോണ്‍ഗ്രസ് വിട്ടു. അതിപ്പോള് എത്തിനില്‍ക്കുന്നത് സച്ചിന് പൈലറ്റിലാണ്. ഉപമുഖ്യമന്ത്രി, പിസിസി അധ്യക്ഷ പദങ്ങളില് നിന്നും സച്ചിനെ നീക്കം ചെയ്തിരിക്കുന്നു. ഇനി സച്ചിന്റെ ഭാവി എന്തെന്ന ചോദ്യത്തോടൊപ്പം തന്നെ കോണ്‍ഗ്രസിന്‌റെ ഭാവിയും ചോദ്യചിഹ്നമാണ്… മുതിര്‍ന്ന നേതാക്കള് തങ്ങളെ വേണ്ടവിധത്തില് പരിഗണിക്കുന്നില്ലെന്ന ആരോപണങ്ങള് ഇതിനുമുമ്പും പാര്‍ട്ടിക്കകത്ത് ഉയര്‍ന്നിരുന്നു. എന്തായിരിക്കാം ഈ യുവത്വങ്ങളുടെ കൊഴിഞ്ഞുപോക്കിന് കാരണം?\n2018-ല് രാജസ്ഥാനിലും മധ്യപ്രദേശിലും കോണ്‍ഗ്രസ് ബിജെപിയെ തറപറ്റിച്ച് ഞെട്ടിപ്പിക്കുന്ന വിജയം കൈപ്പിടിയില് ഒതുക്കിയപ്പോള് ദേശീയ രാഷ്ട്രീയത്തില് കോണ്‍ഗ്രസിന്‌റെ തിരിച്ചുവരവായാണ് ഇത് കണക്കാക്കപ്പെട്ടത്. എന്നാല് രണ്ടു വര്‍ഷത്തിനിപ്പുറം അധികാരത്തര്‍ക്കത്തിന്റെ പേരില് ഒരു സംസ്ഥാനം കൈവിട്ടു പോകുകയും മറ്റൊന്ന് വഴുതിക്കൊണ്ടിരിക്കുകയും ചെയ്യുന്നതിന്റെ ആശങ്കയിലാണു ദേശീയ നേതൃത്വം. 2018 ല് രാഹുലിന്റെ ഇടപെടലില് മധ്യപ്രദേശില് കമല്‍നാഥും രാജസ്ഥാനില് അശോക് ഗെലോട്ടും മുഖ്യമന്ത്രിമാരായി. മറ്റു പദവികള് നല്‍കി സിന്ധ്യയെയും പൈലറ്റിനെയും അനുനയിപ്പിച്ചെങ്കിലും രാഹുല് അധ്യക്ഷസ്ഥാനത്തുനിന്നു മാറിയതോടെ കലഹം മൂര്‍ച്ഛിക്കുകയായിരുന്നു.\nനാല് മാസങ്ങള്‍ക്ക് മുമ്പ്, 24 എം.എല്.എമാരുമായി മധ്യപ്രദേശില്‍നിന്നും ജ്യോതിരാദിത്യ സിന്ധ്യ കോണ്‍ഗ്രസ് വിട്ട് ബി.ജെ.പി പാളയത്തില് ഇടം നേടി. പാര്‍ട്ടിയില് വേണ്ടത്ര പരിഗണ ലഭിക്കുന്നില്ല എന്നതായിരുന്നു സിന്ധ്യ ഉന്നയിച്ച ആരോപണങ്ങളിലൊന്ന്. 2018-ലെ നിയമസഭാ തെരഞ്ഞെടുപ്പില് സംസ്ഥാനത്ത് കോണ്‍ഗ്രസിന് വിജയം നേടിക്കൊടുത്തതില് പ്രധാന പങ്കുവഹിച്ച വ്യക്തിയായിട്ടായിരുന്നു അതുവരെ സിന്ധ്യയെ വിശേഷിപ്പിച്ചിരുന്നത്. എന്നിട്ടും സംസ്ഥാന അധ്യക്ഷ പദവിയിലേക്ക് സിന്ധ്യയെ പരിഗണിച്ചിരുന്നില്ല. തുടര്‍ന്ന് മാര്‍ച്ചില് സിന്ധ്യ കോണ്‍ഗ്രസിനൊപ്പമുള്ള യാത്ര അവസാനിപ്പിച്ചു.\n*അധികാരത്തോടും പദവിയോടുമുള്ള കേന്ദ്ര-സംസ്ഥാന നേതാക്കളുടെ ഒടുങ്ങാത്ത ഭ്രമമാവാം യുവതലമുറയെ അധികാരമേല്‍പിക്കാനുളള മടിയുടെ കാരണം. ഇതുതന്നെയാണ് കോണ്‍ഗ്രസില് യുവനേതാക്കളെ തഴഞ്ഞുതിര്‍ത്തുന്നതെന്നത് പരസ്യമായ രഹസ്യമാണ്. കോണ്‍ഗ്രസിന്‌റെ പതനത്തിന് ഇതൊരു കാരണമാണെന്ന് ഇന്നല്ലെങ്കില് നാളെ സമ്മതിച്ചെ മതിയാകൂ…\nഅന്ന് സിന്ധ്യയെങ്കില് ഇപ്പോഴത് സച്ചിന്. സച്ചിന്‌റെ കൊഴിഞ്ഞു പോക്ക് കോണ്‍ഗ്രസിന് ഉണ്ടാക്കുന്ന നഷ്ടം ചെറുതായിരിക്കില്ല. സച്ചിനുമായി കോണ്‍ഗ്രസിനുള്ള ബന്ധവും അത്രപെട്ടെന്നു തള്ളി കളയാവുന്ന ഒന്നല്ല…\nഇന്ത്യന് നാഷണല് കോണ്‍ഗ്രസ്സിന്റെ ഭാവി മുഖമെന്നു മാധ്യമങ്ങള് വിശേഷിപ്പിച്ച നേതാവാണ് രാജസ്ഥാന് ഉപമുഖ്യമന്ത്രി കൂടിയായ സച്ചിന് പൈലറ്റ്. 1977 സെപ്റ്റംബര് 7നു രാജസ്ഥാനിലാണ് അദ്ദേഹം ജനിക്കുന്നത്. സീനിയര് കോണ്‍ഗ്രസ്സ് നേതാവായിരുന്ന രാജേഷ് പൈലറ്റിന്‌റെ മകന് കൂടിയാണ് സച്ചിന്. തന്റെ ഇരുപത്തിയാറാം വയസ്സില്, പതിനഞ്ചാമത് ലോകസഭയില് അദ്ദേഹം അജ്മീര് മണ്ഡലത്തില് നിന്ന് വിജയിച്ചു ലോകസഭയില് എത്തി. രണ്ടാമതും ലോകസഭയിലേക്കു വിജയിച്ച ചെറുപ്പക്കാരനായ അദ്ദേഹത്തെ മന്‍മോഹന് സിംഗ് മന്ത്രിസഭയുടെ പുന സംഘടനയില്\nമന്ത്രിയാക്കി. കോര്‍പ്പറേറ്റ് അഫയേഴ്സ് ആയിരുന്നു വകുപ്പ്. അതോടൊപ്പം കോണ്‍ഗ്രസ്സിന്റെ രാജസ്ഥാന് സ്റ്റേറ്റ് പ്രസിഡന്റ് കൂടിയായിരുന്ന സച്ചിന് 2012ല് ടെറിട്ടോറിയല് ആര്‍മിയില് ചേരുന്ന ആദ്യത്തെ യൂണിയന് മിനിസ്റ്റര് എന്ന പദവിയും സ്വന്തമാക്കി. മന്ത്രി ആയിരിക്കെ 2013ലെ കമ്പനി ആക്ട് പാസ്സാക്കുവാന് അദ്ദേഹം കാണിച്ച മിടുക്ക് എടുത്തു പറയേണ്ട ഒന്നാണ്. ലോക്പാല് ബില് സഭയില് അവതരിപ്പിച്ചതും പൈലറ്റ് തന്നെയായിരുന്നു. പൊതുപ്രവര്‍ത്തകന്റെ രാഷ്ട്രീയ ജീവിതത്തില് മറവു പാടില്ല എന്ന് സീനിയര് രാഷ്ട്രീയക്കാരെ പഠിപ്പിക്കാനുള്ള ചങ്കുറപ്പും സച്ചിന് കാണിച്ചിരുന്നു. മന്ത്രിയായി ഏറെ കയ്യടികള് വാങ്ങിയ ജനകീയ നേതാവായിരുന്നു സച്ചിന്. സിന്ധ്യയ്ക്ക് സമാനമായി 2018ലെ രാജസ്ഥാന് നിയമസഭാ തെരഞ്ഞെടുപ്പില് കോണ്‍ഗ്രസിനെ വിജയത്തിലേക്കെത്തിച്ചത് സച്ചിന് പൈലറ്റായിരുന്നു.\nരാജസ്ഥാന് മുഖ്യമന്ത്രി ആകുവാന് എന്തുകൊണ്ടും കഴിവുണ്ടായിരുന്ന സച്ചിനെ ഇലക്ഷന് ശേഷം കോണ്‍ഗ്രസ്സ് ഉപമുഖ്യമന്ത്രി സ്ഥാനം കൊടുത്തു തൃപ്തിപ്പെടുത്തി. ദേശീയ രാഷ്ട്രീയത്തില് കോണ്‍ഗ്രസ്സിന് തിരിച്ചു വരണമെങ്കില് രാഹുലിന് അപ്പുറം പേരുകള് ഉയരണം. മാത്രവുമല്ല സച്ചിനെ പോലുള്ളവരെ് ഇനിയെങ്കിലും കോണ്‍ഗ്രസ്സ് പരിഗണിച്ചു തുടങ്ങിയെ മതിയാവൂ. അടുത്ത ഇലക്ഷന് ദൗത്യത്തില് അദ്ദേഹത്തിന് വലിയ റോള് ഉണ്ടെന്നുള്ളത് ഒഴിവാക്കാന് പറ്റാത്ത വസ്തുതയാണ്. കോണ്‍ഗ്രസ്സ് പാര്‍ട്ടി സച്ചിന്റെ കഴിവ് കണ്ടു ഉചിതമായി പ്രവര്‍ത്തിക്കും എന്ന് കരുതാം.\n2013 ലെ ദയനീയ പരാജയത്തിന് ശേഷം അധ്യക്ഷ സ്ഥാനം ഏറ്റെടുത്ത് സംസ്ഥാനത്ത് കോണ്‍ഗ്രസിനെ പുനരുജ്ജീവിപ്പിച്ചതില് പ്രധാന പങ്കുവഹിച്ച തന്നെ വകുപ്പ് വിഭജനം മുതല് പാര്‍ട്ടി തഴുകയാണെന്നാണ് പൈലറ്റ് കുറ്റപ്പെടുത്തുന്നത്.\nതകര്‍ച്ചയ്ക്കിടയിലും ഒരുമിച്ചു നില്‍ക്കാതെയുള്ള ഒളിഞ്ഞും തെളിഞ്ഞുമുള്ള ഈ പോര് കോണ്‍ഗ്രസിന് ഒരിക്കലും ഗുണംചെയ്യുകയില്ലെന്നാണ് രാഷ്ട്രീയ വിലയിരുത്തല്.. പാര്‍ട്ടിക്കുള്ളിലെ നേതൃത്വ അഭാവം വര്‍ഷങ്ങളായി പാര്‍ട്ടിയെ പ്രതിസന്ധിയിലാക്കിയിരിക്കുകയാണ്. അതിനിടയില് യുവനേതാക്കളുടെ കൊഴിഞ്ഞുപോക്കും. സിന്ധ്യയും സച്ചിനുമൊന്നും കോണ്‍ഗ്രസിലെ ആദ്യത്തെ പാര്‍ട്ടിവിടുന്ന യുവനേതാക്കളുമല്ല . പാര്‍ട്ടിയില് മുതിര്‍ന്ന നേതാക്കള് തഴയുന്നുവെന്ന ഗുരുതര ആരോപണം ഇതിനുമുമ്പും ഉയര്‍ന്നതാണ… കോണ്‍ഗ്രസ് യുവ നേതാക്കള്‍ക്ക് ഇടമില്ലാത്ത സ്ഥലമാണെന്ന ആരോപണത്തിന് ശക്തി പകരുന്ന സംഭവ വികാസങ്ങള് കൂടിയാണ് ഇപ്പോള് കോണ്‍ഗ്രസില് നടക്കുന്നത്.\nഎന്തുതന്നെയാണെങ്കിലും കോണ്‍ഗ്‌സിന്‌റെ ഇപ്പോഴത്തെ അവസ്ഥ ആശങ്ക സൃഷ്ടിക്കുന്ന ഒന്നാണ്..ഇടഞ്ഞു നില്‍ക്കുന്ന സച്ചിനെ അനുനയിപ്പിക്കാന് പാര്‍ട്ടി ശ്രമിക്കുമോ എന്നു നമുക്ക് കാത്തിരുന്നു കാണാം…\nTags: congress jyotiraditya scindia sachin pilot\nവിജയപ്രതീക്ഷ നഷ്‌ടമായെന്ന് കെ സുധാകരന്; കോണ്‍ഗ്രസില് പൊട്ടിത്തെറി\nകോണ്‍ഗ്രസ് സ്ഥാനാര്‍ത്ഥിപട്ടിക പ്രഖ്യാപിച്ചു; 55 ശതമാനം പുതുമുഖങ്ങള്\nകോണ്‍ഗ്രസ് സ്ഥാനാര്‍ത്ഥി പട്ടിക ഇന്ന് പ്രഖ്യാപിക്കും


Emalayalee.com - കുവൈറ്റില് 641 പേര്‍ക്കു കൂടി കോവിഡ്; നാല് മരണം\nകുവൈറ്റില് 641 പേര്‍ക്കു കൂടി കോവിഡ്; നാല് മരണം\nകുവൈത്ത് സിറ്റി: രാജ്യത്ത് ഇന്നു 641 പേര്‍ക്കു കൂടി കോവിഡ് സ്ഥിരീകരിച്ചു. ഇതുവരെ 40291 പേര്‍ക്കാണ് വൈറസ് ബാധിച്ചത്. ഇന്നു രോഗം സ്ഥിരീകരിച്ചവരില് 383 പേര് കുവൈത്തികളാണ്. വിവിധ ആശുപത്രികളില് ചികില്‍സയിലായിരുന്ന നാല് പേര് കൂടി മരിച്ചതോടെ രാജ്യത്തെ കോവിഡ് മരണം 330 ആയി. ഫര്‍വാനിയ ഗവര്‍ണറേറ്റില് 57, അഹമദി ഗവര്‍ണറേറ്റില്\n180 ,ഹവല്ലി ഗവര്‍ണറേറ്റില് 81, കേപിറ്റല് ഗവര്‍ണറേറ്റില് 65, ജഹറ ഗവര്‍ണറേറ്റില്195 എന്നിങ്ങനെയാണ് പുതിയ കേസുകള് റിപ്പോര്‍ട്ട് ചെയ്തത്.\nതിങ്കളാഴ്ച 530 പേരാണു രോഗ മുക്തി നേടിയത്. ആകെ രോഗ മുക്തി നേടിയവരുടെ എണ്ണം 31770 ആയി. 8191പേരാണു ഇപ്പോള് ചികില്‍സയില് കഴിയുന്നത്. 181 പേര് തീവ്ര പരിചരണ വിഭാഗത്തില് കഴിയുന്നുണ്ടെന്നും ആരോഗ്യ മന്ത്രാലയം അറിയിച്ചു.